iața omului modern este atât de 

strâns legată de existenţa auto- 

mobilelor, încât se poate vorbi 
despre o dependenţă psihologică bazată 
pe relaţii simbiotice, tot aşa cum — pe 
vremuri — oamenii aveau relaţii simbiotice 
cu caii. Numai în aparenţă, un obiect 
neînsufleţit, automobilul este în prezent 
răsplătit de posesorul lui prin decorare, 
devotament şi chiar „alintare“. Cel care îşi 
doreşte să stăpânească o maşină şi-a 
format în minte, în mod inconştient, 
imaginea acelui automobil care se aso- 
ciază cel mai bine cu imaginea despre 
propria persoană. Studiile realizate în 
Marea Britanie au arătat că oamenii fac 
două tipuri importante de judecăţi asupra 
şoferilor. Mai întâi, şoferii sunt împărțiți în 
„tineri“, „sportivi“ şi „agresivi“, în contrast 
cu cei identificaţi ca „de vârstă mijlocie“, 
„conservatori“, „familişti“, iar apoi se face 
distincţia între şoferi „prietenoși“, „cu 
succes“, „conştienţi de statutul propriu“ şi 
cei „obişnuiţi“, „profesionişti“, „oameni cu 
bani puţini“. Pentru fiecare din aceste 
tipuri de şoferi se potriveşte şi un anumit 
tip de maşină. 

Incă dintr-un studiu realizat cu mult 
timp în urmă de dr. Stephen Black la 
Londra (1960) se dezvăluiau anumite 
tendinţe în percepţia relaţiei dintre auto- 
mobil şi stăpânul lui. Obiectul studiului La 
constituit descoperirea sentimentelor pe 
care le au şoferii despre maşini în stare 

“conştientă şi în stare de hipnoză. Inain- 
te de a fi hipnotizaţi, dr. Stephen Black 
i-a întrebat pe participanţii la cercetare 
despre semnificaţia maşinii pentru 
fiecare dintre ei. Răspunsurile au fost 
asemănătoare şi au coincis cu răspun- 
surile obţinute în cercetările de rutină. 
De exemplu, la problema securităţii în 
conducere, subiecţii au răspuns că se 
tem pentru securitatea personală şi că 
măsuri cum ar fi centurile de siguranță 
reprezintă o idee foarte bună. După 
interviu, dr. Black a hipnotizat pe fiecare 
dintre subiecţi şi a repetat întrebările. 

Sub hipnoză, subiecţii au avut un cu 
totul alt punct de vedere. In loc să se 
refere la pericolele de pe şosea, ca sur- 
să de anxietate personală, ei au vorbit 
despre senzaţia libertăţii pe care le-o 
produce conducerea maşinii, mai ales 
cu viteză mare. Ei au alungat ideea 
centurii de siguranţă ca precauţie, con- 
siderând-o „o încercare timidă şi nefolo- 
sitoare“. Un subiect, student la medici- 
nă, a spus: „Mă văd conducând repede 
pe o zi călduroasă, cu ferestrele deschi- 
se. Nu e o şosea aglomerată, dar destul 
de aglomerată pentru a face conduce- 
rea interesantă. Lângă mine se află o 
fată cu care împart plăcerea şofatului... 
Am o minunată senzaţie de libertate: nu 
e nimic între mine şi aproape orice îmi 
doresc cu adevărat... Imi place să o 
simt cum mă admiră şi cum admiră mo- 
dul în care conduc maşina; soarele, ce- 
rul şi şoseaua şi acel extraordinar sen- 
timent de putere... pentru că este un 
sentiment de putere presupun“. 

Tot un student, mărturisea: „Plăce- 
rea vine din mişcare. Sunt relaxat, dar 
mă mişc. Acesta este cel mai interesant 
lucru: am impresia că lumea se de- 
plasează, dar eu nu-i mai aparţin. Sunt 
într-o călătorie, dincolo de toate. Mă 
simt liber... Conduc repede şi îmi pla- 
ce“. La întrebarea: „Ce înţelegi prin 
«conduc repede»?“, el a răspuns: „Este 
puterea, o senzaţie de superioritate, un 
sentiment de a fi stăpân pe tot; e un pic 
aşa ca o relaţie sexuală..., ştii că trebu- 
ie să fii şi blând şi atent“. 

Satisfacerea simbolică a dorințelor 
noastre în fantezii nu este suficientă 
pentru a reduce unele trebuinţe deve- 
nite imperative, de aceea şoferii trec 
adeseori de la imaginare la practică. 
Viteza excesivă, în ciuda condiţiilor 


obiective din trafic, duce frecvent la 
apariţia accidentelor de circulaţie. În 
august 1896, automobilul făcea prima 
victimă britanică în sudul Londrei, iar 
trei ani mai târziu murea, în SUA, primul 
american într-un accident de maşină. În 
prezent, această cauză a deceselor 
este mai frecventă decât decesele pro- 
duse prin alte accidente sau boli letale 
(cancer, boli de inimă), prin crime sau 
sinucideri. Mai mult chiar, automobilul a 
devenit, treptat, el însuşi un instrument 
de teroare, de impunere a unor condiţii 
poluante şi stresante de viaţă. 

Asupra domeniului circulaţiei rutiere 
şi-au îndreptat atenţia, de-a lungul tim- 
pului, în special psihologii şi medicii, dar 
cum contextul social actual implică 
transformări complexe pe multiple 
planuri, care au ca efect modificări atât 
la nivelul valorilor, cât şi la nivelul nor- 
melor ce reglementează structurile 
sistemului social, apare din ce în ce mai 
evidentă necesitatea considerării 
accidentelor de circulaţie ca fenomen şi 
abordarea acestuia şi dintr-o perspec- 
tivă sociologică. J. Milton Yinger evi- 
denţia printre sursele schimbării norma- 
tive şi reorganizarea drastică a vieții 
indivizilor. Se pune atunci întrebarea 
dacă există o legătură între efectele 
schimbării normative şi manifestările 
comportamentului deviant din circulaţia 
rutieră, care au ca urmare accidente de 
circulaţie. Se poate vorbi despre 
agresivitate în conducerea automo- 
bilului şi chiar despre violență? Vom în- 
cerca să răspundem la aceste întrebări 
cu un alt prilej. 


ANCA IONESCU 

Un medicament folosit in tratarea epilepsiei ar putea vindeca dependența de orice drog. 


umătorii se satură adesea să 
F înfrunte privirile dispreţuitoare 

ale trecătorilor, în timp ce ei se 
tem că vor muri din cauza acestui 
obicei. lată unul dintre motivele pentru 
care, în fiecare an, numai în Statele 
Unite ale Americii, de exemplu, 35 de 
milioane de fumători încearcă să re- 
nunţe la acest viciu. Dar mai mult de 
90% dintre ei reiau fumatul în decurs 
de un an. 

Din fericire, în ultimul timp, au 
apărut dovezi în sprijinul ideii că un 
medicament utilizat în Europa pentru 
tratamentul epilepsiei i-ar putea ajuta 
pe fumători ca, într-o zi, să renunţe 
definitiv la ţigară. 


În numărul din ianuarie 1999 al 
publicaţiei Synapse, neuroanatomistul 
Stephen Dewey, de la Brookhaven 
National Laboratory, New York, a 
anunţat că, la babuini şi şoareci, un 
medicament numit vinil-GABA (GVG) 
suprimă acţiunea neurochimică a 
nicotinei şi a altor droguri adictive 
(care determină dependenţă fizică şi 
psihică), manifestată prin creşterea 
concentraţiei  neuromediatorului 
dopamină în centrii recompensei din 


creier. Sistemul recompensei, prezent 
la multe specii de animale, are rolul 
de a conserva anumite comportamen- 
te prin intermediul stărilor afective 
plăcute pe care acestea le gene- 
rează. De asemenea, la şobolani, blo- 
chează un comportament, considerat 
un model al nevoii de nicotină care 
apare la oameni. 

Renunţarea la fumat se face, în 
general, fie printr-un aport de nicotină 
cu ajutorul gumelor, sprayurilor etc., 
fie prin combaterea depresiei la foştii 
fumători. Dar datele conţinute în 
lucrarea lui Dewey, dacă acestea vor 
fi confirmate în cazul oamenilor, ar pu- 
tea conduce la un medicament ce i-ar 
putea ajuta pe fumători să se lase de 
fumat în cu totul alt mod: prin însăşi 
reprimarea dorinţei de nicotină. 

GVG ar putea fi utilizat şi în tera- 
pia adicţiei la cocaină, deoarece ace- 
eaşi echipă a anunţat, în numărul din 
august 1998 al publicaţiei Synapse, 
rezultate similare referitoare la acest 
medicament şi în cazul cocainei. 
“Aceste date preclinice sunt extraor- 
dinar de interesante şi provocatoare”, 
crede Allan Leshner , director al 
National Institute on Drug Abuse, care 


precizează totuşi că este nevoie de 
noi studii pentru a preciza dacă GVG 
se va dovedi un tratament utilizabil şi 
fără riscuri ale adicţiei. 


GVG - o speranță 
în cazul schizofteniei 

_ Iniţial, Dewey nu a avut intenţia să 
găsească un tratament pentru adicţie. 
Deşi nu este aprobat în Statele Unite 
ale Americii, GVG a fost folosit mult 
timp în tratamentul epilepsiei în 60 de 
alte ţări. Acesta acţionează prin blo- 
carea ireversibilă a unei enzime din 
creier, care degradează neurotrans- 
miţătorul GABA (acid y-aminobutiric), 
ce inhibă activitatea neuronală. Astfel, 
nivelul GABA din creier scade, blo- 
când declanşarea impulsurilor ner- 
voase foarte puternice care pot 
conduce la crize de epilepsie. In 
1990, Dewey, psihiatrul Jonathan 
Brodie, de la New York University 
School of Medicine, şi colegii lor şi-au 
propus să observe efectul GVG în 
tratamentul schizofreniei. Unele dintre 
simptomele acestei boli ar putea fi 
legate de nivelul mai ridicat decât cel 
normal al neurotransmiţătorului numit 
dopamină în anumite zone din creier. 
Cercetătorii s-au gândit că GVG s-ar 
putea dovedi util prin suprimarea 
activităţii celulelor producătoare de 
dopamină. 

In 1992, Dewey şi Brodie au arătat 
că GVG scade, într-adevăr, nivelul 
dopaminei într-o regiune din creierul 
de babuin. Dar înainte de a verifica 
efectul GVG în tratamnetul schizofre- 
niei, Dewey a fost intrigat de lucrarea 
unui coleg de la Brookhaven - privind 
abuzul de droguri - care se axa pe 
acţiunea dopaminei. S-a gândit că 
GVG ar putea bloca excesul de 
dopamină determinat de administra- 

rea drogurilor adictive. Descărcarea 
unei cantităţi suplimentare de dopami- 
nă se consideră că îi face pe foştii to- 
xicomani să reia consumul de droguri. 

În studiul de faţă, Dewey şi Brodie, 
împreună cu colegii, au arătat că GVG 
poate bloca producerea excesului de 
dopamină, generat de administrarea 
de nicotină. In timp ce injectarea de 
nicotină dublează nivelul dopaminei în 
centrii recompensei din creierul 
şobolanilor din lotul de control, GVG, 
administrat la 2,5 ore înainte de 
injectarea nicotinei, ar putea bloca 
complet descărcarea suplimentară de 
dopamină. Cu ajutorul investigaţiior cu 
emisie de pozitroni (PET), care 
stabilesc nivelul dopaminei prin 
detectarea modului în care un marker 
radioactiv, ce competiţionează cu 
dopamina se leagă de receptorii dopa- 
minergici - legarea slabă indicând un 
nivel crescut de dopamină endogenă - 
„ cercetătorii au observat un ase- 
menea fenomen la babuini. 


Sobolanii tratați cu GVG 
nu mai sunt interesați 
de nicotină 

Pentru a afla dacă asemenea mo- 
dificări în chimia creierului au efecte 
comportamentale, Charles Ashby, un 
membru al echipei, neurofarmacolog 
la St. John's University din Jamaica, a 
testat efectul GVG asupra com- 
portamentului şobolanilor în cadrul 
unui experiment care se consideră că 
mimează fenomenul ce apare la 
oameni, atunci când anumiţi factori 
ambientali declanşează nevoia de 
nicotină. Mai întâi, Ashby şi colegii au 

administrat repetat şobolanilor nico- 
tină injectabilă, în timp ce animalele 
se aflau într-una din cele două cuşti 
conectate, una având o poziţie orizon- 
tală, iar cealaltă verticală. Şobolanii 
au învăţat astfel să asocieze nicotina 
cu una dintre cuşti. Apoi au lăsat ani- 
malele să aleagă cuştile, după ce pri- 
miseră o doză de soluţie-martor, res- 
pectiv de GVG. 

După cum era de aşteptat, şobo- 
lanii din grupul de control au rămas în 
cuşca în care primiseră nicotină, pe 
când şobolanilor cărora le fusese 
administrat GVG le dispăruse atracţia 
pentru locul asociat cu drogul. 

“Credem că GVG stabilizează ni- 
velul dopaminei, astfel încât anima- 
lele dobândesc excesul de dopamină 
când merg în incinta asociată cu 
drogul”, este de părere Dewey. La 
oameni, tratamentul ar putea împie- 
dica nevoia intensă de drog pe care o 
resimt foştii fumători când desfăşoară 
anumite activităţi, de exemplu, când 
beau o gură de cafea care le reamin- 
teşte de țigări. 

GVG ar putea combate, după 
acelaşi principiu, şi dependenţa de 
cocaină. In august, Dewey, Brodie şi 
Ashby, împreună cu colegii, au arătat 
că GVG poate preveni “furtuna” 
neurochimică indusă de cocaină în 
creierul de babuin. Apoi au demon- 
strat că drogul blochează condiţio- 
narea şobolanilor care au învăţat să 
prefere mediile asociate cu injectarea 
de cocaină. 

Desigur, nimeni nu poate spune 
că GVG îi poate ajuta pe oameni să 
se lase de fumat sau de cocaină până 
când medicamentul nu va fi testat pe 
fumători sau pe utlizatorii de cocaină, 
fapt luat deja în considerare de către 
centrele medicale capabile de a 
conduce astfel de studii. Pe de altă 
parte, testele pe oameni pot fi amâ- 
nate din cauza tulburărilor de vedere 
(viziunilor patologice) pe care acesta 
le generează la anumiţi pacienţi cu 
epilepsie şi care constituie motivul 
pentru care Food and Drug Admi- 
nistration din Statele Unite ale Ame- 
ricii nu l-a aprobat. Dar dozele mult 
mai mici de GVG necesare pentru 
combaterea nevoii de nicotină ar 
putea totuşi să nu conducă la astfel 
de probleme. 

Într-adevăr, dacă testele ulterioare 
îi vor demonstra eficacitatea, GVG i-ar 
putea ajuta pe subiecţii care suferă de 
adicţie la orice drog. 


GABRIELA DIACONEASA 

e inegali față de SIDA! Concluzia 
aparține cercetătorilor de la 
Institutul național de cancer din 
Frederick, Maryland, SUA. Ei au 
descoperit o mutație ce accele- 
rează dezvoltarea acestei maladii. 
Anomalia afectează un receptor, şi 
anume CCR-5, prezent la suprafaţa 
limfocitelor, celulele-ţintă preferate 
de virus. Alte mutații ale lui CCR-5, 
reperate până în prezent, aveau, 
dimpotrivă, rolul să protejeze 
subiecţii împotriva infecţiei sau cel 
puţin să încetinească evoluţia sa. 
Studierea mai multor mii de 
seropozitivi a evidenţiat faptul că 
mutaţia descoperită recent atinge 
10-17% dintre bolnavii contaminaţi. 


e O echipă de chirurgi din Phila- 
delphia, SUA, a operat in utero, 
pentru prima oară în lume, un foe- 
tus de 23 de săptămâni bolnav de 
spina bifidă. Această malformaţie 
neurologică gravă, un defect de 
închidere a canalului vertebral, a 
fost reperată la ecografie. Preve- 
nindu-se din timp lezarea măduvei 
spinării şi riscul unei paralizii, inter- 
venţia a permis ca, la naştere, 
copilul să aibă o motricitate nor- 
mală a membrelor inferioare. 


e Antioxidanţii sunt molecule pre- 
țioase care protejează celulele de 
neplăcerile cauzate de radicalii 
liberi, neplăceri asociate cu un risc 
mare de apariţie a cancerelor, a 
maladiilor cardiace şi degenerative. 
Specialiştii americani au ajuns la 
concluzia că protecţia antioxidantă 
a serumului sangvin creşte cu 10%, 
dacă se consumă 240 g de 
căpşuni, cu 27,5%, atunci când 
mâncăm 294 g de spanac şi cu 
45%, în cazul administrării a 1 250 
g de vitamina C. 


e O cercetare americană con- 
firmă, bazându-se pe 200 de ca- 
zuri, că nou-născuţii ale căror 
mame au luat în mod regulat 
cocaină în timpul sarcinii prezintă 
tulburări importante în dezvoltare. 
Este vorba de sincronizarea vizuală 
şi motrice şi de coordonarea fină a 
mişcărilor. În general acestea apar 
la doi ani după naştere. 


RU A: 
TERAPIE CONTRACEPTIVĂ ȘI NU NUMAI.. 


Mifepriston, o cucerire medicală remarcabilă, constituie nu numai o metodă contraceptivă postcoitală, ci şi 
un posibil tratament pentru diferite afecţiuni, patologii diverse, precum anumite forme de cancer de sân, de 
prostată, endometrioză, meningioame (tumori cerebrale), glaucom, sindromul Cushing şi, nu în ultimui 


r. Gary Hodgen, preşedinte la 
D Jones Institute Foundation şi 
profesor de medicina reprodu- 
cerii la Eastern Virginia Medical School, 
a “inaugurat” pentru prima data RU 486 
în SUA, în 1982. El a studiat mifepris- 
tonul, testându-l atât preclinic, cât şi 
clinic. Nu a găsit nici o evidenţă ştiin- 
țifică în ceea ce priveşte eventualele 
efecte secundare. Testările au avut loc 
atât in vitro, cât şi in vivo - în uter. Con- 
cluzia a fost următoarea: “Cred că acest 
medicament este sigur pentru femei”. 
Femeile americane vor putea avea 
curând acces la RU 486, medicament 
perfecţionat în Franţa, care poate fi 
folosit ca mijloc de contracepţie post- 
coitală. Acesta este o metodă abortivă 
sigură, eficientă, care poate fi folosită 
pe parcursul primelor nouă săptămâni 
de sarcină, constituind totodată un 
posibil tratament pentru fibroamele 
uterine, cancerul de ovar, endome- 
trioză, meningiome şi unele tipuri de 
cancere de sân. Perfecţionată de către 
Roussel Uclaf şi disponibilă în Franţa 
din 1988, această cucerire medicală, 
până nu demult, a fost ţinută departe de 
femeile americane, datorită politicii 
antiabortive. In 1989, sub Administraţia 
Bush, FDA - ul a declanşat o adevărată 
“alertă de import” în legătură cu RU 
486, concretizată printr-o acută ostilitate 
a Congresului SUA faţă de cercetările 
legate de perfecţionarea mifepristonului, 
atitudine ce a prejudiciat cercetării în 
domeniul aplicabilităţii sale în terapia 
diferitelor stări morbide. Actualmente se 
estimează ca mifepristonul să înlocuias- 
că cel puţin 50% din avorturile chirurgi- 
cale. Până acum, peste 200 000 de fe- 
mei de pe întreg globul au utilizat mife- 
pristonul, ca metodă abortivă postcoitală. 


Proprietăţile antiprogesteronice şi 
antiglucocortizonice ale mifepristonului 
constituie promisiuni în cazul tratamen- 
telor cancerelor de sân progesteron 
dependente, ce reprezintă aproximativ 


rând, infecția cu HIV. 


40% din totalul cancerelor mamare. 
Acesta inhibă totodată proliferarea 
celulelor canceroase ovariene, oferind 
speranţe pentru tratamentul endome- 
triozei şi al fibroamelor uterine. 

Studiile clinice au arătat că menin- 
gioamele, a căror incidenţă este de 
două ori mai mare la femei decât la 
bărbaţi, tumori cerebrale ce pot fi fatale, 
dacă nu sunt operate, au demonstrat o 
oarecare sensibilitate la mifepriston. 

Unele forme de sindrom Cushing - 
sindrom provocat de cauze variate, prin 
hiperproducţie de glucocorticoizi, 
hormoni secretaţi de către glanda corti- 
cosuprarenală şi care afectează, în mod 
preferenţial, femeile între 20 şi 40 de 
ani - pot fi tratate cu mifepriston. 

Acţiunea antiglucocorticoidă poate 
avea indicaţii justificate pentru trata- 
mentul infestării cu virusul HIV, boala 
Alzheimer, depresie şi al altor afecţiuni 
datorate nivelurilor crescute de cortizol. 
Disponibil femeilor din Franţa, Suedia şi 
Marea Britanie, mifepriston (cunoscut la 
început ca RU 486) este primul din 
noua generaţie de agenţi de control ai 
fertilităţii ce pot întrerupe precoce sarci- 
na. Mifepriston interferează cu acţiunea 
progesteronului, hormon necesar susţi- 
nerii sarcinii. O femeie poate beneficia 
de acest medicament la scurt timp după 
ce află că este însărcinată. Adminis- 
trarea sa este noninvazivă, are risc scă- 
zut de infecţie şi nu reclamă anestezie. 
Datorită popularității câştigate, RU 486 
ar putea rezolva 50% din avorturile 
chirurgicale prin vacuum-aspiraţie. 

Eficienţa sa contraceptivă de 96,9% a 
fost demonstrată prin administrarea unei 
doze unice de misoprostol, o prosta- 
glandină ce se prezintă sub formă de 
comprimat (pilulă) sau supozitor vaginal. 

Studiile arată că mifepristone este 
un mijloc contraceptiv postcoital sigur, 
eficient, mult mai “fiabil” decât pilula “de 
a doua zi”. 

Cercetările preliminare au evidenţiat 
că RU 486 poate acţiona atât drept con- 


traceptiv feminin, cât şi masculin. În 
urma testelor efectuate pe întreg globul, 
reiese clar faptul că terapia cu testo- 
steron, administrată bărbaţilor, reduce 
numărul spermatozoizilor, fiind apoi 
urmată de sterilitate, modul de acţiune 
fiind similar cu cel al contraceptivelor 
orale feminine. Mecanismul este urmă- 
torul: creşterea nivelurilor fiziologice 
(naturale) de testosteron trimite un 
mesaj biochimic înapoi la hipotalamus 
şi la hipofiză, blocând eliberarea a doi 
importanţi hormoni: luteinizant (LH) şi 
foliculostimulant (FSH). Aceşti doi 
hormoni, în mod normal, au rolul de a 
stimula producţia de testosteron şi de 
spermatozoizi. 

Studii pe animale, efectuate în 
Olanda, arată că mifepristonul este 
eficient în terapia cancerelor de sân, la 
fel ca şi tamoxifenul (medicament pre- 
scris în tratamentul cancerului mamar 
metastazat). Administrate împreună, 
acestea reduc în mod considerabil 
mărimea tumorii, fapt remarcabil în 
comparaţie cu efectul obţinut prin 
folosirea lor separată. Un studiu clinic 
francez a demonstrat că mifepriston 
poate constitui o schemă secundară de 
tratament în cazul tumorilor ce au de- 
venit rezistente la terapia cu tamoxifen; 
acesta reduce, totodată, durerile cau- 
zate de metastazele osoase. 

Meningioamele sunt răspunzătoare 
de 15% din toate tumorile cerebrale pri- 
mare şi de 12% din toate tumorile de mă- 
duvă. Aceste tipuri de tumori se pot mări 
(pot evolua), devenind simptomatice în 
timpul sarcinii sau al ciclului menstrual, şi 
sunt în mod cert asociate cu cancerul de 
sân. Aceste constatări sugerează faptul 
că hormonii sexuali feminini - estrogenul 
şi progesteronul - influențează creşterea 
tumorală. Prin legarea de receptorii pro- 
gesteronici, RU 486 ar putea inhiba creş- 
terea sau chiar reducerea dimensiunilor 
meningiomului, având chiar o oarecare 
eficacitate în tratamentul pacienţilor cu 
meningioame inoperabile. 

Totodată, RU 486 ar fi un remediu în 
cazul endometriozei - o afecţiune croni- 
că, dureroasă, ce prejudiciază viaţa 
reproductivă a femeii. 

Ru 486 blochează capacitatea de 
răspuns a țesutului endometrial la sti- 
mularea estrogenică. Printr-un meca- 
nism similar, Ru 486 poate constitui un 
remediu pentru fibroamele uterine, ce 
afectează aproximativ 30% dintre femei, 
constituind cauza principală a histerec- 
tomiilor (extirpărilor de uter). 

Cercetări recente relevă faptul 
potrivit căruia cortizolul ar juca un rol 
cheie în replicarea virusului HIV. Nive- 
luri ridicate serice de cortizon au fost 
înregistrate în toate stadiile infecţiei cu 
HIV şi în mod particular la pacienţii cu 
SIDA. Studiile efectuate in vitro, con- 
duse de către dr. David Weiner, au re- 
velat faptul că prin blocarea cortizolului, 
mifepriston diminuează infectivitatea 
HIV şi reduce producţia de HIV a 
celulelor infestate până la 70%. 

Ca antiglucocorticoid, mifepriston ar 
fi eficient în terapia diferitelor afecţiuni 
legate de nivelurile crescute de cortizol. 
În această categorie ar putea fi incluse 
depresia, alcoolismul, anorexia nervoa- 
să, ulcerele, diabetul, boala Parkinson, 
scleroza multiplă şi demenţa Alzheimer. 

In doze reduse, RU 486 (mifepris- 
tonul), “controversata pilulă abortivă”, 
pare a se constitui într-un nou contra- 
ceptiv pentru femei. 

Se pare că ambele sexe pot bene- 
ficia de noile “inedite” pilule, a căror efi- 
cienţă s-ar datora interferenţei cu gona- 
dotrofinele, hormoni eliberaţi la nivel 
cerebral, cu rol în controlul fertilităţii. 

Există chiar speculaţii, reţinute, în 
ceea ce priveşte manipularea terapiei 
genice în scopul controlului fertilităţii. 
Spre exemplu, se estimează că, în anul 
2020, ar fi posibilă introducerea în tera- 
pie a genelor, astfel încât bărbaţii ar 
putea să-şi producă propriile gonadotro- 
fine blocante, prin aceasta obținându-se 
o formă de “castrare hormonală”. 

Vestea bună este că o doză zilnică 
redusă de RU 486 nu ar interfera cu nive- 
lurile fiziologice naturale de estrogeni, 
neexpunând astfel femeile la riscul dez- 
voltării premature a osteoporozei sau al 
altor semne şi simptome de deficit 
estrogenic. 

Riscul ca o femeie să dobândească 
cancer de sân se pare că ar fi “guver- 
nat” nu atât de mult de expunerea pre- 
lungită la estrogeni, cât, mai degrabă, 
de acţiunea combinată a estrogenului şi 
progesteronului pe durata celei de-a 
doua jumătăţi a ciclului menstrual. 
Acest fapt sugerează că antiges- 
togenele - aşa cum este şi cazul pilulei 
RU 486 - ar putea întârzia dezvoltarea 
tumorilor de sân. 

Mifepriston, cunoscut totodată ca 
RU 486, este un medicament antipro- 
gesteronic: blochează receptorii pro- 
gesteronici. Progesteronul este un hor- 
mon cheie în constituirea şi menţinerea 
sarcinii. Mifepriston induce avortul 
spontan, atunci când este administrat în 
primele luni de sarcină, oferind astfel fe- 
meilor o alternativă terapeutică abortivă 
noninvazivă, medicală. A fost demon- 
strat că acesta este foarte eficient în ca- 
litate de contraceptiv postcoital, atunci 
când este administrat în intervalul celor 
72 de ore de la contactul sexual. 

In uz deja în Franţa, mifepriston este 
administrat sub forma unei doze orale 
de 600 mg, urmată apoi, în decurs de 
două zile, de administrarea unei 
prostaglandine orale. În Marea Britanie, 
unde, de asemenea, acesta este omo- 
logat, prostaglandina este administrată 
sub forma unui supozitor vaginal. For- 
mula mifepriston/prostaglandină este 
folosită pentru inducerea avortului de tip 
“medical”, eficienţa sa fiind testată cu o 
marjă de siguranţă de 49 de zile de la 
ultimul ciclu menstrual, în Franţa, şi 
până la 63 de zile, în Marea Britanie şi 
Suedia. Terapia, administrată la sfârşi- 
tul celor şase săptămâni de sarcină (49 
de zile de la ultima menstră), induce un 
avort complet în proporţie de 96-99%. 

Se estimează că mai mult de 200 000 
de femei din Franţa şi din Marea Britanie 
au optat pentru această metodă abortivă 
medicală. 

In timp ce rata eficacităţii nu este 
statistic cu mult diferită de cea a terapiei 
medicamentoase postcoitale standard, 
care constă într-o doză mare de estro- 
gen şi progesteron, mifepriston are mult 
mai puţine efecte secundare. 

(Sursă: Internet - The Feminist 
Majority Foundation) 


Dr. IOANA CAMELIA PETROVICI 

miologice, începute în urmă cu 
12 ani, acumulează date privind 
modul de viaţă şi sănătatea a 40 000 de 
bărbaţi şi 88 000 de femei, subiecţi care 
provin din rândul infirmierelor şi al me- 
dicilor. Aceste anchete gemene sunt 
conduse de profesorul Walter Willett, de 
la Şcoala de sănătate publică a Univer- 
sității Harvard. Misiunea sa? Să desco- 
pere factorii nutriţionali susceptibili să 
limiteze “epidemia” maladiilor cronice - 
cancere, afecţiuni cardiovasculare, 
diabet, Alzheimer - în ţările occidentale. 
De altfel, primele rezultate s-au şi 
conturat. Acum se ştie, de pildă, că 
vitamina E, un antioxidant, diminuează 
sensibil riscul coronarian, că peştele 
scade de două ori riscul morţii subite 
sau că fibrele din fructe ne protejează 
de anumiţi polipi ai colonului. 
Actualmente, Walter Willett se pre- 
găteşte să prezinte încă o dată relaţiile 
complexe dintre alimentaţia occidentală 
şi maladiile coronariene. lar cercetări 
încă nepublicate sunt de natură să bul- 
verseze recomandările unor medici die- 
teticieni. “Noi vrem să ştim dacă glu- 
cidele rapide, ca pâinea, cartofii, orezul, 
dulciurile rafinate, atât de importante în 
țările dezvoltate, pot fi corelate cu 
maladiile cardiovasculare, subliniază 
Willett. Şi credem că avem răspunsul.” 
Într-adevăr, echipa de la Harvard a des- 
coperit că glucidele sunt la fel de peri- 
culoase pentru artere ca şi grăsimile în 
exces. Totodată, s-a evidenţiat rolul 
insulinei: “cu cât o persoană este mai 
rezistentă la acest hormon, cu atât mai 
nefaste sunt glucidele pentru ea”. 


D ouă studii monumentale epide- 


Sedentarismul, un pericol 

Dulciurile rafinate şi amidonul di- 
gestibil provoacă creşteri bruşte ale glu- 
cozei sangvine: se spune atunci că in- 
dexul lor glicemic este mare. Aceste 
modificări antrenează producerea insu- 

ciuri, 
ca pâinea sau atele. 


linei de către pancreas, care “ordonă 
celulelor să capteze zahărul sangvin. 
Dar se întâmplă ca ele să rămână surde 
la solicitările hormonului. Încercând să 
le învingă rezistența, pancreasul pro- 
duce atunci şi mai multă insulină, cu 
consecințe metabolice (creşterea pro- 
centului de trigliceride, subțierea pere- 
telui vascular) ce pot conduce la acci- 
dent cardiovascular. 

Rezistența la insulină este larg 
răspândită în cadrul populațiilor din 
tările dezvoltate şi nu numai. Ea repre- 
zintă una dintre cauzele sedenta- 
rismului. Pe un astfel de teren, regimu- 
rile bogate în dulciuri rafinate pot să 
aibă consecințe catastrofale, care nu se 
limitează, din păcate, doar la maladiile 
cardiovasculare. Astfel, în SUA, de 
exemplu, diabetul adultului este o pro- 
blemă de sănătate publică ce afectează 
14 milioane de persoane şi costă comu- 
nitatea, în fiecare an, 93 de miliarde de 
dolari. Numărul de cazuri a crescut de 
trei ori între 1966 şi 1996. 

Cu câţiva ani în urmă epidemiologii 
de la Harvard au emis ipoteza că epi- 
demia de diabet ar putea fi provocată 
de o alimentaţie bogată în glucide 
rapide, care - à la long - ar epuiza capa- 
cităţile pancreasului. Pentru a verifica 
această presupunere, cercetătorii au 
urmărit 65 173 femei şi 42 759 bărbaţi. 
Nici unul dintre subiecţi nu suferea de 
diabet la începutul studiului. Dar şase 
ani mai târziu, s-au diagnosticat 915 ca- 
zuri de diabet insulinoindependent la fe- 
mei şi 523 la bărbaţi. Atunci au fost 
comparate obiceiurile alimentare ale 
bolnavilor cu cele ale participanţilor la 
studiu sănătoşi. In cele două grupe, 
cele şi cei care au consumat mai multe 
alimente cu index glicemic forte pre- 
zentau, în medie, un risc cu 50% mai 
mare de a face diabet. Printre alimen- 
tele incriminate figurează pâinea albă, 
cartofii fierţi sau piure, cerealele de la 
micul dejun, prăjiturile. 


ile numite ale civi z 

Studiile americane au pus, de ase- 
menea, în evidență un factor protector: 
fibrele cerealelor, ce diminuază riscul cu 
30%. Atunci când cele două condiții ne- 
faste sunt reunite: glucide rapide și 
consum scăzut de fibre, riscul îmbolnă- 
virii de diabet este multiplicat de 2,17 ori 
la bărbaţi şi de 2,5 ori la femei. În trea- 

căt, cele două studii au anulat o altă 
idee, şi anume că grăsimile saturate ar 
fi principalele incriminate în diabet. Gră- 
simile au fost considerate multă vreme, 
în ciuda subţirimii argumentelor ştiin- 
țifice, ca responsabile de extinderea 
altor maladii galopante ale civilizaţiei, 
asemenea cancerului de colon şi sân. 
Dar în 1997, analiza combinată a 13 
studii epidemiologice nu a putut proba 
că o alimentaţie bogată în grăsimi con- 
duce la apariţia cancerului de colon. 


Pista numită insulină 


Un an mai târziu, Walter Willett a 
folosit aceleaşi metode de analiză com- 
binată pentru a cerceta o posibilă legă- 
tură între grăsimile alimentare şi can- 
cerul de sân. În van. “În schimb, noi am 
făcut o descoperire neliniştitoare, amin- 
teşte el. Când consumul de grăsimi era 
foarte scăzut, riscul unui cancer de sân 
se multiplica de două ori. Aceasta ne-a 
determinat să ne întrebăm ce respon- 
sabilitate are alimentaţia bogată în glu- 
cide rafinate.” 

Rudolf Kaaks, nutriţionist şi epide- 
miolog la Centrul internaţional de cerce- 
tare a cancerului (Circ) din Lyon s-a 
gândit pentru prima oară, în urmă cu 
nouă ani, la rolul eventual al insulinei în 
incidenţa cancerului de colon. El par- 
ticipase la două studii epidemiologice 
care îl alertaseră. Primul, desfăşurat la 
Marsilia, a arătat că obiceiurile alimen- 
tare ale suferinzilor de polipi ai colonului 
- o leziune ce poate conduce la cancer - 
difereau de cele ale persoanelor sănă- 
toase dintr-un singur punct de vedere: 

ei consumau mai mult zahăr şi prăjituri. 
Al doilea studiu, realizat în Belgia, a evi- 
denţiat faptul că pacienţii cu cancer de 
colon mâncau mai multe alimente dulci 
şi feculente. Aceste rezultate cores- 
pundeau cu cele ale altor 32 de anchete 
epidemiologice, realizate după 1975. 
Pentru dr. Edward Giovannucci, un 
membru al Şcolii de sănătate publică de 
la Harvard, “zahărul şi alimentele ce 
conțin glucide nu sunt carcinogene, dar 
ele ar putea să contribuie la îmbolnăvi- 
rea de cancer de colon în condiţiile în 
care ne îndepărtează de o alimentaţie 
protectoare, favorizând obezitatea şi 
creşterea încărcăturii glicemice şi a 
secreției insulinice”. Edward Giovan- 
nucci este, împreună cu Rudolf Kaaks şi 


Gail McKeown-Eyssen (Universitatea 
din Toronto), unul dintre primii care au 
explorat legătura între insulină şi cancer. 
In 1995, în Cancer Causes and Control, 
el a emis ipoteza că excesul acestui 
hormon favorizează cancerul de colon. 
Ulterior, multe studii, atât experi- 
mentale, cât şi epidemiologice, au întă- 
rit aceste bănuieli. In 1997, un studiu 
italian a pus în evidenţă un risc de can- 
cer crescut la marii consumatori de 
pâine albă şi paste. In acelaşi moment, 
o cercetare publicată de Universitatea 
din Utah (Salt Lake City) stabilea că 
alimentele cu index glicemic crescut 
măresc acest risc, cu atât mai mult cu 
cât persoana în cauză este sedentară 
şi, de asemenea, consumă puţine fibre. 


ERTANGI 
O | SIO fi 
Index glicemic crescut: Index glicemic moderat: Index glicemic scăzut: 
superior lui 70 între 40 ṣi 70 inferior lui 40 
Glucoză 137 | Croissant 96 | Suc de portocale 74 
Baghetă 136 | Găluşte din griş Ciocolată 70 
Orez instant sau cocă 95 | Macaroane 64 
(6 minute) 128 | Tartă cu smântână 93 | portocale 63 
Prăjituri 114-100 | Cartofi Uert 93 | Fasole 80 
Cereale de tip Zahăr alb 92 agang 51 
cornflakes 110-100 | Pizza cu brânză 86 Linte 42 
Cartofi prăjiți 107 | Fulgi de ovăz | =, 32 
Miere 104 | Produse de patiserie 84 | Cireṣe ` 
Morcovi 101 | Orez alb 83 | Fructoză 32 
Cartofi piure 100 | Piure din fulgi de ovăz, Alune americane 21 
Pâine din făină lapte, lămâie, 
completă de grâu 97 | fructe şi zahăr 80 
Băuturi carbogazoase 97 | Orez complet 78 | Sursă: Sciences et Avenir 
Batoane de ciocolată 97 | Banane 77 624/1999 

“Obezii, sedentarii sunt rezistenți la 
insulină, subliniază Giovannucci. Atunci 
când această rezistenţă se dublează, 
datorită unei încărcături glicemice mari, 
ca urmare a unei alimentaţii necores- 
punzătoare, nivelul insulinei devine 
excesiv. Or, insulina favorizează pro- 
liferarea celulelor epiteliale ale colo- 
nului. Ea accelerează divizarea celu- 
lelor canceroase." Totuşi Edward 
Giovannucci nu a demonstrat, deocam- 
dată, că alimentele cu index glicemic 
crescut sunt implicate în cancerul de 
colon. Rămâne ca să publice un studiu 
ce arată că diabeticii sunt mult mai des 
victimele cancerului de colon, compa- 
rativ cu cei care nu suferă de diabet. 

La Lyon, Rudolf Kaaks s-a lansat, de 
asemenea, pe o pistă a insulinei. Ela 
publicat rezultatele unui studiu, realizat 
în două provincii belgiene, privind riscul 
de îmbolnăvire de cancer de stomac. 
Acesta apare multiplicat de două ori la 
marii consumatori de zaharuri simple. 
“Cred că insulina va apărea din ce în ce 
mai des ca factor de risc al cancerelor." 

Pentru Rudolf Kaaks, rezistenţa la 
insulină, caracteristică modului de viață 
occidental marcat de sedentarism, 
exces de grăsimi saturate, de proteine 
animale şi glucide rafinate ar putea deci 
să explice creşterea exagerată a nu- 
mărului de cancere prin impactul direct 
asupra procentului sangvin al mai 
multor hormoni. Conform rezultatelor 
preliminare ale unui studiu prospectiv, 
Rudolf Kaaks şi Elio Riboli - care di- 
rijează Unitatea nutriţie şi cancer - au 
ajuns la concluzia că heperinsulinemia 
ar fi asociată cu riscul de cancer. 

Cercetătorii reproşează industriei 
alimentare faptul că a modificat gluci- 
dele în sensul unui index glicemic mai 
ridicat prin rafinarea excesivă, deshidra- 
tarea, gelificarea supelor şi sosurilor. Ei 
recomandă, în unanimitate, marelui 
public să practice o activitate fizică, să 
utilizeze grăsimile vegetale în locul 
celor saturate şi să folosească cât mai 
puţine alimente rafinate, şi anume 
pâine, orez şi paste complete, fulgi de 
ovăz în loc de cornflakes, puţin sau 
deloc zahăr şi produsele obţinute cu 
ajutorul său. David Ludwig, un clinician 
de la Şcoala de medicină a Universităţii 
Harvard, preconizează reîntoarcerea la 
o nutriţie “paleolitică”: “In epocă, adulții 
consumau rar, chiar niciodată, cereale 
şi alimente bogate în amidon, în schimb 
mâncau bace, fructe şi legume. De 
această alimentaţie ar trebui să ne 
apropiem pentru a rămâne sănătoşi ”. 


VOICHIŢA DOMĂNEANŢU 

Două noi motoare de căutare pe 
domeniul.ro şi-au făcut de curând 
apariţia: www.home.ro şi www.click.ro. 
Este lăudabilă intenţia autorilor lor de 
a pune umărul la coagularea unui 
domeniu românesc coerent, ale cărui 
site-uri şi hyper-pagini să poată fi uşor 
regăsite, în funcţie de interes şi de 
nevoi. Nu demult scriam cu deza- 
măgire despre rezultatele lamentabile 
oferite de motoarele de căutare con- 
sacrate în momentul în care trebuiau 
să regăsească nume, subiecte şi 
cuvinte-cheie în limba română. lată că 
lucrurile sunt pe calea cea bună şi 
numai de noi, românii, depinde să ne 
conturăm un teritoriu ordonat, pe 
măsura bogăției resurselor pe care 
Internetul ni le pune la dispoziţie. 
Relativa lipsă de discriminare cu care 
se poate mândri Internetul ne permite 
să devenim, măcar pe acest continent 
virtual, cetăţeni de rangul |, egali în 
drepturi şi la fel de îndreptăţiţi la 
cuvânt cu ceilalţi utilizatori ai reţelei, 
din orice colţ al planetei ar veni ei. 


EN 


Nu. Nu este vorba de o nouă tran- 
şă de rambursări din datoria externă a 
României. După fuziunea America 


Online - Netscape, despre care am 
scris la momentul respectiv, iată că 
răspunsurile nu se lasă aşteptate. 
Yahoo!, cel mai popular portal Inter- 
net şi, totodată, unul dintre primele 


motoare de căutare, a reuşit să achi- 
ziţioneze GeoCities printr-un contract 
estimat, de unele surse, la 3,56 
miliarde de dolari. Alţii, mai generoşi, 
vehiculează sume de ordinul a 4,7 

PRIMA PUBLICATIE MEDICALĂ ROMÂNEASCĂ PE INTERNET 


Volumul de informații de care are nevoie un medic este enorm. Accesul 
la aceste date este dificil, incomod, nesigur. Publicațiile clasice nu pot 
înlătura decât o parte dintre inconvenientele muncii de documentare din 
domeniul medical, iar "viața" informațiilor publicate este scurtă. Prin apariția 
noii publicații electronice www. medicina.ro se produce trecerea, aşteptată 
de mult timp, la tehnologia acestui sfârşit de mileniu. 
www.medicina.ro este, evident, o publicație total diferită de cele cu care 
erau obişnuiţi, până în prezent, medicii din România. Utilizarea tehnologiilor 
informatice permite consultarea ei de către medicii din toată lumea. Ea este 
singurul cotidian de acest tip editat în limba română şi, faţă de publicaţiile 


tipărite, prezintă o serie de avantaje: 


miliarde de dolari. Indiferent de cifra 
exactă, cert este că cele nu mai puţin 
de 3,5 milioane de site-uri găzduite de 
serverele GeoCities, cea mai mare 
comunitate virtuală, au trecut cu arme 
şi bagaje în administrarea puternicului 
Yahoo!. Această fuziune va propulsa 
noul colos pe primul loc printre mai 
marii Internetului, cu o "acoperi- 
re"/'audienţă"/segment de piaţă de 
58%, cu 3,5% mai mult decât AOL- 
Netscape şi mult peste micuțul 
Microsoft, năuc şi înapoiat. 

Fondat în 1995 de doi studenţi, 
Jerry Yang şi David Filo, Yahoo! este 
cel mai bun exemplu despre felul în 
care Internetul poate propulsa o 
afacere în cel mai ameţitor mod cu 
putință. Astăzi, la numai patru ani de 
la înfiinţare, Yahoo! este controlat de 
firma informatică Japanese Softbank, 
are 700 de angajaţi şi un venit mai 
mare decât al companiei Boeing. Şi, 
vorba cântecului, "is still raisin'." 

Adresele sunt, evident, 
www.yahoo.com şi www.geocities.com. 
Atunci când vă aflaţi în căutarea 
anumitor informaţii sau, respectiv, 
atunci când aveţi nevoie de un spaţiu 
gratuit, unde să vă puteţi publica 
ideile, încercaţi-le! 


Două produse noi Pa 


Pentru acei dintre cititorii noştri 
care mai încearcă să aplece urechea 
la ultimele "răcnete" în materie de 
tehnologie informatică avem două 
veşti. Ca de obicei, una bună şi una 
rea, una caldă şi una rece, una dulce 
şi una amară etc. 

Prima dintre ele le-o vom servi 
prietenilor noştri hackeri/crackeri/ 

actualizarea rapidă şi permanentă a informaţiilor; 

volum mare de informaţii medicale; 

pot fi regăsite cu foarte mare uşurinţă informaţii mai vechi; 
accesul la www.medicina.ro este gratuit şi permanent; 

nu sunt necesare echipamente foarte scumpe. 


suckeri, fără a căror activitate plină de 
pasiune şi de abnegaţie, viaţa noastră 
a tuturor ar fi mult mai simplă şi mai 
lipsită de surprize. În esenţă, lucrurile 
se prezintă în felul următor: 

Intel a aruncat pe piaţă ultima 
generaţie de procesoare Pentium III. 
Previzibil, veţi spune... Desigur, le-a 
aruncat pe piaţă, dar nu oricum. 
Fiecare dintre respectivele pro- 
cesoare este înzestrat cu un număr 
serial unic, o amprentă pe care o va 
lăsa peste tot pe unde va umbla prin 
Internet. S-a zis cu mănuşile, treburile 
devin sângeroase... 

Cât despre veştile bune, grăbiţi-vă 
să puneţi mâna pe cea mai deşteaptă 


> 


"sculă" pentru maniaci MP3 (popu- 


larul format pentru fişiere de muzică, 
intens vehiculate şi prin intermediul 
Internetului). Intitulat, scurt, Rio şi 
furnizat de firma Diamond, primul 
player portabil de MP3-uri poate fi 
încărcat cu 33 până la 66 de minute 
de muzică în formă de fişiere cu rata 
de transfer de 64, 80 sau 128 kbps. 
Butoanele aparatului sunt pe stilul 
CD-urilor portabile. Bateriile vă ţin 11 
ore la volum maxim. Nu există salturi, 
fiindcă nu există piese în mişcare. 
Rezistă la şocuri şi acelaşi lucru vi-l 
dorim şi dumneavoastră, acum că vă 
vom comunica costul acestui gadget 
tehnologic - 199 de dolari SUA la un 
curs de-a dreptul imprevizibil. 
(www.diamond.com) 


Recomandarea lunii | 


Dacă v-aţi plictisit să ştiţi ce vreți, 
dacă, aflaţi în faţa monitoarelor 
computerelor,  butonaţi  apatici 
bătrânele tastaturi şi simţiţi că vă 
lipseşte ceva, ceva de genul tele- 
comenzii demodatului televizor, care 
vă permitea să "săriți" de pe un pro- 
gram pe altul în căutare de ceva inte- 
resant, dacă vreţi să "surfaţi” într-ade- 
văr, lăsându-vă în voia valurilor şi a 
hazardului poate că adresa următoare 
vă va putea ajuta: www.uroulette.com - 
un selector aleator de destinaţii 
Internet. Succes la vânătoare şi... 
Fortuna fie cu voi! 


Dan MIHU 
(mad_hindu Q hotmail.ro) 


TA Calea Floreasca 167 bis, 
Ş.A. sector 1, Bucureşti 


SERVICII COMPLETE PENTRU INTERNET 


@ Conectare la Internet prin reţeaua telefonică 9 E-mail e 
Web Q Transfer de fişiere E Pagini de prezentare pe Web e 


ABONAMENT LUNAR 


5 $ persoane fizice 
7,5 $ persoane juridice 


http://www.ipa.ro 


Informații la telefon 01/230 71 10 


PALEOTEHNICA 
SI EXTRATERESTRII 


Mândră de programul său tehnic, civilizația modernă priveşte cu superioritate epocile trecute. Şi totuşi 
istoricii aduc dovezi care demonstrează că civilizațiile vechi nu erau câtuşi de puțin înapoiate, ci doar altfel. 


omentariul pseudogştiinţific pe 

care vi-l supunem atenţiei nu îşi 

propune revelarea unor noi 
informaţii sau teorii, aşa cum publica- 
ţia noastră şi-a obişnuit cititorii fideli. 
La graniţa dintre ştiinţă şi speculație, 
ne-am întrebat doar cum se explică 
urmele îngemănate de om şi dinozaur 
descoperite în Peru în straturile geo- 
logice vechi de milioane de ani, cubul 
metalic găsit într-un bloc de cărbune 
la Vöcklabruck, în Austria, cuiele din 
oțel inox scoase din cariere, în Anglia 
şi California, din rocă formată în urmă 
cu 50 de milioane de ani şi, mai 
recent (!), maşina zburătoare constru- 
ită din porunca împăratului chinez 
Shun, cu 2000 de ani î. de Hr. sau 
maşina de secerat inventată de celți 
în secolul al Iil-lea î. de Hr. 


Istoria civilizației 


Într-un tablou expresiv, istoricul 
român Ovidiu Drimba descrie, în des- 
chiderea volumului | al remarcabilei 
sale lucrări „Istoria culturii şi civi- 
lizaţiei“, apariţia primelor rudimente 
de metalurgie în Orientul Apropiat la 
începutul mileniului III î.e.n. şi inven- 
tarea roții în Asia Centrală în jurul 
anului 2600 î. de Hr. Dacă am socoti 
că începuturile civilizaţiei se situează 
cam în aceeaşi perioadă în care stră- 
moşii noştri, reprezentanţi ai aşa-nu- 
mitei „civilizaţii de prund“, foloseau 
pseudounelte de piatră, adică acum 
2 600 000 de ani, înseamnă că 
omului primitiv i-au trebuit peste două 
milioane de ani pentru a crea primele 
unelte metalice, pentru a învăţa să fo- 
losească roata şi pentru a fabrica hâr- 
tia (China anului 100 d. Hr.). Este 
drept că, atunci când a inventat hâr- 
tia, omul depăşise de mult epoca pri- 
mitivă, însă nu putem să nu remar- 
căm că, după ce milioane de ani 


oamenii au trăit în obscuritatea zorilor 
istoriei, ultimii cinci mii de ani au 
cunoscut o efervescenţă creativă care 
l-a desprins pe om de Pământ şi l-a 
făcut să stăpânească elementele 
materiei. Aceasta este istoria 


convenţional recunoscută. 


CH D „st Gei wd 5 x 
În paralel însă, descoperiri fas- 
cinante au pus un semn de întrebare 
asupra plauzibilității cursului cunoscut 
al istoriei. Vechile scrieri indiene 
descriu arme atomice: se recomanda 
celor scăpați de efectele lor directe 
spălarea trupului şi a veşmintelor. 
Recent, cercetătorilor indieni le-a fost 
greu să pună pe seama scurgerilor 
radioactive de la o centrală electrică 
concentraţia de stronţiu dintr-un sche- 
let uman cu o vârstă venerabilă. Era 
oare posibil ca, în timp ce inventau 
roata, vechii indieni să construiască şi 
să experimenteze bombe nucleare? 
Mai mult, brahmanii operau cu sub- 


diviziuni ale timpului mergând până la 
o treime de secundă, iar vechile texte 
sanscrite pomenesc de „kashta“, 
adică a treia sută parte dintr-o milio- 
nime de secundă. Istoricii consideră, 
cu toate acestea, că abia în secolele 
VI-VII, după invazia hunilor, civilizaţia 
indiană a cunoscut progrese în 
domeniul matematicii. 


Extraterestrii 


În efortul de a defini posibilele ele- 
mente perturbatoare care au zdrun- 
cinat „hibernarea“ preistorică şi au 
accelerat evoluţia civilizaţiei umane, 
cei mai curajoşi analişti au adus în 
discuţie civilizațiile extraterestre. 

Desigur, terenul fertil al imaginaţiei 
a prins rapid această idee, care a fost 
pusă în legătură cu fenomenul OZN, 
însă comunitatea ştiinţifică i-a atribuit, 
în general, stigmatul fanteziei. Totuşi, 
ilustrul savant Hermann Oberth 
declara că „din toate încercările de a 
explica ce se întâmplă, singura 
ipoteză ce nu a putut fi combătută 
este aceea că OZN-urile sunt nave 
spaţiale provenind din alte lumi, de pe 
alte planete“, iar Albert Einstein 
accepta că „farfuriile zburătoare 
există, şi vin din Cosmos“. 

Intorcându-ne la maşinăria zbură- 
toare a împăratului chinez Shun, ne în- 
trebăm dacă este posibil ca ea să fi fost 
inspirată de un model (extraterestru)? 

În Anzi, desenele pe pământ de la 
Nazca, a căror vechime se pierde în 
trecut, nu au putut fi interpretate ca 
fiind altceva decât posibile piste de 
aterizare. Mai mult, o logică simplă ne 
arată că prin dimensiunea lor impresio- 
nantă, la scară geografică, acestea nu 
au putut fi trasate decât folosindu-se 
un mijloc de supraveghere aerian. In 
schimb, dacă pistele de la Nazca ne 
invită la speculaţii, informaţiile cuprinse 

altitudinea de zbor a unui avion. 


Una dintre geoglitele săpate în platoul de la Nazca. Ea nu poate fi admirată decât de la 


Alţii pun asemenea inspiraţii pe 
seama popoarelor dispărute, între ca- 
re Atlantida are o aureolă aparte, mis- 
terioasă. In dialogul său cu Solon 
(legiuitorul Atenei anului 600 Leni, 
un preot egiptean al zeiţei Atena ar fi 
spus: „Spun scrierile [...] că, odinioa- 
ră, cetatea voastră a înfrânt o mare 
putere ce se îndrepta cutezător din- 
spre Marea Atlantică, asupra întregii 
Europe... Atunci, această mare 
(Oceanul Atlantic - n.n.) era navi- 
gabilă, pentru că în faţa gurii ei, pe 
care voi o numiţi [...] Coloanele lui 
Hercule, se găsea o insulă [...] mai 
mare decât Libia şi Asia la un loc [...]. 
Pe acea insulă, Atlantida, s-a alcătuit 
un mare şi puternic stat de regi...“. 

Dialogul narat de Platon continuă: 
„După aceea însă, când s-au petrecut 
îngrozitoare cutremure de pământ şi po- 
topuri, într-o singură zi şi o singură 
noapte, insula Antlantida a dispărut [...].* 

Concluzia pe care o tragem este că 
popoarele care ar fi locuit Atlantida ar fi 
creat cu siguranţă o civilizaţie remar- 
cabilă. Slujindu-ne de puţinele repere 
temporale furnizate de Platon în 
lucrările sale, deducem că Atlantida 
exista încă cu zece mii de ani î. de Hr., 
adică cu multe mii de ani înainte de 
primele descoperiri şi invenţii civiliza- 


în vechile poeme indo-tibetane sunt 
cât se poate de exacte şi explicite. 
„Ramayana“ descrie aeronave cir- 
culare, cu două punți suprapuse, cu 
hublouri şi dom central, numite 
„Vimaana“. Unul dintre învățații acelor 
vremuri, Maharishi Bharodvoi, enu- 
mera „secrete“ stăpânite de „preoţii 
ştiinţelor“: „secretul construirii apara- 
telor de zbor, care nu pot fi rupte, nu 
pot fi frânte, nu pot fi distruse prin foc 
(şi) nu pot fi nimicite, [...] secretul de a 


face invizibile aparatele de zbor, [...] 
secretul de a face să-şi piardă cu- 
noştința cei ce se găsesc în aparatele 
de zbor inamice şi de a distruge apa- 
rate inamice. 

Presupunând că vechile civilizaţii au 
avut surse de inspiraţie care nu le erau 
proprii, unii au tras concluzia că aces- 
tea nu ar fi putut avea decât origini ex- 
traterestre, întrucât pare puţin probabil 
ca popoarele să se fi inspirat unele de 
la altele în asemenea „secrete“. 


toare menţionate de Ovidiu Drimba în 
„Istoria culturii şi civilizaţiei“. 

Este deci puţin probabil ca mes: 
terii indieni sau chinezi să fi fost inspi- 
rat de atlanţi în formidabilele lor crea- 
ţii despre care am amintit. 

Semnele de întrebare rămân şi se 
înmulţesc. Istoria convenţională a pla- 
netei va fi revoluţionată prin reconci- 
lierea cu toate aceste lacune, tot atâ- 
tea mistere şi loc de speculaţii. 


Cu câteva luni în urmă, avionul solar fără pilot 
Pathfinder-Plus a bătut recordul de altitudine pentru 
aeronavele propulsate de motoare electrice. El a atins 
înălțimea de 24 000 m. Această aripă zburătoare, pe care 
o puteţi vedea în fotografia noastră, are anvergura de 37 
m şi va fi utilizată ca platformă de telecomunicaţii sau 
pentru teledetecţie. Zborul lui Pahfinder-Plus a permis 
testarea calităţilor aerodinamice, a performanţelor noilor 
sale motoare şi a celulelor fotovoltaice (care sunt capabile 

să convertească' 19% din energia solară în energie 
electrică). Se are în vedere, pentru creşterea perfor- 
manţelor, dotarea viitoarelor prototipuri cu baterii de 
acumulatoare pentru a permite zborul pe timpul nopții. 
Rezultatele obţinute vor fi folosite pentru proiectarea 
succesorului său - Centurion. Acesta va fi construit de 
către firma americană AeroVironement şi va atinge o 
altitudine de 30 000 m. 


REINTOARCEREA LA NATURA 


Algele: comoara din... adâncuri 


Oceanele ocupă aproximativ două 
treimi din suprafaţa globului, ascunzând 
bogății fantastice destinate înfrumuse- 
țării. La ora actuală, printre numeroasele 
materii prime de origine marină, algele 
sunt cel mai bine cunoscute şi utilizate. 

Bogate în oligoelemente, vitamine şi 
săruri minerale, microalgele provenite 
din plancton sunt în mod special des- 
efect de regenerare, reînnoire a epider- 
mei. Fiecare algă în parte are însă 
caracteristici proprii: Dunalliela, o algă 
de culoare verde, este foarte apreciată 
pentru efectele sale hidratante. Chlorella 
acționează ca un filtru, captând 
particulele poluante, cu rol calmant şi 
decongestiv asupra tenurilor sensibile şi 
iritate. Spirulina este de cincisprezece ori 
mai bogată în vitamina A decât morcovul 
şi conține de trei ori mai multă vitamină 
B12 decât ficatul. În produsele cosme- 
expunerea la soare, Ulva lactuca este 
foarte benefică prin efectele sale 
calmante, hidratante şi cicatrizante. 
Fucusul, Laminaria şi Ascophyllum sunt 
alge brune a căror concentraţie în 
oligoelemente este de 50 000 de ori mai 
bogată decât cea a mării! 

Țriturate, filtrate, apoi uscate, 
acestea sunt “reduse” la o pudră, înainte 
de a îi încorporate în diferitele reţete. In 
unele cazuri sunt presate la rece, 
produsul finit fiind serumul din alge. 

Plantele maritime constituie alte 
vegetale marine utilizate în cosme- 
tologie. Spre deosebire de alge, acestea 
Nu sunt “scufundate” în ocean, dar fiind 
situate pe coastele acestuia, pe nisi- 


purile litorale, beneficiază de proximi- ` 


tatea sa. Astfel, pinul maritim posedă 
efecte tonitiante, Corallina hidratează 
pielea, iedera calmează epiderma iritată, 
Bucraniumul închide porii cutanaţi dila- 
taţi, iar Crithmumul reconteră strălucirea. 


Materii prime de origine 
animală 


Pentru că legea protejează din ce în 
ce mai mult animalele, multe laboratoare 
nu mai utilizează materii prime de origine 
animală. Totuşi, în numeroase cazuri, 
folosirea lor este posibilă fără a le vătă- 
ma. Este cazul materiilor prime extrase 
din crustacee şi peşti recuperaţi din 
deşeurile marine. Din tegumentul peştilor 
se obține colagenul marin, cu mare 


putere hidratantă; din cartilaje: mucopoli- 
zaharide ce protejează împotriva deshi- 
dratării, iar din ficatul de fletan (peşte plat 
din mările reci, aparţinând familiei ple- 
uronectidelor) se extrage un ulei nutritiv. 

Carapacele de crustacee furnizează 
chitina, un polizaharid asemănător celu- 
lozei, folosit de multă vreme în derma- 
tologie pentru îngrijirea marilor arşi. 
Aceasta, aplicată pe piele, are o acţiune 
foarte eficientă împotrivă deshidratării, 
iar la nivelul părului protejează fiecare 
tijă pilară în parte, 
face apel/la anumite mamifere mici, 
precum vizonii de crescătorie, din a 
căror grăsime subcutanată se sinteti- 
zează un ulei cu rol protectiv şi nutritiv 
pentru podoaba capilară. 

Cu toate acestea, eXtractele tisulare 
proaspete de origine animală sunt 
progresiv înlocuite cu extracte vegetale. 

La cererea Ministerului Sănătăţii, în 
Franţa, încă din 1992, tehnologia celor 
câtorva produse cosmetologice pe bază 
de extracte placentare umane nu se mai 
practică - conform datelor furnizate de 
revista Top Sante -, explicaţia constând 
în faptul că noile norme europene vi- 
zează de fapt evitarea oricărui risc de 
contaminare virală. 


Ce “ascunde” solul ? 


Ce conferă aspectul sidefat al far- 
durilor sau cel mat al pudrelor? Răs- 
punsul îl găsim tot în natură. Aceste 
substanţe sunt toate de origine minerală. 
Constituenţi naturali ai scoarţei terestre, 
ele intră în compoziţia diverselor roti şi 
sedimente. Dar, spre deosebire de mate- 
riile prime de origine vegetală sau ani- 
mală, mineralele nu sunt niciodată utili- 
zate în stare brută. Acestea trebuie mai 
întâi purificate, supuse unor transformări 
fizico-chimice, în scopul obţinerii unei 
garanţii în ceea ce priveşte compoziţia 
şi, implicit, toleranța. 

Caolinul, un silicat de aluminiu bt 
dratat, de culoare albă şi mată; silicați de 
magneziu, ce au proprietăţi “glisante”; 
cuarțul - unele varietăţi ce pot fi micro- 
nizate; mica, pentru efectele sale de 
acoperire - iată câteva principii ce stau la 
baza reţetei unei pudre. 

Efectul satinat, sidefat al fardurilor se 
datorează tot particulelor de mică “înve- 
lite” în oxid de titan, combinaţie ce are 
rolul de a reflecta lumina. Particulele 
cele mai fine conferă un efect satinat, În 


timp ce dimensiunile mai mari se con- 
cretizează în adevărate “paiete”. 

Calitatea de “tixotropie” - fenomen 
prin care, anumite substanţe trec din 
starea de gel în cea lichidă, după ce în 
prealabil au fost agitate, cu alte cuvinte 
fluiditatea uşor “incorporată” - a unor 
produse cosmetice, precum fondul de 
ten, rimelul sau lacul de unghii, este con- 
ferită de către argile coloidale, precum 
bentonita (ce are intense proprietăţi 
adsorbante), sau de către substanțe 
extrase din cenuşa vulcanică. Acest 
fenomen se datorează capacităţii lor de 
a absorbi apa şi substanţele uleioase. 

Cât despre rujuri - culoarea este dată 
de pigmenţii de oxid de fier sau de titan, 
iar consistenţa este conferită de către 
ceara microoristalină şi de parafina 
derivate din petrol. 


Grăunte și flori cu miile... 

În jur de 300 de specii vegetale intră 
în compoziţia produselor destinate 
înfrumuseţării. Cel mai întâlnit este, fără | 
îndoială, muşeţelul. Urmează apoi ger- 
men din grâu, existând 21 de varietăţi, 
mai mult sau mai puţin bogate în 
vitaminele A, E şi B. Un rol important îl 
joacă gălbenelele (Ca/enaula), ce au 
proprietăţi calmante, cicatrizante, pre- 
venind totodată îmbătrânirea precoce a 
tenului. Aproape într-o egală măsură 
sunt implicate albăstreaua ori iedera şi 
arnica - în “lupta” cu celulita, ovăzul, 
pentru tratamentul pielii sensibile. ŞI 
exemplele pot continua... 

Pentru obţinerea unor principii active 
de bună calitate, fiecare etapă de 
prelucrare îşi are importanța eii selecția 
sămânţei şi a solului; recolta efectuată la 
momentul oportun; analiza Biologica = în 
scopul de a verifica prezenţa eventualelor 
substanţe vegetale ori animale indezirabile; 
vânarea bacteriilor, a micotoxinelor, 
pesticidelor şi a metalelor grele, toate 
acestea urmate de o analiză chimica. 

In funcţie de părţile utilizate: semințe, 
flori, frunze, tulpini sau rădăcini şi de 
rezultatul căutat, se obțin extrase Ule- 
ioase, pudre vegetale, uleiuri esenţiale. 

Mai rămân încă destule lucruri de 
descoperit, în medicină şi în dermato- 
cosmetologie fiind utilizate mai puţin de 
5%,din'cele 800 000 de specii vegetale 
existente în lume. 


Dr. IOANA GAMELIA PETROVICI 

voluţia vremii în România este de- 

seori influenţată de aportul ma- 

selor de aer continental polar, ce 
se formează deasupra vastelor regiuni, 
cu relief puţin accidentat, ale Rusiei 
europene. 

In semestrul rece al anului, circulaţia 
| aerului dinspre nord-estul continentului 
| va determina răciri intense şi persis- 

tente, îndeosebi în Moldova, şi ceva 
mai puţin severe în Dobrogea, Muntenia 
şi, uneori, în Oltenia. De obicei, în aces- 
te regiuni, vremea este senină, dar 
rece, geroasă noaptea şi dimineaţa, 
când valorile termice coboară frecvent 
sub -15*C, iar în Moldova chiar şi sub 
-20*, -25*C. În estul şi sud-estul țării ad- 
vecţia aerului continental polar se va 
face resimţită şi prin intensificări tempo- 
rare ale vântului (Crivăţul) dinspre nord 
şi nord-est. 

Barajul arcului Carpaţilor va îm- 
piedica aerul rece şi dens să pătrundă 
şi în regiunile centrale şi vestice, unde, 
de regulă, va predomina o vreme 
normală din punct de vedere termic, 
subliniind, şi de astă dată, diferenţierile 
în aspectul vremii datorate dispunerii 
formelor de relief. 

În timpul verii, aerul continental 
polar se caracterizează prin valori ridi- 
cate de temperatură (30-32*C) şi printr- 
un procentaj scăzut de umiditate (30- 
40%), astfel că advecţia acestei mase 
de aer pe teritoriul ţării va determina în 
regiunile extracarpatice o vreme 
călduroasă şi stabilă, complet lipsită de 
ploi. Persistenţa mai îndelungată a 
aerului cald şi uscat deasupra acestor 
regiuni poate avea consecinţe negative 

asupra recoltelor, deoarece determină 
fenomene de uscăciune şi secetă. Şi de 
astă dată, influenţa acestor mase de 
aer va fi mult mai estompată în regiunile 
situate în interiorul arcului carpatic, 
unde vremea va evolua la parametri 
obişnuiţi unor zile de vară. 

Aerul de origine tropicală, fie din 
nordul Africii, fie de deasupra Asiei de 
sud-vest îşi va face simțită prezenţa, în 
timpul verii, prin temperaturi maxime 
deosebit de ridicate, ce pot depăşi 35*C 
în Oltenia, Muntenia, Moldova şi Dobro- 
gea (exceptând litoralul, unde se va 
simţi efectul benefic al mării). In schimb, 
în regiunile intracarpatice, valorile termi- 
ce vor fi mai moderate (28-30*C), si- 
tuându-se în limite normale. 

În perioada de iarnă, advecţiile de aer 
tropical vor favoriza încălzirea accentuată 
a vremii, astfel că uneori valorile termice 
(atât cele maxime, cât şi cele minime) vor 
fi mai mari cu 12-15*C decât cele 
normale, evident, tot în regiunile sudice şi 
estice, în timp ce în Banat, Crişana, 
Transilvania şi Maramureş, diferenţele 
vor fi doar de 6-10*C. Creşterea 
apreciabilă a temperaturii aerului poate 
determina topirea bruscă a stratului de 
zăpadă şi va crea condiţii producerii unor 
inundaţii cu caracter local. 

Deşi masele de aer arctic şi polar 
din zona Peninsulei Scandinave şi Fin- 
landei pătrund mai rar deasupra ţării 
noastre, totuşi aportul lor în evoluţia 
vremii poate fi uneori semnificativ, mai 
cu seamă în anotimpurile de tranziţie. |n 
aceste perioade ale anului, ele favo- 
rizează o răcire accentuată a vremii, ce 
se materializează prin producerea bru- 


METEOROLOGIE 


melor târzii (în prima jumătate a lunii 
mai) sau timpurii (la începutul lunii 
septembrie), cu precădere în Moldova, 
Maramureş şi Transilvania, cu 
consecințe destul de grave pentru 
agricultură, pomicultură şi viticultură. 

In timpul iernii, mai ales, schimbări 
lente, dar deosebit de semnificative, pot 
avea loc când peste aerul mai rece şi 
mai dens, care acoperă întreaga ţară, 
pătrunde o masă de aer cald, fie 
dinspre Europa Centrală, fie dinspre ba- 
zinul Mării Mediterane. Aerul mai cald şi 
mai uşor va „aluneca“ peste aerul rece de 
la suprafaţa solului şi va determina o 
creştere sensibilă a valorilor termice în 
zonele de deal şi de munte, în timp ce în 
regiunile de şes şi în depresiuni 
temperaturile se vor menţine la valori 
coborite. In asemenea situaţii, avem de a 
face cu inversiunile de temperatură, des- 
tul de obişnuite în perioada rece a anului, 
când nu de puţine ori la staţiile meteoro- 
logice din zonele deluroase ale Olteniei, 
Munteniei şi Moldovei ori din Dealurile 
Vestice (dar uneori chiar din zona 
montană mai puţin înaltă) valorile termice 
pot fi cu 10-15*C mai ridicate decât cele 
din Câmpia Română, Podişul Moldovei şi 
Depresiunea Transilvaniei, mai ales când 
deasupra acestor regiuni ceața, asociată 
şi cu depuneri de chiciură, persistă zile în 
şir, în timp ce în zonele cu relief mai înalt 
vremea este însorită. 


(Va urma) 
IOAN STĂNCESCU 
45 | 


CUM FUNCTIONEAZA... 


FIBRELE OPTICE 


Fără ele, Internetul, aşa cu îl ştim noi astăzi, nu ar exista decât în imaginaţia visătorilor. Fără ele, 
endoscopia nu ar fi decât un termen teoretic. Fără ele, ne-ar fi din ce în ce mai greu să vorbim cu prietenii 
aflaţi departe... fără ce? Fără fibrele optice, o altă realizare a acestui sfârşit de secol, care, cu siguranță, ne 
va face viaţa mai uşoară. 


iecare fibră optică dintr-o reţea de telecomunicaţie 
P poate transmite aproximativ 10 miliarde biți pe Impuls Impuls FIBRE MULTIMOD 
secundă, echivalentul a zeci de mii de conversații | de intrare de ieşire CU SALT DE INDICE 
telefonice. Ele sunt groase cât un fir de păr şi sunt alcă- A SCENE e Elis ag Biest 


tuite din două straturi, concentrice, fabricate din sticlă spe- 
cială, înconjurate de un înveliş protector. Semnalele sunt 
transmise sub formă de impulsuri luminoase, emise de um). In interiorul lui 
către un laser sau o fotodiodă, şi se propagă prin miez P, lumina circulă în 
fără să "străpungă" învelişul exterior, deoarece indicele de t P "7. zf CS ~ zigzag, prin reflexii 
refracție a acestuia din urmă este mai mic decât celal + iii dees Greng 
miezului. Aici trebuie să insistăm un pic. Cunoaşteţi din A mg e iri ini 
legile refracției că sinusul unghiului de refracție este diferite (aşa cum Kë et 
egal cu raportul dintre indicii de refracție înmulțit remarca şi din figura noas- 
cu sinusul unghiului de incidență. Deoarece tră) nu toată lumina emisă 
indicele de refracție a învelişului exterior în cadrul unui impuls va 
este mai mic decât cel al miezului ajunge la ieşire în acelaşi 
rezultă că nici o rază de lumină, care moment. Există riscul su- 
soseşte la suprafaţa de separație prapunerii semnalelor de 
cu un unghi suficient de mare, la impulsuri diferite, deci 
nu va putea să fie transmisă, 


relativ gros (diame- 
trul de până la 100 


acestea trebuie decalate în timp. De 


d 
Impuls aceea, debitul de informație care poate fi 


deci vom putea transmite Ki, Cara transmis este relativ scăzut. Acest tip de 
semnale luminoase | fibre este folosit pentru transmisii la 
de-a lungul unor tra- | scurtă distanță, de exemplu în 
see curbe. endoscoape. 

| Impuls 

| A] de ieşire 


R 


FIBRE MULTIMOD CU GRADIENT 
DE INDICE 


Indicele de refracție a miezului 
scade progresiv de la centru către 
învelişul exterior. Razele de lumină 
care se abat de la axa fibrei nu se 
mai deplasează în zigzag. Pur şi 
simplu se curbează. De aceea, toate 
razele de lumină parcurg trasee de 
lungimi aproximativ egale, deci 
impulsurile sunt mai puţin dispersate. 
| Impuls Acest tip de fibre sunt utilizate pentru 
l de intrare reţele locale. 


Miez 
SC Impuls FIBRE MONOMOD 
exterior de-a: Au miezul extrem de subţire 


"A IT (diametru mai mic de 8 um) şi dife- 
i renţa de indice între miez şi înveliş 


| este mai mică decât la fibrele multi- 

i mod. Lumina se propagă paralel cu 

i | axa fibrei, deci impulsurile sunt foarte 

W ———— --—t- Dun dispersate. Ele sunt folosite în 

7 Bi reţelele telefonice şi în televiziunea 
prin cablu. 

Autor: LIVIU ILIESCU 
Brevet de invenţie: 112061 B1 


Domnul Liviu Iliescu este un mai 
vechi colaborator al revistei noastre (a 
publicat o serie de articole pe tema 
picturii bioptice, în anul 1987). Preo- 
cupările domniei sale, derulate de-a 
lungul a câtorva decenii, în domeniul 
imaginilor stereoscopice, s-au concre- 
tizat într-o lucrare foarte valoroasă 
(noutate pe plan mondial) şi într-un 
brevet de invenţie. 

Acesta din urmă se referă la o me- 
todă pentru redări cinetice, prin desen 
sau fotomontaje, destinată extinderii 
percepţiilor vizuale în televiziune, 
computere şi reclame publicitare. Me- 
toda constă în realizarea a două re- 
prezentări, câte una pentru fiecare 
ochi, astfel că informaţiile adresate 
ochiului drept, conţinute în acelaşi 
ecran, provin de la anumiţi stimuli, linii 
şi pete de culoare (plasate astfel încât 
ordonatele să fie egale, iar abscisele 
diferite), ce se modifică succesiv în 
timp, transpunând efectele bioptice în 
senzaţii cinetice. 

Aşa cum arătam mai sus, brevetul 
este rezultatul câtorva decenii de cer- 
cetare. Domnia sa propune chiar şi o 
nouă formă de artă vizuală: "arta 
bioptică". Conform definiţiei sale, 


METODĂ PENTRU 
REDĂRI CINETICE DE 
TIP STEREOSCOPIC 


"acesta este un domeniu nou în arte, 
care a rezultat din multiple experi- 
mente prin care s-au studiat, în le- 
gătură cu vederea binoculară, stimulii 
adresaţi fiecărui ochi în parte, din 
compoziţii anume concepute, astfel 
încât să se obţină efecte plastice la 
privirea normală şi apoi cu ambii ochi, 
având plasat un cuplu de oglinzi în 
dreptul unuia dintre ei." 

Un tablou bioptic este alcătuit din 
mai multe zone (cel puţin două). 
Intr-una din zone se pictează compo- 
ziţia de bază, avându-se în vedere 
profunzimea spaţiului. In celelalte 
zone se pictează elementele cores- 
pondente pe care artistul, conform 
imaginaţiei sale, vrea să le reprezinte. 
Tabloul astfel realizat se priveşte cu 
un sistem de două oglinzi, aşezate în 
dreptul unuia dintre ochi, în aşa fel 
încât prin ochiul liber ajung la receptor 
imaginile dintr-o anumită zonă, iar la 
celălalt ochi (prin intermediul siste- 
mului de oglinzi) ajung imaginile 
corespondente. 


Dacă doriţi să luaţi legătura cu 
domnul Liviu Iliescu, îl puteţi contacta 
la telefonul 092 72 62 24. 


BURSA INVENȚIILOR 


zu OFICIUL DE STAT ROMANIA 
"ANTI VETI și MARCI OK Ne. brovet: 112061 BI 
DER ge anim.Cl'G03c 3/08; 


RO 112061 BI 


IL RIES UE ITU II 
POSTA RUBRICII 


DOMUNTI LEFTER TELI, Bacău. 

Vă mulţumim pentru aprecieri şi 
vom ține seama de propunerile 
dumneavoastră. În ceea ce priveşte 
"Clubul inventatorilor", pe care am 
dori să-l înfiinţăm, ne permitem să 
cităm din scrisoarea dumneavoas- 
tră: "Acest club, în care se vor pu- 
tea dezbate ideile aflate în stare la- 
tentă, va putea da o forță mai mare 
inventicii româneşti, putându-se 
realiza contacte utile între cei care 
au idei asemănătoare." Într-adevăr, 
acesta este unul, numai unul, dintre 
obiectivele noastre. Noi ne gân- 
deam că există şi posibilitatea ca 
inventatorii să se poată ajuta între 
ei, pentru materializarea proiecte- 
lor. Aşteptăm şi alte propuneri de la 
cititorii noştri. 


TALON DE COMANDĂ PENTRU ABONAMENTE 
LA REVISTA ȘTIINȚA ȘI TEHNICA 


Subsemnatul 
Nr. BI. SG 


Et, Ap. 


domiciliat în 
Județul (Sectorul) 


doresc să mă abonez la revista Ştiinţă şi tehnică pentru: 
a 20 000 lei (în loc de 28 500 lei) 


un trimestru (trei numere) 


un semestru (şase numere) a 
un an (douăsprezece numere) a 


Plata o voi face în contul 40 34 01 BASA - SMB. 

Cod poştal 


Str. 
Of. poştal 


41 000 lei (în loc de 57 000 lei) 
82 000 lei (în loc de 114 000 lei) 


Semnătura 


NEGER. tee 


Cu ocazia aniversării a jumătate de veac de existeaţă a revistei Știință și tehnică; 


SALONUL INGENIOZITAȚII 1999 


- ediție specială - 


Aşa cum anunțam în numărul trecut, anul acesta încercăm să realizăm o ediţie festivă a "Salonului 
Ingeniozităţii", care să marcheze (alături de alte manifestări, pe care le vom anunța la timpul potrivit) 
împlinirea a jumătate de veac de existenţă a revistei noastre. Suntem conştienţi de faptul că timpul 
pe care-l avem la dispoziție este extrem de scurt. De aceea, îl rugăm pe toţi potenţialii participanţi să 
ne transmită cât mai rapid cererile de înscriere (pentru ca noi să putem evalua spațiul de care avem 
nevoie). Dacă aveţi nelămuriri, puteţi lua oricând legătura cu redacția şi, vă promitem, veți primi tot 
sprijinul pe care-l putem oferi. De asemenea, am fi bucuroşi dacă ne-aţi trimite sugestiile 
dumneavoastră pentru o cât mal bună desfăşurare a Salonului. 


Salonul, organizat de revista Ştiinţă şi tehnică, este 
deschis tuturor creatorilor tineri din România şi are ca 
scop confirmarea (sau infirmarea) ingeniozităţii prover- 
biale a românului. 

Sunt acceptate orice tip de realizări, invenţii, 
brevete, idei, descoperiri, teorii ştiinţifice, metode 
matematice, programe de calculator, soluţii economice 
sau organizatorice, diagrame, metode de învățământ 
şi instruire, reguli de joc, sisteme urbanistice, planuri şi 
metode de sistematizare, fenomene fizice în sine, rea- 
lizări cu caracter estetic. 


Participanții se pot înscrie 
la următoarele secțiuni: 
1. teoretic; 
2. practic; 
3. util; 
4. inutil (deocamdată). 


Jurizarea lucrărilor va fi realizată de o comisie de 
specialişti şi reprezentanţi ai instituţiilor de profil, 
punctarea făcându-se în primul rând în funcţie de 


gradul de ingeniozitate a lucrării, eficienţă, domeniul 
de aplicare. 

Cele mai interesante lucrări vor fi reunite în cadrul 
unei expoziţii cu titlul Sa/onul Ingeniozităţii 1999, care 
va avea loc, timp de trei zile (27-29 mai) la Sofitel, 
Bucureşti. 


Condiții de participare: 


e sunt admise, ca mod de prezentare, planşe de 60 x 
40 cm, realizate conform normelor de desen tehnic 
(de preferat în tuş), machete sau modele trans- 
portabile, casete video; 


e costul corespondenţei şi cel al transportului vor fi 
suportate de autor; 
e expunerea va fi gratuită. 


Lucrările cu un caracter deosebit vor fi reflectate 
adecvat în revista Ştiinţă şi tehnică. 


Atenție! 


Redacţia nu-şi poate asuma răspunderea protecţiei 
intelectuale a lucrărilor expuse. 


OFERTA EDITURII ȘTIINȚĂ & TEHNICĂ 


| Da, doresc să cumpăr cărţile: 


Talon de comandă 


Terapeutică hormonală Ginecologia i 33 000 lei 
ginecologică L 69000 lei Psihoteste | _ 27 000 lei 
| Exerciţii și probleme Psihoteste H 1 30 000 lei 
| de matematică - clasele LA _ 35000 Cetăți și ruine {ç 25 000 lei | 
| Mă angajez să achit contravaloarea respectivelor cărți în momentul primirii coletului; în plus, voi achita şi cheltuielile de expediere. 
| Numele Prenumele Str. Nr. | 
BI. Sc. Et. Ap. Localitatea. Județul (Sectorul) Cod poştal 
Semnătura 


| Of. poştal 


| 

Noi aparitii la Știință 


RN DANCILA 


Irina Holdevici 


Gândirea pozitivă 
Gândirea pozitivă este o atitudine ce permite 


& Tehnică 


loan Dăncilă, Eduard Dăncilă 


Exerciţii și probleme de matematică. 


Clasele | - Il 


Prevăzută ca material ajutător la şcoală şi acasă, 
perfect adaptată noilor condiţii vizând schimbarea în 
învăţare, schimbarea în predare şi schimbarea în 
evaluare, această culegere îşi propune să cultive la 
copil plăcerea de a învăţa şi de a descoperi, de a-şi 
pune probleme, de a rezolva probleme, pentru ca mai 
târziu în viaţă să-şi poată rezolva singur problemele. 


omului să descopere mai uşor părţile bune ale unei 
situații şi să găsească mai repede soluţii optime la 
problemele cu care este confruntat. Cartea ne ajută 
să ne formăm deprinderile de gândire pozitivă şi se 
adresează psihologilor, medicilor, studenţilor la 
psihologie şi medicină, care doresc să-şi însuşească 
noțiunile de bază ale terapiilor raţional-emotivă şi 
cognitiv-comportamentală, precum şi publicului larg, 
doritor de autoperfecţionare. 


Doru Buzducea 
Cetăți și 


ruine 


Introducere în studiul problemelor sociale 


Vreţi să aflaţi câte ceva despre lucrurile pe care nu 
întotdeauna vă e uşor să le ştiţi, pe care aţi prefera 
poate mai curând să le evitaţi sau să vă faceţi că nu 
există? Vă invităm să pătrundeţi, lecturând această 
carte scrisă cu suflet şi cu ştiinţă, în universul pro- 
blemelor umane generate de marginalizare, izolare şi 


excludere socială. 


Prof. univ. dr. ing. Mihai Stratulat, 
prof. univ. dr. ing. Cristian Andreescu 


Diagnosticarea automobilului 


Foarte bine documentată, cartea "Diagnosticarea 
automobilului" pune la dispoziţia cititorului toate 
informaţiile necesare pentru a stăpâni arta depistării 
defectelor apărute pe parcursul exploatării 
autovehiculelor, la majoritatea mărcilor care circulă în 
România. Lucrarea se adresează atât specialiştilor, 
cât şi simplilor posesori de automobile, oferind 
numeroase metode de diagnosticare accesibile oricui. 


deng 


Di 7 —ogppeg 

Cincizeci de ani din Istoria lumii 
pot să-i apară lui Cronos, Zeul 
Timpului, doar cât o bătaie de 
aripi din viața unei păsări celeste 
nemuritoare. Dar 50 de ani de la 
capătul dinspre noi al Istoriei, cu 
spirala exponențială a dezvoltării 
societăţii umane, au altă greutate 
decât toate jumătăţile de veac 
scurse până la mijlocul acestui 
secol. Căci, judecaţi Domniile 
Voastre, cititori ai noştri: 


în aceşti ani Homo sapiens a rupt 
lanţurile leagănului copilăriei, planeta 
natală, a ieşit în spaţiul cosmic din jurul 
Pământului, a pus piciorul pe Lună, 
a trimis sonde de explorare către toate 
planetele sistemului stelei Sol, 
a expediat chiar şi un pionier - mecanic, 
fireşte - către largul Galaxiei. In această 
ordine de idei, roiuri de vehicule 
artificiale înconjoară planeta, rezolvând 
nevoi vitale ale Societăţii Omeneşti. 


Kë iudăţenia descoperită de Watson 
şi Crick - o dublă spirală în 
interiorul unei celule de acid 
dezoxiribonucleic - a deschis o poartă 
către marile mistere ale vieţii - dar este 
astăzi şi subiect de aplicaţii industriale 
pentru companiile farmaceutice, 

ca şi prilej de speranţă pentru o viaţă 
mult mai lungă şi mai sănătoasă pentru 
toți cetăţenii Republicii Terra. 


E poa proprietăţile unor cristale 
ciudate, Bardeen, Brattain 

şi Shokley au descoperit tranzistorul, 
determinând moartea electronicii prin 
tuburi şi lămpi şi naşterea 
microelectronicii; în consecinţă întreaga 
lume s-a făcut mai mică, mai uşoară, 
mai fiabilă, aparatele din jurul nostru 
fiind astăzi sclavii perfecţi la care omul, 
în trecut, nici măcar nu visase. 


po tre 


A utomatizarea şi robotizarea, 
profitând de dezvoltarea informaticii 
şi a microelectronicii au redus drastic 
populaţia de muncitori (gulere albastre) 
din toate fabricile Pământului şi, fără 
exagerare, au determinat cutremurul 
geopolitic al anilor de graţie 1989-1991: 
lipsite de tehnologii ultramoderne statele 
blocului comunist s-au prăbuşit, 
permiţând societăţii capitaliste să preia 
controlul economiei planetare. 


ot de aici, dar şi din reţelele 

de sateliți, şi din explozia 
computerelor: a început un proces 
ultrarapid de globalizare, de deschidere 
a tuturor uşilor şi ferestrelor, 
de desecretizare a tuturor 
Big Brothers-ilor care încearcă să 
înşface putere şi avere; din acelaşi 
motiv, scade rolul generalului Moş 
Teacă, zvâcnirea lui criminală şi 
dezgustătoare, acum, în Balcani, nefiind 
decât una dintre ultimele sale zvârcoliri. 


Aproape că se aşază la masa festivă 
a lumii, alături de noi, o unealtă 
fermecată, coborită direct din romanele 
şi povestirile SF, computerul, 

cu societatea lui, adică ale sale reţele 
legând sute de milioane de creiere 
umane de sute de milioane de creiere 
artificiale; IA, Inteligența Artificială 

ne priveşte deja, de după colţul 
mileniului următor. 


EDITORIAL 


ALEXANDRU 
MRONOV 


`". Cititorii acestei 
reviste meritorii, 
Ştiinţă şi tehnică, 
vor afla, poate, 
peste alți 50 

de ani răspunsurile 
la întrebările 
fundamentale: 
Cine suntem? 

De unde venim? 
Unde ne ducem?" 


A 
i n sfârşit, am intrat şi în propriul nostru 


creier, marea necunoscută, locul 
în care, poate, se ascunde Dumnezeu; 
din sipetele cortexului uman 
şi ale ADN-ului, cititorii acestei reviste 
meritorii, Ştiinţă şi tehnică, vor afla, 
poate, peste alţi 50 de ani răspunsurile 
la întrebările fundamentale: 
Cine suntem? 
De unde venim? 
Unde ne ducem? 


e veţi afla, urmaşi din viitorul 
EL apropiat, citindu-ne paginile, 
în limba română - dacă cititorii de astăzi 
vor pune umărul pentru a ne scoate 
din marasmul capitalismului sălbatic 
şi al dezinteresului pentru cultură 
şi educaţie, în care ne zbatem. Este 
de ajuns însă să faceți efortul de a 
cheltui, lunar, 10 000 de lei, fiecare 
dintre cele 29 500 de şcoli ale României 
- pentru ca în faţa minţii adolescentului 
român, ținta noastră, să se deschidă 
porţile de interfaţă cu viitorul. Luptaţi, 
alături de noi, ajutaţi-ne să păstrăm 
unealta educaţională care este această 
revistă - şi veţi avea, Dumneavoastră 
şi copiii dumneavoastră, un atu în plus 
în bătăliile ce le veţi avea de dat pentru 
avă stăpâni viitorul. 

i se pare foarte ciudat să scriu 
HA despre academicianul Ştefan 

M. Milcu "la trecut". Profesorul, 
omul de ştiinţă, gânditorul original şi, 
dacă vreţi, incurabilul optimist, este 
încă atât de prezent, încât mi se pare 
nefiresc că nu-l zăresc în aula Aca- 
demiei, că nu-i aud vocea, comentând 
cu înflăcărare, "tot ce e pe lumea asta, 
tot ce a fost şi e istorie, tot ce va veni, 
când el nu va mai fi”. Fiindcă, rareori 
mi-a fost dat să cunosc un om mai 
vital, mai interesat de tot ce a produs 
mintea omenească. 

Oltean sclipitor, născut în 1903 la 
Craiova, s-a ridicat singur, cu ambiţie, 
în liceu fiind şi învăţător suplinitor la 
şcoala primară. In ultima clasă, în 
ajunul bacalaureatului (1922), a uimit 
asistenţa, conferenţiind cu maturitate 
şi competenţă despre Darwin şi 
evoluţionism. Era un act de frondă 
într-o lume dominată de o dogmatică 
îngustă şi agresivă. 

A ales medicina. Dar, dintr-un în- 
ceput, şi-a dat seama (asemenea lui 
C. Levaditi, Şt.S. Nicolau şi alţii) că 
nu-l interesează neapărat să aplice 
ceea ce au descoperit alţii, ci să 
exploreze el însuşi continentul vast al 
lumii vii, de la celulă la marile 
populaţii umane. Cine putea, aşadar, 
să-i fie model decât Francisc |. Rainer 
- marele anatomist, care, nemulţumit 
de încremenirea structurilor pe care le 
diseca, a strigat acea "evrica" a 
anatomiei funcţionale "Anatomia este 
ştiinţa formei vii”. 

Nici nu terminase anul Il, când, 
văzându-l nelipsit în laborator, Rainer 
I-a chestionat "Tu ce vrei băieţaş?" 
"Să înţeleg, dom' profesor!” a fost 
răspunsul lui Milcu. 

Să înţeleg, iată o deviză de viaţă, 
căreia i se supune orice categorisire. 
Căci ce a fost Şt. M. Milcu? 

Un endocrinolog? Desigur şi încă 
unul din cei mai valoroşi cercetători şi 
clinicieni din Europa anilor '50-'80. De 
ce a ales endocrinologia? Fiindcă 
această ramură a biomedicinei 


ŞTEFAN 
MARIUS 
MILCU 


răspundea cel mai bine dorinţei sale 
de a-şi zugrăvi un tablou holist, inte- 
grator, al funcţionalităţii organismului 
uman. A găsit în maestrul său, C.I. 
Parhon, un precursor al acestei idei. 

Să ne amintim că prima carte de 
endocrinologie clinică apărută vreo- 
dată în lume, scrisă între 1907 şi 
1909 de către doi psihiatri, C.I. 
Parhon şi colaboratorul său M. Gold- 
ştein, era o provocare la adresa obtu- 
zităţii unor confraţi (între care şi cele- 
brul profesor berlinez Krapaelin), care 
nu sesizau legătura dintre unele psi- 
hoze şi starea funcţională a unor 
glande endocrine. Toate lucrările lui 
Milcu despre biopatologia epifizei, a 
timusului, a tiroidei (mai ales cele 
despre guşa endemică), despre bio- 
chimia sindroamelor endocrine expe- 
rimentale sunt orientate de acest 
concept holist. 

Antropolog? Şi încă un mare men- 
tor, un veritabil creator de şcoală ştiin- 
ţifică. Sprijinindu-se pe genetică - pe 


cademicianu 


care a promovat-o cu curaj într-o 
epocă ostilă - Şt.M. Milcu a evoluat 
rapid de la viziunea pur morfologică la 
antropologia culturală, ale cărei se- 
minţe fuseseră aruncate în conştiinţa 
sa de Fr.|. Rainer şi, mai ales, de ma- 
rele sociolog Dimitrie Gusti. Mono- 
grațiile de mare interes naţional, Satul 
Bătrâne (1961), Clopotira (1965), 
Nucşoara - satul Neagu (1966) şi 
Atlasul antropologic al Olteniei (1968), 
sunt lucrări de referinţă. 

Istoric şi filozof al ştiinţei? E destul 
să-i răsfoim cărţile cu aceste subiec- 
te, ca să ne convingem că, împreună 
cu câţiva colaboratori, a luminat un- 
ghere ascunse ale trecutului gândirii 
şi experimentului ştiinţific românesc. 
Este nu numai iniţiatorul eforturilor 
pentru recunoaşterea priorităţii lui 
Paulescu în descoperirea insulinei, 
dar prin monografiile dedicate istoriei 
medicinei şi biologiei româneşti - apă- 
rute sub egida Academiei Române - a 
scos din uitare şi a aşezat în lumină 
fapte şi oameni care onorează cultura 
naţională. 

Dacă Şt.M. Milcu se făcea actor, 
n-ar fi avut un succes mai mic. Cine a 
avut bucuria să-l asculte de la tribuna 
Academiei, la catedră, la congresele 
de prestigiu din ţară şi de peste ho- 
tare, la tv, a descoperit un intelectual 
seducător prin vasta sa cultură, prin 
analizele pertinente, prin clarviziunea 
cu care rostea sentinţe despre viitor. 
Vocea timbrată, uşoara exaltare, zâm- 
betul abia perceptibil care-i lumina faţa 
şi, evident, erudiţia cucereau imediat. 
Adăugând la toate acestea plăcerea de 
a înfăţişa oamenilor care nu erau de 
specialitate, verbal sau în scris, cele mai 
noi cuceriri ale ştiinţei, întregim portretul 
nu numai al unui scriitor talentat de 
literatură de popularizare a ştiinţei, ci şi 
al unui umanist cu trăsături renas- 
centiste din stirpea unor Charles Nicolle, 
Jean Rostand, George Gamow ş.a. 

Nu, e cât se poate de clar. A scrie 
despre Şt.M. Milcu la trecut este 
aproape o impietate. 


Academician NICOLAE CAJAL 

aniversare 


Denumirea revistei Ştiinţă şi 
tehnică pare că s-a banalizat atât de 
mult de-a lungul anilor, încât avem 
tendinţa de a crede că doar adevărații 
pasionaţi de noutatea şi realitatea 
tehnică şi ştiinţifică aşteaptă cu 
nerăbdare să se înfrupte din articolele 
ei. Realitatea este însă puţin diferită. 
Pentru tineri, chiar şi pentru copii, dar 
şi pentru adulţi, această revistă 
reprezintă o provocare, o incitare per- 
manentă la a afla, a gândi, a raţiona, a 
înţelege. Ştiinţă şi tehnică a cultivat şi 
cultivă oamenii mai mici sau mai mari, 
deschide orizonturi, stimulează dorinţa 
de cunoaştere, formează orientări 
profesionale sau, pur şi simplu, gene- 
rează pasiuni ştiinţifice. Imi exprim aici 
propria experienţă căpătată de-a 
lungul multor ani, alături de această 
revistă, atât de necesară oricui 
doreşte să-şi lărgească cultura gene- 
rală în domeniul ştiinţific şi tehnic. 
Avem nevoie permanent de surse de 
informare, iar la nivelul ştiinţific ge- 
neral revista Ştiinţă şi tehnică şi-a 
făcut din punctul acesta de vedere 
întotdeauna datoria. La mulţi ani la a 
50-a aniversare! 


Dr. ing. Dumitru Dorin Prunariu, 
cosmonaut 

Preşedintele Agenţiei Spațiale 
Române 


Revista Ştiinţă şi tehnică a 
constituit de-a lungul timpului o 
prelungire a procesului de învăţământ, 
atât în planul completării programei 
şcolare pentru elevi şi studenţi, cât şi 
în planul actualizării informaţiei 
ştiinţifice şi tehnice pentru cei care au 
absolvit şcoala. Acum, la 50 de ani de 
existenţă, cred că se simte foarte acut 
nevoia unei concertări a tuturor 
acţiunilor ce pot să contribuie la 
schimbarea în bine a învăţământului, 
la restructurarea procesului şcolar, 
proces în care revista Ştiinţă şi tehnică 
are locul ei bine conturat. 


Prof. univ. dr. Andrei Marga 
Ministrul Educaţiei Naţionale 


La împlinirea unei jumătăţi de 
secol de existenţă, am plăcerea să 
adresez revistei Știință şi tehnică un 
mesaj de apreciere şi recunoştinţă. In 
toată această perioadă, lumea ştiinţi- 
fică şi opinia publică românească au 
găsit în revista dumneavoastră nu 
numai o excelentă sursă de informa- 
ţie, ci şi un reper de probitate profesio- 
nală puse în slujba intereselor pro- 
funde de civilizaţie şi progres ale so- 
cietăţii românești. 

Vă urez mult succes şi o viaţă lun- 
gă şi plină de împliniri pentru Ştiinţă şi 
tehnică. 

Emil Constantinescu 
Preşedintele României 


KT? 


Revista Ştiinţă şi tehnică a 
dobândit o tradiţie de viaţă şi cultură 
cotidiană, dovedind în cei 50 de ani 
de necesară prezenţă, plenitudinea 
unui act editorial de calitate, apreciat 
de publicul larg şi de cel avizat. 

Mai mult decât bilanţul unei 
jumătăţi de veac, pragul mileniului al 
III-lea, cu noile sale dimensiuni 
tehnologice, constituie un pariu al 
longevităţii şi utilității publice al 
revistei Dv., pe care îl dorim încu- 
nunat de succes. 


Petre Roman 
Preşedintele 
Senatului 


Revista Ştiinţă şi tehnică are meritul 
de a fi reflectat cu fidelitate atât 
activitatea ştiinţifică din ţară, cât şi din 
străinătate, ţinându-ne la curent cu cele 
mai noi descoperiri pe parcursul a 50 
de ani de existenţă, rezistând, datorită 
calităţii, unei concurenţe acerbe. De 
aceea, acum, la ceas aniversar, vă 
urez succes şi vă mulţumesc pentru 
binele făcut nu numai specialiştilor, dar 
şi tuturor celor doritori de cunoaştere. 


lon Diaconescu 
Preşedintele 
Camerei Deputaţilor 


„Avem nevoie 
permanent de surse 
de informare, iar la 
nivelul ştiinţific 


general revista 
Ştiinţă şi tehnică şi-a 
făcut din punctul 
acesta de vedere 
întotdeauna datoria” 


50 de ani de apariţie reprezintă 
un jubileu care onorează o publi- 
caţie. Ca unul care am avut, o 
vreme, relaţii apropiate cu revista şi 
colectivul său redacţional, vă felicit 
şi vă urez succes în continuarea 
promovării cunoaşterii la acest final 
de secol, dominat de o dinamică 
fără precedent a progresului 
tehnologic. 

La mulţi ani! 


lon Iliescu 
Preşedintele PDSR 


EZ) 


Jubileul de jumătate de secol de 
apariţie a revistei Ştiinţă şi tehnică 
este, pe drept cuvânt, un eveniment 
insolit în istoria presei din România. 
lată o publicaţie - trebuie să spunem 
norocoasă -, care nu a fost nevoită 
să-şi schimbe numele şi să-şi nege 
trecutul. In cincizeci de ani, desigur, 
colectivul redacţional al revistei Dv. a 
avut parte şi de bune şi de rele, dar 
s-a străduit să-şi slujească cititorii, iar 
de aproape zece ani o poate face - şi 
o face - cu adevărat liber de orice fel 
de ingerinţe, slujind progresul tehnicii 
şi cercetării ştiinţifice din ţara noastră. 

UDMR acordă o mare însemnătate 
dezvoltării ştiinţei şi tehnicii, factor 
deosebit de important în progresul 
societăţii, în realizarea unei reforme 
adevărate în România. lată de ce îmi 
este deosebit de plăcut să adresez 
întregului colectiv redacţional al 
revistei Ştiinţă şi tehnică ani mulţi şi 
succese pe mai departe spre jubileul 
unui secol de apariţie. 


Bela Markó 
Preşedintele UDMR 

Revista Ştiinţă şi tehnică a 
reprezentat şi reprezintă pentru mulţi o 
oază de normalitate în cultură, 
cultivând interesul şi pasiunea pentru 
ştiinţă şi tehnologie, mulţi dintre 
cercetătorii şi cadrele didactice de 
astăzi datorându-şi alegerea carierei 


„Revista 
Ştiinţă 

şi tehnică 

a reprezentat 
şi reprezintă 


pentru mulţi 

o oază 

de normalitate 
în cultură“ 


profesionale întâlnirii cu această 
publicaţie. Ministerul Cercetării şi 
Tehnologiei, precum şi Agenţia 
Naţională pentru Ştiinţă, Tehnologie şi 
Inovare au sprijinit şi sprijină acest 
focar de cultură ştiinţifică şi tehno- 
logică, urându-i cu prilejul aniversării 
semicentenarului să continue pe mai 
departe dificila şi delicata misiune de 
stimulare a pasiunii pentru descifrarea 
universului ştiinţific şi tehnologic al 
cunoaşterii umane. 


Lânyi Szabolcs 
Preşedintele Agenţiei Naţionale 
pentru Ştiinţă, Tehnologie şi Inovare 


EE 


Jubileul revistei Ştiinţă şi tehnică 
îmi prilejuieşte plăcuta ocazie de a 
adresa un cald mesaj de prietenie 
atât redacţiei, cât şi cititorilor acestei 
distinse publicaţii. Vitalitatea revistei 
dovedeşte cu prisosinţă, de altfel, 
locul deosebit pe care aceasta îl 
ocupă în demersul difuzării 
informaţiei tehnico-ştiinţifice în 
rândul audienței de specialitate. 

Ţin să-mi exprim bucuria că pe 
fundalul actualei efervescenţe publi- 
cistice, în care de multe ori calitatea 
este sacrificată legilor pieţei, există 
repere certe care vin să confirme 
tradiţii solide în cultura românească. 

Cu deosebită consideraţie, 


Crin George Antonescu 
Ministrul Tineretului şi Sportului 


CT 


Sunt bucuros să văd cum revista 
Ştiinţă şi tehnică şi-a continuat 
apariţiile timp de 50 de ani. Ca om de 
ştiinţă şi ca popularizator al ştiinţei, 
am urmărit cu mult interes deosebita 
activitate a acestei reviste, activitate 
prin care a contribuit eficient la 
progresul tehnic din ţara noastră şi la 
formarea unei mentalități ştientiste. 

Felicitări, mulţumiri şi mari 
succese pentru continuarea misiunii 
dusă cu atâta competenţă. 


Acad. C. Bălăceanu-Stolnici 

Am privilegiul de a mă fi întâlnit 
cu minunata publicaţie semicen- 
tenară încă de la primele ei apariţii. 
Am citit-o cu pasiune şi interes şi 
sunt recunoscător tuturor celor ce au 
trudit pentru evoluţia ei ascendentă, 
pentru ajutorul ce mi-au dat în 
informarea mea ştiinţifică. 

Cu ocazia sărbătoririi revistei 
Știință şi tehnică, sărbătoarea reală 
a Ştiinţei şi Tehnicii româneşti, din 
inimă, noi şi mari succese. 


Acad. Nicolae Cajal 
Preşedintele Academiei de 
Științe Medicale 


Prezentând cu înaltă com- 
petenţă, timp de 50 de ani, cele mai 
noi realizări şi mai actuale probleme 
ale ştiinţei şi tehnicii, revista pe care 
o sărbătorim astăzi a avut un 
important rol educativ, orientându-şi 
cititorii către activitatea de creaţie. 
Omul nu este numai o fiinţă înţe- 
leaptă (homo sapiens), făuritoare de 
unelte (homo faber) sau sociabilă 
(zoon politikon), ci, mai presus de 
toate, o fiinţă creatoare. 

Din toată inima, sincere felicitări 
tuturor celor ce au ostenit pentru ca 
revista Ştiinţă şi tehnică să atingă 
această frumoasă performanţă. 


Acad. Radu P. Voinea 

Jumătate de secol de apariţie 
continuă a revistei Ştiinţă şi tehnică 
reprezintă un eveniment de mare 
însemnătate pentru presa din Ro- 
mânia, în special pentru cea adresată 
tineretului. Moştenitoare a unei tradiţii 
valoroase, rezultată a publicării în 
prima jumătate a acestui secol a 
Ziarului Științelor şi al Călătoriilor, 
revista Ştiinţă şi tehnică şi-a adus la 
îndeplinire cu deosebită atenţie 
obiectivul de a face cunoscute, în 
mod accesibil, opiniei publice şi, în 
special tineretului, unele din rezulta- 
tele valoroase obţinute de cercetarea 
ştiinţifică şi de cea aplicativă. 

Mult succes în continuare în 
această nobilă activitate! 


Prof. Victor Sahini 


IT? 


Şi pentru profesorii, cercetătorii 
şi studenţii din domeniul psihologiei 
şi sociologiei revista Ştiinţă şi 


tehnică a oferit, de-a lungul dece- 
niilor, un excelent mijloc de comu- 
nicare între specialişti şi, mai ales, 
cu publicul cultivat. 

Ne-a îndemnat şi ne-a susţinut în 
efortul de creaţie ştiinţifică. Fiecare 
număr apărut ne-a adus bucurie 
intelectuală şi ne-a întărit speranţa 
în mai bine. Viaţă lungă revistei şi 
redactorilor ei! 


Prof. univ. dr. Septimiu Chelcea 
Rectorul Institutului Naţional 
de Informaţii 

Semicentenarul revistei Ştiinţă şi 
tehnică îmi prilejuieşte un “remember”, 
care este încărcat inevitabil cu unele 
accente mai personale. Astfel, nu pot 
ignora impactul pe care l-a avut această 
revistă asupra a ceea ce s-ar putea 
numi succesul în carieră. Cu o jumătate 
de secol în urmă, ea a constituit pentru 
mulţi tineri o punte spre cunoaşterea 
ştiinţifică şi totodată un mijloc educativ, 
a dezvoltat aptitudini şi a format 
deprinderi. Personal, m-a cucerit radio- 
tehnica şi tehnica fotografică, primul 
aparat de radio construit mi-a fost 
inspirat de revista pe care o sărbătorim 
azi. Mai târziu, în orientarea spre psi- 
hologia aplicată, contribuţia revistei 
Ştiinţă şi tehnică a fost una majoră. 
Adesea ea m-a salvat în realizarea unor 
montaje de psihologie experimentală şi 
chiar la examene practice şi concursuri. 
Respect această revistă atât ca vechi 
cititor, cât şi în calitate de colaborator 
ocazional şi îi doresc perseverenţă în 
urmărirea ţelurilor pe care şi le-a 
formulat cu multă generozitate cu 50 de 
ani în urmă. Mult succes! 


Prof. univ. Horia Pitariu 


LST 


La cea de-a 50-a aniversare, 
revista Ştiinţă şi tehnică se poate 
mândri că prin conţinutul tematic pe 
care l-a promovat a reuşit să pătrundă 
şi să se impună în conştiinţa miloanelor 
de cititori, nu numai tineri, ci şi vârstnici 
ca una dintre cele mai bogate şi 
autorizate surse de satisfacere a 
dorinţei de a cunoaşte ceea ce este mai 
nou şi mai reprezentativ în diversele 
domenii ale ştiinţei şi tehnicii. Dar poate 
că mai mult decât o funcţie de infor- 
mare, revista a îndeplinit şi una de 
stimulare şi incitare a originalității şi 
creativităţii, punându-l permanent pe 
cititor în faţa unor semne de întrebare, a 
unor probleme sau ipoteze la care 
trebuia să caute şi să găsească el 

însuşi răspunsuri şi soluţii posibile. O 
dată cu urarea de viaţă îndelungată în 
peisajul spiritual al ţării, doresc revistei 
să-şi menţină prospeţimea şi caracterul 
său solicitant, incitativ. 


Prof. univ. dr. Mihai Golu 
Preşedintele Asociaţiei Psihologilor 
din România 


DT 


Am fost destul de apropiat revistei 
în anii '80 şi pot certifica faptul (desi- 
gur, mai evident acum decât atunci) că 
ea era o oază de aproape normalitate 
în contextul ciudat-absurd-feudalo-co- 
munist în care vieţuiam. Să ne amintim 
doar de introducerea GO-ului în Ro- 
mânia (LE Albescu merită o plecăciu- 
ne în stil japonez), într-o vreme în care 
politculturnicii se speriau şi numai la 
vederea ideogramei care numeşte jo- 
cul... Sper ca revista să supraviețţuias- 
că egală cu sine însăşi (deci fără com- 
promisuri esenţiale) şi în contextul încă 
nenormal al persistentei noastre tranzi- 
ţii. E greu de supraestimat rolul revistei 
în cultura românească, e nevoie de 
Știință şi tehnică în cultura româneas- 
că şi numai Ştiinţă şi tehnică poate 
face ceea ce ea însăşi a stabilit ca 
standard a ceea ce trebuie făcut. 

La multe (şi bune) decenii! 


Gheorghe Păun 
Membru corespondent al 
Academiei Române 


Ae 


Revista Ştiinţă şi tehnică ani- 
versează 50 de ani de existenţă. 
Evenimentul îmi trezeşte, deopotrivă, 
amintiri, satisfacţii şi speranţe. Amintiri, 
deoarece îmi evocă anii în care revista 
era singura fereastră prin care puteam 
privi fascinanta lume a progresului 
ştiinţific în cele mai variate domenii. 
Satisfacţii, pentru că mai vechea mea 
dorinţă de a deveni un colaborator 
statornic al revistei s-a împlinit; 
într-adevăr, timp de peste un deceniu, 
Ştiinţă şi tehnică a prezentat cititorilor 
săi problematica uneia dintre cele mai 
noi discipline biologice - etologia. 
Speranţe, întrucât cred că în ciuda 
condiţiilor vitrege, dar, nădăjduim, mai 
tranzitorii decât tranziţia, revista nu va 
cobori ştacheta şi va rămâne acelaşi 
atractiv şi nesecat izvor de informaţie 
pentru toţi cei însetaţi de cunoaştere. 

La mulţi ani Ştiinţă şi tehnică întru 
împlinirea centenarului! 


Dr. Mihail Cociu 


„Debutul literar“ este marcat de 
copilăria mea în Ziarul Științelor şi al 
Călătoriilor. După terminarea facultăţii 
am publicat numai lucrări ştiinţifice. In 
ultimele două decenii am revenit cu 
articole de informare ştiinţifică şi în 
paginile oferite cu multă generozitate 
de Știință şi tehnică. Imi amintesc cu 
drag şi nostalgie de frumoasele 
întâlniri cu tinerii, alături de temerarii 
ştiinţei româneşti. Cu ocazia semicen- 
tenarului Ştiinţă şi tehnică doresc 
revistei multe decenii şi de acum 
înainte! 


Dr. Ovidiu Bojor 


A trecut o jumătate de secol de 
când cea mai prestigioasă revistă, ce 
şi-a propus ca deziderat informarea 
corectă în domeniul ştiinţei şi tehnicii în 
rândul celor mulţi, a văzut lumina 
tiparului. Este vârsta deplinei maturităţi 
pentru toţi cei care am avut onoarea 
să ne inserăm gândurile şi ideile în 
paginile sale. lar pentru revista Știință 
şi tehnică reprezintă o reală 
performanţă de continuitate, înfăptuită 
adesea cu dificultate, indiferent de 
situaţii, pe care însă a depăşit-o cu 
verticalitate. Urez revistei ca remarca- 
bila vârstă a centenarului să o 
sărbătorească sub auspicii mai 
benefice spre a dovedi încă o dată că, 
într-adevăr, ştiinţa înseamnă putere şi 
nicidecum reversul acesteia. 


loan Stăncescu, meteorolog 


aen 


Publicaţia Ştiinţă şi tehnică, 
indiferent de momentul politic impus, 
şi-a informat cititorii în mod obiectiv, 
situându-se în topul revistelor cu ţinută 
morală superioară. 


Justin Capră 


Ani în şir, revista Ştiinţă şi tehnică 
şi almanahurile editate de ea au 
constituit pentru mine, în întunecatul 
deceniu nouă, o supapă esenţială, prin 
care, cu sprijinul mai mult decât tacit al 
redactorului-şef, di loan Eremia 
Albescu, am reuşit să-mi defulez (sper, 
cu umor, în serialele „Epopeea 
spaţială 2084“ şi „Planeta Mediocrilor“) 
scârba mea profundă pentru un regim 
ce devenise insuportabil. După cum 
aflasem atunci şi după cum mai aflu şi 


„Jumătate de secol 
de apariţie continuă 
a revistei 

Ştiinţă şi tehnică 


reprezintă 
un eveniment 
de mare însemnătate 


pentru presa 
din România” 


astăzi, scârba aceasta era, prin Știință 
şi tehnică, împărtăşită şi de foarte mulţi 
cititori. De aceea acum, „la ani- 
versare“, urez revistei să reziste la fel 
de bine în democraţie, cum a făcut-o şi 
sub dictatură. 


loan Groşan (Ars Amatoria) 


IT? 


50 de ani de existenţă a unei re- 
viste în România înseamnă totodată şi 
un record în materie de căsnicie 
fericită pe meleagurile noastre. Ziariştii 
care au lucrat în această redacţie au 
cunoscut, probabil, cele mai plăcute 
momente din existenţa lor. Nu-i un 
lucru uşor să te dedici unei singure 
fiinţe, acestei fiinţe mereu tinere, care 
e Știință şi tehnică. 


George Cuşnarencu 
Redactor-şef, revista Magazin 


k*t 


Intelectualitatea tehnică, în special, 
datorează revistei Ştiinţă şi tehnică 
faptul de a fi avut un mediu exemplar 
de dezvoltare şi cunoaştere. 
Adolescenta multora dintre noi se 
leagă de spiritul revistei, deschis către 
lumea ştiinţei, dar şi spre libertatea 
ficţiunii care anticipa un altfel de viitor. 

Celor care au construit Ştiinţă şi 
tehnică, omagiul nostru, iar cititorilor 
de astăzi încredințarea că au o 
călăuză spre mileniul trei. 


Valentin Nicolau 
Director general, Editura Nemira 


tik 


Felicitări celor de la Ştiinţă şi 
tehnică pentru performanţa de a exista 
şi prospera ca revistă şi ca editură la 
aproape zece ani de la acel decembrie 
1989. 


Teodor Răducanu 
Director general, Editura Teora 

Am auzit de aniversarea de 
50 de ani a revistei Ştiinţă şi 
tehnică şi mi-am spus că ar 
fi cazul să mă întorc la 
numărul 1, la momentul 0 al 
acestei publicaţii. Dacă nu 
se poate în spaţiul real şi 
nici în cel virtual, poate că e 
posibil în spectrul imaginar. 
Am închis ochii, am pus în 
funcţiune resortul 
imaginaţiei şi, alunecând 
uşor pe firul timpului, am 
ajuns acolo unde doream. 
Am ajuns, aşadar, la 
momentul 0 şi am simţit un 
vag miros de hoit. 
Într-adevăr, revista 

Ştiinţă şi tehnică s-a născut 
în urma unui deces. 


ÎNTOARCERE 
LA NUMĂRUL 


wem srarey roryrasrtassa pristi p mem 
hasas de 
wanna amu a mmm atnan amame 


A murit Ziarul științelor, cea mai veche publicație de 
atunci din Ţara Românească şi s-a născut Știință şi 
tehnică. Pe atunci nu avea încă un nume. Eu i l-am 
inventat şi tot eu am moşit naşterea noii publicaţii. 
Inceputul s-a făcut la Comitetul Central fiindcă pe atunci 
de acolo porneau toate dispoziţiile, toate ordinele, toate 
ucazurile şi toate necazurile. Acolo mi s-a explicat că 
Ziarul Științelor trebuia să moară. Trăise prea mult şi, 
oricum, în noua orânduire nu-şi mai avea locul. Ziarul 
Științelor aparținuse unei societăţi care fusese înmor- 
mântată. Prin decesul ei trebuia să se nască ceva nou. 
Era deci nevoie de un sacrificiu, ca în miturile antice. Mare 
mi-a fost surprinderea când mi s-a spus că tot eu aş fi re- 
dactorul-şef al noii publicaţii, publicaţia timpurilor noi, care 
aveau şi ele să dispară, când avea să le vie rândul. M-am 
dus deci de la Comitetul Central al zmeilor, la Comitetul 
Central al tineretului înfierbântat, respectiv la Comitetul 
Central al pigmeilor. Acesta urma să patroneze revista. 
Mi-am dat seama de la bun început că acolo eram consi- 
derat „persona non grata“ şi, după ce am făcut câteva vi- 
zite penibile, mi-au smuls eticheta de redactor-şef şi-au 
lipit în locul ei alta, cea de redactor-şef adjunct. „Tot aia 
e!“, mi-au spus ei cu un aer de ostilitate solemnă. Am 
plecat însă cu o indicație pentru început. Mi s-a dat un 
exemplar din revista sovietică Tehnica molodioji, în 
traducere românească Tehnica tineretului. Aşa era piesa. 
Comitetul pigmeilor primea ordine de la Comitetul zmeilor, 

iar Comitetul zmeilor primea ordine de la Comitetul zeilor 
cu sediul la Moscova. Am răsfoit acasă Tehnica molodioji, 
am constatat că este tipărită grosolan, fără pic de gust, iar 
cuprinsul este în cea mai mare parte anost, neatractiv şi 
cu iz sovietic. Am hotărît ca noua noastră revistă, care se 
va adresa tineretului român, să nu aibă nici o asemănare 
cu modelul sovietic. E adevărat că atunci am fost poate 
prea optimist, dar în orice caz m-am străduit să menţin 
noua publicaţie cât mai departe de modelul sovietic şi sper 
că în mare măsură am izbutit. 

Ni s-a dat o cameră în clădirea ce adăpostea revistele 
de tineret şi acolo a început pregătirea pentru naşterea noii 
publicaţii, căreia i-am spus Ştiinţă şi tehnică pentru tineret. 
Mobilierul camerei era compus dintr-o masă şi patru 
scaune. La început am avut nevoie numai de trei. În jurul 
mesei stăteam trei persoane. Noul redactor şef, pe nume 
Mihai Rosenberg, pe cale să-şi termine studiile la 
Facultatea de Fizică, redactorul tehnic C.D. Constanti- 
nescu, un vechi prieten al meu şi eu însumi. Naşterea a 
fost destul de grea. Nu mai eram la Ziarul Științelor, unde 
nu primeam ordine din afară şi eram scutiţi de numeroasele 
controale care se făceau la toate celelalte publicaţii din 
țară. Fiecare colaborator care scria un articol pentru revistă 
trebuia să fie verificat de cadrele Comitetului pigmeilor. 
Dacă era găsit că nu corespundea, conform normelor 
politice, era respins şi trebuia să căutăm alt autor şi evident 
alt articol. Lista articolelor trebuia să fie şi ea verificată şi 
acceptată de Comitetul Central al pigmeilor, iar uneori ea 
era respinsă total sau parţial. Ar trebui să adaug că cei care 
se ocupau cu aceste treburi la Comitetul pigmeilor nu 
aveau nici o pregătire pentru a face asemenea operaţii. 

Un exemplu concludent. Într-unul din articole autorul 
trecea în revistă cercetări antropologice făcute în Franţa. 
Se vorbea acolo de oamenii primitivi găsiţi în caverne. 
Observaţia cenzorului pigmeu de la comitet: „Cum, în ţara 
noastră nu există?! Noi nu avem?!“. 

După tipărire, bunul de tipar se dădea o dată în 
redacţie, apoi urma un bun de tipar la Comitetul Central al 
pigmeilor şi ultimul bun de tipar de la Comitetul Central al 
zmeilor. Inainte de apariţia celui dintâi număr al revistei am 
avut emoţii. Dacă nu se aprobă toate bunurile de tipar? Cu 
toate astea, am trecut şi acest examen şi a venit în sfârşit 
ziua cea mare: primul număr al revistei Ştiinţă şi tehnică a 
apărut pe piaţă. Această apariţie a fost salutată cu bucurie 
de mulţi cititori prin scrisorile trimise la redacţie. Una dintre 
aceste scrisori m-a bucurat în mod deosebit. Sunt fericit — 
spunea cititorul — că, în sfârşit, Ziarul Științelor şi-a reluat 
apariţia. După apariţia celui de-al doilea număr, redacţia 
şi-a sporit spaţiul de lucru. Ne-am mutat într-un alt local, în 
Strada Popa Nan, apoi într-un alt local, pe Bulevardul 
Elisabeta, şi, concomitent, a sporit şi numărul membrilor 
redacţiei. A apărut un secretar de redacţie, apoi o 
dactilografă şi, în sfârşit, un corector. 

Desenele de ansamblu şi coperta erau în sarcina 
domnului Roland Pava, vechi prieten al meu de la Institutul 
Meteorologic. Pava a fost un om unic în felul lui, înzestrat 
cu multiple calităţi, cu o personalitate remarcabilă, care ar 
merita un articol special de comemorare, pentru aportul 
adus de el culturii române. Colaboratorii noştri s-au 
recrutat dintre specialişti, oameni de ştiinţă, ingineri etc. 
Unul din aceşti ingineri a fost Gheorghe Ursu, cunoscut 
sub numele de Babu Ursu, care mi-a devenit mai târziu 
prieten. Este cazul să-l pomenesc cu ocazia acestei 
aniversări pe Gheorghe Ursu, unul din cei mai frecvenți 
colaboratori ai noştri, inginer şi poet, om inimos şi talentat, 
care a fost torturat şi ucis în închisorile zmeilor. 

De la început nu ne-am limitat la articole publicate în 
revistă şi activitatea noastră în slujba popularizării 
ştiinţei a îmbrăţişat moduri diverse şi multiple, închinate 
toate aceluiaşi obiectiv — educaţia tineretului pe tărâm 
ştiinţific. S-au ţinut numeroase conferinţe în principalele 
oraşe ale ţării, am convocat deseori adunări cu 
colaboratorii noştri. Am organizat concursuri, printre care 
un concurs de science-fiction şi un concurs de 
construcţii. Cele două concursuri s-au bucurat de un 
succes incontestabil. Concursul de construcţii a propus 
ca temă construirea unui troleibuz în miniatură. Am 
publicat în revistă planurile troleibuzului deci şi planurile 
motorului electric care trebuia să-l pună în mişcare. Ca 
urmare a concursului, localul revistei noastre s-a umplut 
de troleibuze. Intr-o zi am primit o machetă pe care de- 
abia am putut-o introduce pe uşă. Ea conţinea un 
ansamblu de şine, un troleu electric şi numeroase staţii 
de troleibuz. Cea mai reuşită construcţie a fost însă a 
unui elev din ultima clasă de liceu. Troleibuzul lui, 
construit din 1 200 de piese, era o adevărată bijuterie. 
Vreme îndelungată, băiatul a intrat în garajul 
troleibuzelor, le-a studiat cu de-amănuntul şi a făcut 
schiţe foarte exacte. Construcţia lui era într-adevăr un 
troleibuz în miniatură, care putea fi recunoscut în toate 
amănuntele. Troleibuzul demara cu uşurinţă şi mergea 
lin ca un vaporaş pe ape liniştite. Nu încăpea nici o îndo- 
ială că merita premiul |. Câteva zile după ce am făcut 
această propunere, Mihai Rosenberg mi-a spus că nu se 
poate; autorul construcţiei fiind băiatul unui burghez nu 
putea primi premiul |. Tovarăşii de la Comitetul pigmeilor 
au fost de părere că premiul | se cuvine celui care a 
construit macheta cu staţiile de troleibuze. 

„E şi firesc, mi-a spus Mihai Rosenberg, constructorul 
este fiul unui muncitor, un muncitor de la Petroşani.“ 

„Se poate, i-am spus eu, dar tema concursului a fost un 
troleibuz, iar troleibuzul lui nu merge, auzi, nu merge.” 

„N-am ce face, e o machetă frumoasă şi e făcută de un 
fiu de muncitor.” 

Această nedreptate m-a scos din fire, aşa cum multe 
lucruri m-au scos din fire în acele vremuri în redacţia 
revistei Ştiinţă şi tehnică. 

Popularitatea ştiinţei era un pretext, în Ştiinţă şi tehnică 
se făcea politica pigmeilor şi zmeilor. Intre un fiu de 
muncitor şi un fiu de burghez era preferat întotdeauna cel 
dintâi, chiar dacă îi lipseau cele mai elementare cunoştinţe 
şi nu avea nici o urmă de inteligenţă. In urma acestei 
isprăvi pigmeul Mihai Rosenberg a plecat la Moscova 
pentru a-şi continua studiile, pentru a primi instrucţiuni de 
la zeii zmeilor. Timp de un an şi jumătate am îndeplinit eu 
însumi funcţia de redactor-şef. A fost destul de greu. 
Dimineaţa lucram la Institutul de Fizică şi veneam la 
redacţie numai după amiază. In plus, trebuia să ţin 


legătura şi cu organele politice, ceea ce-mi displăcea . 


profund. Dictatul politic a pus bețe în roate în munca 
noastră redacțională, ca şi în toate activităţile din ţară. 
„Politic labor“, a spus pe vremuri un vechi politician de 
extremă dreaptă. „Politica înainte de toate“, se spunea şi 
se practica la noi pe vremea zmeilor. Mi-amintesc foarte 
bine de ziua în care un anume Mânzu, pigmeu şi controlor 
al Comitetului pigmeilor a venit la noi în redacţie să ne 
instruiască. In concluzie, ne-a spus că trebuie să-l iubim 
mai mult pe tovarăşul Stalin, pentru a avea o activitate mai 
rodnică în redacţie. „Nu-l iubiţi destul pe tovarăşul Stalin“, 
a spus el. Asta era chestiunea esenţială. De asta 
depindeau toate. Am fost bucuros când au trimis un nou 
redactor-şef. Fireşte, un muncitor (...). 


Politica înainte de toate. 
Doctrina zeilor şi a pigmeilor 
roşii trebuia să primeze. 
Despre biologie nu se putea 
scrie mai nimic. Biologia 
modernă era considerată în 
Uniunea Sovietică drept reac- 
ționară şi idealistă, iar zmeii 
de la Bucureşti copiau Mos- 
cova întocmai. Existau tabuuri 
şi în fizică. Principiul incerti- 
tudinii era considerat ca 
idealist şi la fel principiul com- 
plementarităţii, împreună cu 
toată Şcoala de la Copenhaga 
a lui Niels Bohr. Despre 
aceste două principii şi despre toate câte erau legate de 
ele nu se putea scrie în revistă, deşi ele sunt fundamentale 
pentru fizica modernă. Intr-o zi mi s-a dat să citesc un 
articol tradus din revista sovietică de filozofie. Era un atac 
ruşinos împotriva celebrului fizician Schrâdingen, unul din 
constructorii fizicii moderne. Ecuația de undă a lui 
Schrădingen a stat şi stă la baza fizicii cuantice. 

„Citeşte articolul, mi s-a spus. Poate că e cazul să fie 
publicat şi în revistă”. 

Printre altele, Schrâdingen îşi punea o întrebare 
retorică şi filozofică. De unde venim şi încotro mergem? 
Comentariul filozofului sovietic era de-a dreptul stupid. 
„Domnul Scrândingen nu ştie încotro mergem? Dar toată 
lumea ştie că mergem pe drumul construirii socialismului şi 
al comunismului.“ Nu mai e nevoie de nici un comentariu. 

Aşadar şi Schrădingen era înterzis. Accesul în paginile 
revistei era interzis şi oamenilor de ştiinţă din occident 
care trăiseră cu multe sute de ani în urmă. 

Se publicau în revistă portrete ale unor oameni de 
ştiinţă, dar numai din ţară şi din Uniunea Sovietică. La o 
şedinţă la care participaseră şi pigmeii din Comitetul 
Central am deschis acest subiect. „Ştiinţa este universală 
— am spus — nu este posibil să publicăm medalioane ale 
unor oameni de ştiinţă numai din România şi din Rusia. 
Ştiinţa nu poate fi redusă la două ţări.“ Unul din pigmei a 
mârâit şi mi-a spus: „Bine, bine, fă propuneri!“. A doua zi 
i-am telefonat la Comitetul Central al pigmeilor: Ju fac o 
propunere, i-am spus eu. Newton.” 

“Cine?” 

“Newton.” 

Răspunsul m-a lăsat buimac. 

“Cum, reacţionarul ăla? Tocmai pe imperialistul ăla Lat 
găsit? N-are ce căuta în revista noastră!” 

In ziua următoare m-am dus la Comitetul Central 
înarmat cu o carte intitulată Newton. Autorul cărţii era 
fizicianul Vavilov, pe atunci preşedinte al Academiei 
Sovietice. Am deschis cartea la pagina aleasă de mine şi 
i-am arătat-o. Vavilov spunea cu toată candoarea: „Nicio- 
dată n-a existat pe firmamentul ştiinţei o stea mai străluci- 
toare, nu a existat în ştiinţă un geniu mai mare ca geniul lui 
Isaac Newton“. A fost rândul pigmeilor să rămână buimaci. 
Au întors cartea pe toate feţele, s-au uitat din nou la nume- 
le autorului. Au citit din nou pasajul cu pricina şi mi-au 
spus: „Da, asta ne trebuie, pe ăsta să-l publicaţi“. 

Asta era atmosfera la o publicaţie care trebuie să se 
ocupe de ştiinţă popularizată şi de tehnică. Eram con- 
strânşi să ascundem adevărurile elementare, să publicăm 
numai ceea ce corespundea conceptelor venite de la 
Moscova. 


INAINTE 
SPRE NOUL SUCCESE IN MUNCA PENTR 
INDEPLINIREA PLANULUI DE STAT 


ARNO HILF 

Am devenit noi oare 
mai deştepţi în această 
perioadă sau poate, 
din contră, ne-am 
prostit? Am putea 

să răspundem la 
această întrebare 
printr-o probă practică 
— printr-un test. 
Haide să încercăm 

să rezolvăm (unele) 
probleme de logică 
sau inteligenţă date 
de-a lungul timpului 
în revista Ştiinţă 

şi tehnică. Am luat, 
spre exemplu, anul 
1953. Dacă reuşim, 
suntem cel puţin 

la fel de inteligenţi 

ca părinţii sau bunicii 
noştri şi vom primi 
(prin tragere la sorţi) 
un premiu de 200 000 
lei în cărţi (la alegere) 
editate de editura 
„Ştiinţă & Tehnică“ 
pe un an de zile. 
Dacă nu, nu. 
Scrieţi-ne deci 

pe adresa revistei 
răspunsurile şi notaţi 
pe plic, „Pentru 
RETRO CONCURS“. 
Atenţie, problemele nu 
sunt egale ca 
dificultate, deci sunt 
punctate diferit 

(în paranteză). 


Problema 1 


Brutaru, Fieraru, Tâmplaru şi 
Croitoru au fiecare câte o meserie — 
brutar, fierar, tâmplar şi croitor —, dar 
nu aceea pe care o are numele lor. 

Fiecare are un fiu, dar nici ei nu 
exercită meseria numelui pe care îl 
poartă. Ştiind că nici unul dintre fii nu 
exercită meseria tatălui său şi că 
Brutaru are aceeaşi meserie cu fiul lui 
Tâmplaru şi că meseria fiului lui 
Fieraru este de brutar, să se afle 
meseriile celor patru părinţi. 


(10 puncte) (Numărul 2/1953) 


Problema 2 


Pe talerul unui cântar s-au pus 6 
verze mari şi 12 verze mici, care 
cântăreau împreună 12 kg. 


Altădată s-au pus 8 verze mari şi 8 
verze mici, care cântăreau tot 12 kg. 
Verzele mici, ca şi verzele mari, sunt 
de aceeaşi mărime. Cât cântăreşte o 
varză mică şi cât cântăreşte o varză 
mare? 


(3 puncte) (Numărul 14/1953) 


Problema 3 


Toate numerele sunt... egale? 

Puteţi demonstra că toate 
numerele sunt egale între ele? 

Dar nu este adevărat, veţi spune. 
Desigur că nu-i adevărat. Şi totuşi, 
iată demonstraţia: 

Se ştie că diferenţa a două pătrate 
este egală cu produsul dintre sumă şi 
diferenţă: 

a? -b?2=(a-b)(a+b). 

Să scriem această egalitate pentru 

b=a: 

a? -a2= (a — a) (a +a) sau 

ceea ce este tot una: 

a(a-a)=(a-a)2a 

simplificăm pe (a — a) şi obţinem: 

a=2a 

sau 1 =2 

Dar dacă 1 = 2, ajungem la 
concluzia că toate numerele sunt 
egale între ele. Să fie probabil? Nu 
cumva am greşit pe undeva? 


(2 puncte) (Numărul 5/1953) 


Problema 4 


Un melc suie pe un stâlp a cărui 
înălţime este egală cu 10 m. Dar 
melcul urcă foarte greu. Mai precis, în 
fiecare zi el urcă 3 m şi alunecă 
înapoi 2 m noaptea. Câte zile îi 
trebuie melcului pentru a atinge vârful 
stâlpului. 


(3 puncte) (Numărul 4/1953) 


Problema 5 


Un corp văzut din faţă arată ca în 
figura a, văzut de sus arată ca în 
figura b. Cum arată corpul în pers- 
pectivă (în spaţiu)? 


(8 puncte) (Numărul 7/1953) 


Problema 6 

O piesă simplă este uşor de 
reconstituit când cunoşti cele trei 
proiecţii: plan, profil şi elevaţie. 
Proiecţiile unui cub, pe cele trei 
planuri, de exemplu, sunt trei pătrate 
egale între ele. 

Să-ţi imaginezi însă o piesă sau o 
maşină după un desen tehnic nu este 
un lucru uşor, mai ales când sunt 
destul de complicate. 

In cele două figuri alăturate, noi 
am indicat proiecţiile a două piese 
mai simple. Incercaţi să reconstituiţi 
piesele aşa cum arată ele în spaţiu. 


(14 puncte) 


(Numărul 8/1953) 


Total: 40 puncte 

Miniaturizarea 


„Pentru a trece de la 
etapa primului satelit 
artificial la etapa 
lansării unui satelit 
cu o viețuitoare la 
bord, introdusă într-o 
rachetă de 508 kg, 
dotată cu aparatura 
necesară menţinerii 
pe o perioadă de 7 
zile şi 7 nopţi a 
funcţiilor vitale ale 
organismului acestui 
animal, ca şi cu 
aparatură de 
cercetare a spațiului 
cosmic şi mai ales a 
acelor probleme cum 
ar fi: razele cosmice, 
razele ultraviolete ce 
influenţează condiţiile 
de viaţă - a trebuit să 
se rezolve o altă serie 
de probleme şi să se 
folosească datele 
obținute prin observaţiile traiectoriei 
şi prelucrarea semnalelor primului 
satelit.“ 


„Ofensiva asupra cosmosului“ 
Paul loanid, 

profesor universitar 

cosmic, cele mai multe dintre 

obiectele plasate în cosmos erau 
mici, deoarece capacităţile de lansare 
erau mici. Când posibilităţile de lansare 
sau îmbunătăţit şi performanţele 
sateliților au crescut. Oricum, nu trebuie 
scăpată din vedere amplificarea 
incredibilă a cunoştinţelor umane, ca 
rezultat al dezvoltării acestor sateliți mici. 
Proiectele ştiinţifice au devenit mai 
cuprinzătoare, existând în paralel un 
interes general privind reducerea 
graduală a numărului zborurilor cosmice, 
ca rezultat al creşterii costurilor pentru 
misiuni din ce în ce mai complexe. 

Din acest motiv, nevoia de revenire la 
misiunile mici a fost iniţiată de comunita- 
tea spaţială, care este tot mai constrânsă 
de reducerea bugetului. Oricum, reveni- 
rea la sateliții mici a fost, de asemenea, 
impusă de avansul tehnologic. In felul 
acesta, sateliții mici pot fi dezvoltați, nu 
numai ca o încununare a valorilor ştiinţei, 
dar şi ca o afirmare completă a noilor 
aplicaţii în teledetecţie, monitorizarea 
mediului şi comunicaţii. 

Nu există un accept universal pentru 
termenul de „sateliți mici“. Uzual, pentru 
aceştia este adoptată o limită superioară 
de 1 000 kg. Sub această limită, sateliții 
peste 100 kg sunt frecvent numiţi „mini- 
sateliți“, între 10 kg şi 100 kg „micro- 
sateliți“ şi sub 10 kg „nanosateliţi“. La 
Universitatea din Surrey (Marea 
Britanie), sateliții având masa între 500 şi 
1 000 kg sunt numiţi „sateliți mici“ şi între 


L a începuturile explorării spaţiului 


sateliților 


Pare paradoxal faptul că se dezvoltă o nouă industrie, cea a sateliților 
mici sau foarte mici, tocmai acum când capacităţile de lansare 
s-au dezvoltat astfel că putem lansa pe orbită, cu un singur lansator, 


zeci de tone de sarcină utilă. 


100 şi 500 kg „minisateliţi“. Agenţia 
Spațială Europeană (ESA), consideră, 
de obicei, sateliții cu mase între 350 şi 
700 kg ca „sateliți mici“, între 80 şi 350 
kg ca „minisateliţi“ şi pe cei cu mase între 
50 şi 80 kg ca „microsateliţi“. Costul de 
dezvoltare şi producere a unui minisatelit 
este de 520 milioane dolari, a unui 
microsatelit de 25 milioane dolari şi a 
unui nanosatelit sub 1 milion de dolari. În 
acest text termenul generic de „sateliți 
mici“ este utilizat pentru aparatele 
cosmice având masa sub 1 000 kg. 


Miniaturizarea electronicii 
şi creșterea performanţelor 


Progresul în domeniul tehnologiei 
electronicii s-a evidenţiat în multe dintre 
obiectele utilizate de noi în viaţa de zi cu 
zi (de la computere la camere video, 
telefoane portabile etc.), care au devenit 
din ce în ce mai mici, mai eficiente şi de 
multe ori mai ieftine. Aceasta este, de 
asemenea, valabil pentru toate 
echipamentele pentru sateliți, care au în 
componenţă elemente electronice şi 
software. Concurența pe piaţa liberă a 
condus la dezvoltarea tehnologică. 
Procesoare şi unităţi de memorie, fără a 
face parte special din categoria celor 
pentru misiuni spaţiale, au zburat cu 
succes în misiuni cu sateliți mici. Tehno- 
logiile microelectronicii au permis înlocui- 
rea senzorilor electromecanici, cât şi a 
accelerometrelor, cu senzori pe bază de 
semiconductoare având o masă şi un 
volum foarte mici. 


Apariţia lansatorilor mici 


Masa sateliților de telecomunicaţie 
geostaţionari a crescut, datorită nevoii de 
creştere a timpului de viaţă, a puterii 
acestora şi a numărului de canale de 
comunicaţie. Vehiculele de lansare s-au 
dezvoltat în consecinţă. Această capaci- 
tate a condus la creşterea eficienţei 
misiunilor ştiinţifice, înregistrându-se 
beneficii la nivel economic, dar având 
dezavantajul duratei lungi necesare 
pregătirii şi asigurării misiunilor, proble- 
melor complexe ridicate de coordonarea, 
uneori contradictorie, a necesităţilor pri- 
vind utilizarea diferitelor instrumente. 
Luând în considerare aceste tengiinţe, 
SUA a spijinit, la sfârşitul anilor '80 (ope- 
raţional la mijlocul anilor *'90), dezvolta- 
rea comercială a lansatorilor destinaţi 
sateliților mici. Lansatorii comerciali, în 


general'mai mici şi mai ieftini, au acum 
succes, fiind utilizaţi pentru crearea de 
„constelații“ de sateliți mici pentru comu- 
nicaţii, plasați pe orbite terestre joase. 
Federaţia Rusă, care a promovat modifi- 
carea rachetelor militare pentru a putea fi 
utilizate la lansarea sateliților mici, poate 
avea o influenţă majoră pe piaţa acestor 
sateliți, deoarece conferă încredere, sto- 
curile de rachete sunt mari şi pot efectua 
lansări cu costuri scăzute. Europa, cu 
lansatorul său ARIANE, joacă un rol ma- 
jor, prin dezvoltarea unei platforme spe- 
ciale, dedicată lansărilor de microsateliţi. 


Independenţa 


Un satelit mic, ducând în spaţiu un 
singur instrument, este adesea singurul 
mod accesibil de ieşire în spaţiu al 
naţiunilor nu foarte dezvoltate. Sateliții 
mici îngăduie ţărilor să obţină, individual, 
o independenţă completă în privinţa 
comunicaţiilor sau a capacităţii de 
observare a Pământului, la un preţ 
scăzut. Chiar dacă performanţele 
sateliților mici nu se pot asemăna sub 
toate aspectele cu cele ale sateliților 
mari, ei se află sub controlul ţărilor 
respective, fapt deloc de neglijat. 


Complexitatea misiunii 
şi costul sateliților 
multifuncţionali 


Creşterea costului şi complexităţii 
misiunilor ştiinţifice tradiţionale a 
provocat o amplificare, în paralel, a 
restricţiilor asociate acestor misiuni. 
Intărirea regulilor de securitate, introduse 
pentru protejarea investiţiei, previne 
utilizarea de către alte state a 
tehnologiilor copiate. Utilizatorii finali au 
mai puţin control asupra misiunii şi 
aşteaptă un timp considerabil mai mare 
până să beneficieze de pe urma 
rezultatelor obţinute. Platformele pentru 
misiunile mici pot încerca şi omologa în 
zbor echipamente noi şi sisteme ieftine, 
putând furniza în scurt timp rezultate 
viabile. 

Din acest motiv, în anii '90 a avut loc 
o creştere treptată a interesului cu privire 
la revenirea la exploatarea sateliților mici, 
care pot fi lansați la mult mai puţini ani, 
după demararea programului respectiv, 
decât în cazul sateliților mari. 


Dr. ing. DUMITRU DORIN 
PRUNARIU 


INFORMATICA 


„Dimensiunile 
mașinilor electronice 
de calcul pot fi mult 
reduse prin înlocuirea 
tuburilor electronice 
cu semiconductori. 
Panoul maşinii 

Ural cu 95 de lămpi 
electronice a fost 
înlocuit cu celula cu 
semiconductori.” 


„Fantezie şi realitate 
despre roboți” 
Prof. univ 
Edmond Nicolau 

Prin micro 
către “tera” 


Prima evoluţie semnificativă înregis- 
trată în domeniul rudimentarei tehnici 
de calcul, a cărei evoluţie o urmărim în 
articolul de faţă, a fost reprezentată de 
trecerea la dispozitivele semicon- 
ductoare în locul lămpilor electronice cu 
vid. Avantajele erau evidente: robus- 
tete în exploatare, uşurinţă în întreţi- 
nere, cost mic de producţie, fiabilitate, 
caracteristici şi performanţe supe- 
rioare... Dar asta nu a fost suficient, 
pasul următor a vizat adunarea pe unul 
şi acelaşi pătrăţel de siliciu a mai mul- 
tor, a tot mai multor construcţii spe- 
ciale, având funcţia unor porţi logice. 

Spaţiul destinat acestei ingenioase 
încercări nu depăşea în dimensiuni 
pătrăţelul alb alăturat: Q. Apoi s-a 
declanşat nebunia. Echipele de 
cercetători încercau, pe rând, să 
doboare efemerul record al adunării pe 
un singur chip de siliciu a cât mai 
multor porţi logice echivalate, în mod 
convenţional, cu un anumit număr de 
tranzistoare clasice. Tehnologia a 
evoluat. Proiectul şi arhitectura internă 
a chip-urilor a evoluat la rândul său. 
Astăzi s-a ajuns la cifre de ordinul 
milioanelor de tranzistoare. Numărul de 
operaţii în virgulă mobilă are deja 
nevoie, tot mai des, de prefixul “tera” 
(vă mai amintiţi?, din mie în mie, adică 
kilo-mega-giga-tera). A venit după 
aceea rândul frecvenţei de ceas, a 
tactului microprocesorului, dacă vreţi - 
ritmul în care „inima“ acestuia 
pompează informaţia către restul 
sistemului de calcul. Când auzm de 
300 MHz, fiţi siguri că despre frecvenţa 
internă a microprocesorului este vorba. 
Acum umblă vorba despre ceva de 
genul 1 GHz. Basme sau nu, pragul 
„giga“ se apropie vertiginos de 
frecvenţa ceasului intern. 

Să recapitulăm. Număr de operaţii 
pe secundă de ordinul „tera“, frecvenţa 

De la străbunul 


ENIAC 


la milioanele 

de internauti 
A 

maniaci 


de ceas tinde către „giga“. Paradoxal 
este că toate aceste performanţe au 
fost posibile printr-o incursiune în 
domeniul micro şi nanoconstrucţiilor. 
Calculatorul pe care scriu aceste 
rânduri - nimic sofisticat, un laptop 
Toshiba de serie, cu un „Intel inside“ - 
este dotat cu un microprocesor realizat 
în tehnologia de 0,3 microni. Parcă mai 
ieri degetele mele făceau echilibristică 
trecând din modul K în modul L al unei 
tastaturi de Spectrum, înzestrat (ce 
epocă de glorie!) cu un interpretor nativ 
de Basic. Azi microprocesorul meu 
MMX ştie să trateze inclusiv instrucţiuni 
multimedia şi complicate proceduri de 
rasterizare şi afişare a graficii 3D. De 
aceea, vă rog să mă credeţi că îmi este 
greu să spun pe ce fel de computer voi 
scrie mâine. 

Probabil că ochii v-au rămas cu 
nostalgie pe paragraful de mai sus. Un 
Spectrum era o chestie pe care oricine 
şi-o putea permite, pe când sculele de 
azi... Ei bine, vă înşelaţi! Recent, IBM 
Corp. a aruncat pe piaţă primul sistem 
de calcul performant sub 600 de dolari 
(în SUA şi fără monitor). Făcând parte 
din familia Aptiva, DIN este înzestrat 
cu un procesor MMX la 300 MHz, 32 
MB de RAM, un hard-disk de 3,2 GB. 
In preţ mai sunt incluse un driver CD- 
ROM 32x, două porturi USB un modem 
de 56 kBps şi softul Lotus SmartSuite. 
Totul pentru numai 599 de dolari. 

Mega-giga-tera. Ceea ce sună ca 
o incantaţie euritmică devine din ce în 
ce mai mult un soi de deviză a 
inginerilor proiectanți de hardware. 
Tot firma IBM şi-a surprins de curând 
competitorii şi partenerii anunțând 
lansarea unui nou model de hard- 
disk. Nimic nou deocamdată, veţi 
spune. Nimic nou, cu excepţia 
capacităţii probate de proaspătul 
membru al familiei IBM - 25 de GB, 
de 5 000 de ori mai mult decât primul 
hard realizat în 1956. Comparativ, 
Deskstar 25 GP poate înmagazina 


volumul de informaţie conţinut într-un 
raft de bibliotecă lung de... 1,2 km sau 
şase filme de lung metraj sau 20 000 
de fotografii de înaltă definiţie. Den- 
sitatea de stocare atinge impresio- 
nanta cifră de 3,74 miliarde de biţi pe 
centimetrul pătrat. 


Arhitectura 
informației 


Există trei contexte în care se poate 
discuta cu precădere de arhitectura 
informaţiei: cel legat de proiectarea 
îngrămădirii de componente indis- 
pensabile funcţionării unui micro- 
procesor, cel referitor la Internet - 
reţeaua reţelelor - şi cel referitor la 
supercomputerele scalare proiectate să 
funcţioneze după stranii algoritmi ai 
calculului paralel. Despre Internet nu 
vrem să vă spunem decât că e pe 
drumul cel bun. În 1997, cifra de afaceri 
realizată prin comerţ electronic a atins 
nivelul de 4,5 miliarde de dolari. 
Previziunile indică o creştere la 
aproximativ 43,6 milarde de dolari până 
la sfârşitul anului 2002. Aşadar, 
Internetul se află pe mâini bune, o dată 
devenit o afacere rentabilă nu mai are 
cum să moară şi dezvoltarea sa este 
asigurată. 

Cât despre supercomputere - 
pentru ele există parcă o lume 
specială. Venite dintr-o galaxie în care 
“terra” (sau “tera”) se văd mici, mici 
undeva la limita orizontului, aceste 
monstruozităţi superbe sunt înarmate 
de proiectanți deliranţi cu sute şi mii de 
procesoare performante, convinse 
printr-un soft dibaci să lase orgoliile de 
o parte şi să lucreze împreună pentru a 
rezolva în timp real (adică cvasi- 
instantaneu) problemele legate de 
transferul orbital al sofisticaţilor sateliți 
ce împânzesc vecinătatea planetei, să 
bată la şah campioni mondiali cu o 
incontestabilă reputaţie, să spargă 
coduri şi cifruri „absolut sigure“, să 
monitorizeze şi să intercepteze 
comunicațiile la scara unuia sau mai 
multor continente, să stocheze, să 
compare şi să sintetizeze informaţiile 
legate de genomul uman, să reac- 
ţioneze la un atac masiv cu rachete 
nucleare, să calculeze cât mai multe 
zecimale ale numărului n... 

Uzual, preţul unui astfel de 
supercomputer depăşeşte o jumătate 
de miliard de dolari, dar, în funcţie de 
câte microprocesoare sunt „puse“ pe 
el, preţul poate să crească... dincolo de 
nori şi mai departe. Aşa încât mul- 
țumiţi-vă să-i priviţi în poze - nişte titani 
silenţioşi, dar necruţători. 

Câteva caracteristici 


tehnice 

Una dintre cele mai de succes 
companii producătoare de sisteme 
dedicate calculului paralel este, 
probabil, Silicon Graphics. Marca Cray 
a devenit deja substantiv comun, mai 
multe asemenea cray-uri (sau crai?) 
invadându-ne liniştea călduţă a 
neputinței noastre prin performanţele 
lor ieşite din comun: 


Silicon Graphics Cray SV1 atinge 
până la 6 300 MHz cu vectori de 
procesare de tip Multi-Streaming. Per- 
formanţe: maximum 38,4 GFLOPS/ 
nod; 4,8 GFLOPS/procesor Multi- 
Streaming (MSP); 1,2 GFLOPS/ 
procesor standard; 1 228,8 GFLOPS/ 
sistem cu 32 de noduri; 1 TB RAM. 
Introdus în iunie 1998. Comercializat 
din august la un preţ de listă începând 
de la 500 000 USD. Un nod, din cele la 
care se făcea referinţă mai sus, conţine 
6 MSP şi 8 procesoare „standard“. 32 
de astfel de noduri pot fi conectate 
împreună creând un sistem de 1,2 
TFLOPS. 


E, n 


Silicon Graphics Cray T3E- 
1200E: însumează până la 2 048 
procesoare DEC Alpha 21164, 600 
MHz, ce asigură o viteză de 2 400 
GFLOPS. Sistemul cu şase procesoare 
are un preţ de 630 000 USD. 256 de 
procesoare sunt cuprinse într-un mic 
„dulăpior“ în care, în timpul funcţionării, 
sunt răcite într-un lichid. Maximum opt 
astfel de module pot fi interconectate 
pentru a forma un sistem cu memorie 
distribuită. Lărgimea de bandă mă- 
surată a transmisiilor interprocesor este 
de 420 MB/s. Se mai poate opta şi 
pentru un sistem similar răcit în aer, dar 
care nu poate grupa într-un modul 
decât 128 de procesoare. Dintre 
instituţiile care au achiziţionat sisteme 
T3 menţionăm: San Diego Super- 
computer Center (SDSC), High Per- 
formance Computing Center din 
Stuttgart, Edinburgh Parallel Com- 
puting Centre la Universitatea din 
Edinburgh, UK (EPCC), Pittsburgh 


j 


Supercomputing Center (PSC), precum 
şi Ministerul italian al învățământului 
universitar şi cercetării ştiinţifice şi 
tehnologice. 


Silicon Graphics Cray T90 gru- 
pează 4 (T94) sau 32 (1932) de pro- 
cesoare, atingând 1,8 GFLOPS/ 
procesor, adică 57,6 GFLOPS per 
total. Lansat în februarie 1995. Un T94 
trece de 2,5 milioane USD, în vreme ce 
un T932 nu este mai scump de 41 de 
milioane. Ambele sisteme sunt binar 
compatibile cu Cray C90. In prezent, 
maşini T90 se află la Leibniz-Rechen- 
zentrum der Bayerischen Akademie 
der Wissenschaften (LRZ), Laboratorul 
de Cercetări al Armatei - Aberdeen 
Proving Ground, MD (ARL-APG), şi la 
HLRZ, Forschungszentrum Jülich. 


La rândul său, cel mai stimabil 
producător de microprocesoare pentru 
PC-uri nu s-a lăsat mai prejos nici la 
„categoria grea“ a sculelor de calcul. 
Cele două produse Intel prezentate 
alăturat sunt demne de toată atenţia: 


Intel Paragon grupează 9 216 de 
procesoare scalare Pentium Pro la 200 
MHz, ce conduc la obţinerea unei res- 
pectabile cifre de 1 348 GFLOPS/9 152 
procesoare. Multă vrefne, varianta 
ASCI Red a acestui sistem a reprezen- 
tat cel mai rapid computer din bench- 


INFORMATICA 


mark-uri. După scoaterea sa din pro- 
ducţie, a fost întrecut de maşinile IBM 
şi SGI ASCI. 

In prezent, sisteme Paragon se mai 
găsesc la CRPC Caltech, The Advan- 
ced Computing Laboratory of The Los 
Alamos National Laboratory (LANL), 
Centrul pentru Ştiinţe Computaţionale 
al Laboratorului Naţional din Oak Ridge 
(CCS-ORNL), Universitatea din Illinois 
la Urbana-Champaign Pablo Research 
Group şi ASCI Red. 


Intel iWarp: oferă un sistem cu pes- 
te 1 500 de procesoare scalare. Perfor- 
mante: 20,48 GFLOPS peak/ 1 024 de 
procesoare, 20 MIPS & 0,020 GFLOPS 
Peak/procesor. In prezent a fost scos 
din fabricaţie. Patru procesoare sunt 
amplasate pe o singură placă numită 
celulă. O astfel de celulă mai conţine 
ceva RAM şi patru porturi UO la 40 
MB/s full duplex. Aceste celule sunt 
reunite pentru a forma un computer 
iWarp. Imaginea alăturată reprezintă 
un rack de 256 de procesoare. Astfel de 
sisteme fucţionează la Carnegie Mellon 
University, Concurrent Computing 
Laboratory for Materials Simulations 
(CCLMS), Departamentul de Chimie al 
Universităţii Louisiana şi la NASA. 


Ca să nu intrăm în detalii, vă mai 
spunem că numelor de mai sus li se 
alătură şi IBM, NEC, Hewlett-Packard, 
Siemens, Hitachi, plus alţi producători 
specializaţi din domeniul supercom- 
puterelor, ale căror mărci nu ajung la 
cunoştinţa publicului larg. 


DAN MIHU 
Ș ed 

Data: acum vreo 18 mii 
de ani. Locul: undeva 
„pe Pământ. Evenimentul: 
ee sapiens începe 
să-şi realizeze noua 
condiţie. Privirile sale 
sunt însă îndreptate mai 
curând în jos şi de. wë 
căutând două lucruri 
să găsească hrană şi să. 
se apere de duşmani. - 
Nu prea are timp să 
privească cerul, aşa, 
de bucuria de a fi una 
cu măreția 
cutremurătoare a Naturii. 
Evenimente 
contemporane: pe cer 
se aprinde o nouă stea. 
Observarea acesteia 
avea să se facă de abia 
prin anii '60. Autori: 
C. Bruce Stephenson 
şi românul (nu mai era 
în țară) Nicholas 
Sanduleak. Ei o 
localizează în interiorul 
„relicvelor“ unei 
supernove, W50, 
observată la rândul ei 
pe la sfârşitul anilor ‘50. 
Deoarece steaua era cel 
de al 43-lea obiect înscris 
în catalogul celor doi 
astronomi, a primit 
numele de SS433. Avea 
să devină în scurt timp 
cel mai straniu corp 
ceresc din Univers. De la 
cei 18 000 de ani-lumină 
la care se află, ea nu 
încetează nici astăzi să îi 
intrige pe cercetători. Tot 
cam în vremea când se 
făceau aceste 
descoperiri, se născuse 
la Bucureşti şi începea să 
prindă forță Ştiinţă şi 
tehnică, o revistă lunară 
ce avea să devină una 
din principalele surse de 
informare pentru mulţi 
dintre cei ilustraţi în ceea 
ce am putea numi fără 
prea mare exagerare: 


f 


Fizica 
timpurilor - 
timpul fizicii 


„Conceptul de masă leagă astfel două 
aspecte ale realității complet separate pînă 
atunci: particulele şi cîmpurile discontinui şi 
continui dînd o primă indicație că ambele 
sînt forme de existenţă ale materiei. In plus, 
energia unui flux luminos apare ca egală cu 
masa acestui flux înmulțită cu pătratul 
vitezei luminii. Apare astfel o primă indicație 
asupra legăturii dintre energia intrinsecă şi 
masă prin intermediul factorului C, viteza 
luminii.” 


“Despre masă şi energie” 
Prof. univ. LA Agirbiceanu 
Ştiinţă şi tehnică 11/1957 


zi 


apartament, poate că nu este atât de 


S&T supershow 


Fizica timpurilor a avut o mulţime 
de feţe. Ca şi restul ştiinţelor, în gene- 
ral. Dictate de mai mulţi factori, printre 
care cel politic nu a fost cel mai puţin 
important. Astăzi, când Internet-ul, de 
pildă, a făcut să devină ridicole orice 
frontiere (care şi până acum nu au fost 
decât iluzorii), aducând lumea la di- 
mensiunile unei camere de banal 


simplu de imaginat că la începutul 
anilor '50-'60 nu s-a prea putut vorbi 
de o descoperire a unui român care nu 
se afla în ţară, după cum tot atunci era 
de-a dreptul riscant să vorbeşti despre 
genetică sau relaţiile de incertitudine, 
iar metafizica era definită într-un 
dicţionar filozofic drept un produs 
decadent, capitalist, opusă dialecticii. 
Şi totuşi, Ştiinţă şi tehnică s-a născut 


într-o „zodie“ formidabilă. Cu doar un 
an înainte, marele (şi la propriu şi la 
figurat) George Gamow lansase ideea 
Big Bang-ului. Cu cinci ani înainte, 
O.T. Avery, C.M. Mac Leod şi M. 
MacCarthy arătau că factorul transfor- 
mant al bacteriilor este ADN — acidul 
dezoxiribonucleic, semnând practic 
actul de naştere al geneticii moderne. 
Tot în acelaşi an, un mare fizician, 
Erwin Schrödinger, îşi publica o carte 
fundamentală: „Ce este viaţa?'. În anul 
în care se naşte Ştiinţă şi tehnică, Pre- 
miul Nobel pentru fizică i se conferă 
japonezului Hideki Yukawa pentru 
descoperirea mezonilor şi primul pas 
spre înţelegerea lumii subnucleare. 
Din zece în zece ani înapoi, spre 
începutul secolului, când se decerna 
primul Premiu Nobel, mai sunt laureați 
pentru cercetările lor de fizică: Marconi 
şi Braun, cărora le datorăm radioul 
(1909), Johannes Stark (1919) pentru 
efectul care de atunci îi poartă numele 
(„despicarea“, dublarea liniilor atomice 
în câmp magnetic) şi care avea să se 
facă remarcat pentru puternica (şi 
pentru mulţi inexplicabila) sa atitudine 
pronazistă, Louis de Broglie (1929), 
cel care a avut ideea dualismului 
undă-particulară şi, în fine, cu doar 10 
ani înainte, E.O. Lawrence pentru 
realizarea ciclotronului. 

Era, într-adevăr, un superspectacol. 
La jumătatea unui secol care debutase 
cu două idei, care aveau să revoluţio- 
neze efectiv lumea, cea a genelor, 
aparţinând lui Gregor Mendel, şi cea a 
cuantelor, aparţinând lui Herbert 
Planck, se poate, cu adevărat, vorbi 
despre o explozie fără precedent a 
ştiinţei şi tehnologiei — cele două mer- 
gând mână în mână spre câştigul 
reciproc. Ambele deveneau bun social 
comun şi se instalau confortabil în con- 
ştiinţa şi preocupările oamenilor. 

Dar pentru ca aceşti oameni, 
pentru ca lumea să poată înțelege 
aceste lucruri şi, de ce nu, să se poată 
bucura de frumuseţea lor, mai era 
nevoie de ceva: ele trebuiau „traduse“ 
în aşa fel încât să devină accesibile, 
fără a fi nevoie de cunoştinţe tehnice 
de fizică sau matematică. Este greu de 
făcut aşa ceva? Este. Este nevoie de 
aşa ceva? Este. După război, la noi în 
tară a existat — situaţia continuă şi 
astăzi — o singură revistă dedicată 
acestui scop. Poate că cineva ar fi 
tentat la un asemenea jubileu să facă 
o comparaţie cu situaţia din alte ţări. 
Eu mă gândesc să vă propun însă 
altceva, aşa, pe scurt: să ne imaginăm 
cam ce subiecte şi ce oameni ar fi fost 
prezenţi într-o Ştiinţă şi tehnică 
apărută în acelaşi an, 1949, dar de-a 
lungul secolelor trecute. 

Atingerea 
timpului 


Cine ar fi scris pentru o revistă de 
popularizarea ştiinţei sau ar fi fost 
prezent cu descoperirile sale acum 100 
sau 200 de ani, de pildă? Poate Fou- 
cault, cu experienţele sale efectuate la 
Panthéon cu un pendul cântărind 28 
kg, suspendat cu un fir lung de 67 m 
(1851), dar şi cu giroscopul pe care l-a 
pus la punct un an mai târziu. (Şi cine 
îşi mai poate imagina astăzi zborul 
avioanelor sau al navelor spaţiale fără 
giroscop?!) Sau Faraday şi Maxwell, 
mari premergători ai fizicii moderne. Cu 
siguranţă că electricitatea şi-ar fi găsit 
un loc special, prin spectaculoasele 
sale descoperiri, care au determinat-o 
până şi pe o fiinţă atât de gingaşă, cum 
a fost Mary Shelley, sora celebrului 
poet, să-l inventeze pe Frankenstein, 
cel ce primeşte viaţă drept consecinţă 
a unui teribil puls de electricitate, ce a 
fost introdus în corpul său inert. 

Dacă Ştiinţă şi tehnică s-ar fi născut 
cu un secol mai devreme, probabil că 
nu ar fi putut rata primele studii ale lui 
Maxwell privind forţele magnetice, 
poate nici publicarea mecanicii lui 
Ernst Mach şi, cu siguranţă, crucialele 
experienţe ale lui Michelson (1881), 
reluate împreună cu Morley în 1887, 
fundamentale pentru viitoarea teorie a 
relativităţii. Cu încă un secol mai 
devreme l-ar fi găzduit pe Herschel, 
când descoperea cu telescopul său 
planeta Uranus, în 1781 şi chiar pe 
straniul Boskovic... Cum i-ar fi prezen- 
tat însă pe Newton şi înaintea sa pe 
Galilei? Cum i-ar fi primit lumea? Vreau 
să spun, „lumea mare“, cea instruită, în 
general, nu neapărat cu pregătire 
ştiinţifică, doritoare însă să ştie mai 
mult despre cât mai multe. 

Jumătăţile secunde de veac au o 
personalitate a lor, ca şi cum timpul şi 
le-ar fi rezervat pentru a se aşeza să-şi 
adune gândurile şi să se pregătească 
pentru veacul nou ce urmează să în- 
ceapă. Dar indiferent de densitatea 
descoperirilor şi de progresele semni- 
ficative în cunoaştere, realizate până la 
începutul secolului 20, secolul nostru, 
în care mai avem de stat atât de puţin, 
nimic din ceea ce a fost nu se poate 
compara cu „ruperile“, schimbările de 
punct de vedere şi de ritm chiar din 
vremea noastră. 

Incepând cu anul 1895 (descope- 
rirea radioactivităţii naturale), cam 
fiecare deceniu se centrează pe o des- 
coperire fundamentală. După cuantele 
lui Planck (1900) urmează relativitatea 
specială a lui Einstein (1905), apoi cea 
generală (1917), dualismul undă-parti- 
culă al lui de Broglie (1924), „cascada“ 


descoperirii primelor particule ele- 
mentare (1932), consolidarea mecanicii 
cuantice şi apoi a electrodinamicii 
cuantice, Big Bang-ul lui Gamow (1948), 
laserele lui Townes, Basov şi Prohorov 
(1962), teoria catastrofelor a lui Rene 
Thom, teoria structurilor disipative a lui 
llya Prigogine şi sinergetica lui Haken la 
începutul anilor ‘70, şi, în fine, haosul 
determinist al lui Mitchell Feigenbaum şi 
fractalii lui Benoit Mandelbrot la 
începutul anilor ‘80. Intre timp mai 
defilează triumfal în anii '60 quarcurile lui 
Murray Gell-Mann şi marile lucrări de 
unificarea forţelor fundamentale din 
natură ale lui Sheldon Glashow, Abdus 
Salam şi Steven Weinberg. 

Că ştiinţa progresează neîntrerupt 
— cu viteze diferite — nu reprezintă ni- 
mic nou, dar o schimbare atât de radi- 
cală a imaginii, a tabloului Universului, 
aşa cum o avem astăzi, este un lucru 
pe care doar vremea noastră l-a putut 
realiza. 


Şi noi? 


Noi, adică românii. Îndrăznesc să 
cred că dacă i-ar veni cuiva ideea să 
calculeze o „densitate“ a performan- 
telor ştiinţifice, împărțind numărul aces- 
tora la populaţia unei ţări sau chiar la 
suprafaţa sa, România s-ar situa în 
ambele alternative pe un loc foarte la 
începutul clasamentului. 

Fizicieni de talia lui Eugen Bădă- 
rău, Emanoil Bacalogiu, Dragomir Hur- 
muzescu, Horia Hulubei, Constantin 
Miculescu, Alexandru Proca sau 
Ştefan Procopiu sunt cunoscuţi de 
destul de multă lume (poate nu atât 
cât ar trebui şi aceasta numai din vina 
noastră). Ei au „intrat din mers“ în 
marile procese de descoperire ale 
vremii lor, impunându-se prin 
performanţe pe care doar statutul 
României, de ţară mică şi „înghesuită“ 
la porţile unui Orient, pe care nu prea 
era dispusă lumea occidentală să-l 
evalueze şi să-l preţuiască la 
adevărata lui valoare, i-a văduvit de 
priorităţi ce li s-ar fi cuvenit pe deplin. 
Doi oameni mai trebuie adăugaţi lor, 
lon Agârbiceanu (fiul celebrului 
scriitor) şi Şerban Ţiţeica (fiul 
celebrului matematician). Pe lângă 
superba lor calitate umană şi statutul 
de mari profesori, primul a condus 
echipa care a realizat primul laser în 
România (şi, în acelaşi timp, primul 
după cele două ţări „descoperitoare“, 
Statele Unite ale Americii şi, pe 
atunci, Uniunea Sovietică); cel de al 
doilea, pentru că a creat şcoala 
românească de fizică teoretică — un 
domeniu cu totul special al fizicii care 
are, era să spun orgoliul, dar corect 
este să spun privilegiul şi datoria de a 


înţelege şi, mai mult, de a putea 
explica orice se întâmplă, oricând, în 
oricare ramură a fizicii. 

Toţi aceşti „monştri sacri“ ai fizicii 
au fost, într-un fel sau altul, prezenţi în 
paginile acestei reviste, astăzi semi- 
centenare. Şi numai cine nu a încercat, 
măcar o dată, să explice fără aparate 
sau formule marea fizică, nu va putea 
să-şi dea seama cât de mult înseamnă 
să existe o revistă din care, în vorbe 
obişnuite, tânărul nehotărit încotro să 
se îndrepte şi tânărul în spirit, care ştie 
că mai există şi altceva în lume decât 
telenovele şi politică, să afle ce se mai 
întâmplă pe acolo, prin zonele învăluite 
în taină ale Lumii, de unde vin adevă- 
ratele legi şi reguli de vieţuire 
împreună. 

Toţi am învăţat la şcoală cum oda- 
tă, un om, lenăchiţă Văcărescu, a spus 
„V-am dat teatrul, vi-l păziţi“. Nu mai 
ştim şi poate nici nu contează foarte 
mult cine ne-a dat revista Ştiinţă şi 
tehnică. Dar ea trebuie păzită. Făcută, 
dacă se poate, şi mai frumoasă. Pentru 
că, aşa cum de la Văcăreşti a început 
să curgă limba română, cea pe care o 
avem astăzi, de la această revistă 
curge de 50 de ani cealaltă limbă, mai 
greu de obişnuit cu ea, dar nu mai 
puţin frumoasă, cea a cunoaşterii. Prin 
fizică, matematică, biologie, medicină, 
tehnică — prin orice. Fizica şi toate 
ştiinţele timpurilor se schimbă. Doar 
Timpul lor rămâne mereu şi, vrem nu 
vrem, ne trage şi pe noi în el pentru a 
călători împreună. 

Şi un ultim lucru: spuneam că nu 
contează neapărat cine anume ne-a 
dat o asemenea revistă. Ceea ce 
contează însă sunt oamenii care au 
făcut-o şi o fac în continuare. Fără a-i 
numi pe fiecare, spun doar că lor le 
datorăm din plin plecăciunea noastră. 


ANDREI DOROBANŢU 

UNDE SUNT 
CERCETĂTORII 
DE ALTĂDATĂ? 


Cu cinismul nostru de astăzi, şi care 
n-a fost nicicând o caracteristică a 
românilor, mi s-ar putea răspunde: "în 
Canada, administratori de bloc”, sau 
“cu o bursă de studii în SUA”, sau “în 
țări mai calde, angajaţi ca muncitori la 
negru, de firme particulare cu anunţuri 
la mica publicitate şi taxe neplătite 
nicicui”, sau “într-o mică firmă aflată 
acum în faliment”, sau “la pensie, 
optând, fie pentru plata întreţinerii, fie 
pentru plata telefonului”. 

La care cercetători mă refer? Evi- 
dent, la cei ce credeau că, în ştiinţă şi 
tehnologie, românii au şi ei un cuvânt 
de spus. Poate nu tot atât de important 
ca al japonezilor sau al americanilor, ca 
al ruşilor sau al nemților, dar, oricum, 
comparabil cu al altor confraţi europeni. 

Mă gândesc la cercetătorii şi inginerii 
electrotehnişti, a căror şcoală de înaltă 
clasă nu s-a ciocnit nicicând de nerecu- 
noaşterea europeană. Şi când spun a- 
ceasta, îl văd pe academicianul Răduleţ, 
zâmbindu-mi complice din ceruri. 

Mă gândesc la cutezătorii văzdu- 
hurilor, şi domnul Coandă mă salută 
reverenţios. 

Mă gândesc la temerarii coboritori 
pe scara frigului şi cei ce-au îndrăznit 
să intre în tainele criogeniei îmi spun 
“vai, săraca de tine”! 

Şi-atunci, nici nu mai îndrăznesc să 
mă gândesc la alţii, foarte mulţi, care 
şi-au înscris numele într-o enciclopedie 
tehnică la capitolul mecanică, 
transporturi neconvenţionale, ener- 
getică, control nedistructiv, nitrurare 
ionică, ape geotermale, energie solară 
şi eoliană, calculatoare personale, 
maşini cu biogaz, electronică de putere 
şi acţionări electrice, calculatoare de 
proces şi roboţi industriali. Le-aş putea 
telefona performanţilor din domeniile 
amintite, pentru că mi-au fost 
colaboratori şi mi-am făcut un nume în 
presă prin numele lor. Dar telefoanele 
“costă prea mult azi”, mi-ar spune tot 
un fost colaborator, care a uitat că de 
greci ne ferim chiar şi când fac daruri. 

Aş putea coresponda cu ei prin 
internet. Dar avem suportul tehnic la 
îndemână? Evident, nu! Pentru că, 
specialiştii acestui domeniu, pe care 
i-am luat în braţe într-o vreme deloc 
favorabilă informaticii, sunt astăzi 
prosperi oameni de afaceri, nimic 
altceva. Importă hard şi soft pentru noi 
cei care am devenit “second hand” şi ni 
le vând la preţuri stabilite de... 
Observatorul Astronomic. 


Poate că îmi vor scrie ei, foştii mei 
colaboratori, oamenii cu idei, în care 
am crezut şi despre care am scris. Un 
timbru costă mai puţin, har Domnului, 
Poşta Română încă n-a intrat în pri- 
vatizare accelerată... sau decelerată? 

Cum s-a ajuns aici? 

Poate, pentru că, prin 1990, unele 
minţi înfierbântate au “decretat” că 
industria noastră este “un morman de 
fiare vechi”. Excelent mesaj pentru 
aventurierii industriali din cele patru 
puncte cardinale. 

Dacă industria este fier vechi, 
cercetarea este o fantasmagorie, nu-i 
aşa? Dacă-i fantasmagorie, cei ce-au 
scris despre ea sunt doar nişte visători, 
nişte oameni rupţi de realitate, nişte 
inventatori, fără brevet, din domeniul 
presei. 

Dacă, într-o asemenea manieră, 
unii mi-ar neantiza aproape două de- 
cenii de experienţă în presa ştiinţifică 
românească, nu mi-ar rămâne decât să 
le răspund, parafrazându-l pe academi- 
cianul Răduleţ, că sunt doar ignoranţi 
trecători, pretenţioşi şi agresivi care fac 
mai mult rău decât o teorie greşită. Şi, 
asemenea domnului Arno Hilf, primul 
redactor-şef al acestei reviste, aş 
părăsi scena, plângând de-a binelea, 
pentru că nu ştiu ce să fac împotriva 
celui de-al - câtelea - val de obscuran- 
tism şi de înjosire a demnităţii umane. 


FAȚA NECUNOSCUTĂ 
A PĂDURII 


Să alegem pentru început un “drum 
forestier” jalonat de profesorii şi 
studenţii Facultăţii de Silvicultură din 
Braşov. De-a lungul drumului, profe- 
sorul Silviu Corlăţeanu şi asistenta 
Elena Ştefănescu ne vor ţine capti- 
vante prelegeri despre fructele de pă- 
dure, ne vor convinge că ciupercile 
sunt o sursă proteică deloc neglijabilă 
şi ne vor arăta şi câteva brevete de 
invenţie. Ne vor propune un popas 
într-o exploatare forestieră, unde vom 
învăţa cum se recoltează răşina şi la ce 
foloseşte. Ne vor pune în palmă frunze 
de scumpie şi cătină roşie, conuri şi 
chiar coajă de molid despre care vom 
afla că sunt surse de substanţe 
tanante. Din ignoranță - sau pur şi 
simplu din neatenţie - s-ar putea să 
strivim sub talpa bocancului crenguţe 
mici de brad, molid sau pin. Vom fi 
urgent “amendaţi”, deoarece micile 
crenguţe - cetina - reprezintă unul 
dintre produsele forestiere accesorii 
bogate în uleiuri eterice. 

Prin distilare cu vapori de apă, din 
cetină se obţine uleiul brut. Prin fracţio- 
nare sau rectificare, acesta se poate 


transforma în fracţii de puritate 
diferențiată. In funcţie de conţinut, 
primele fracţii pot fi folosite la fabricarea 
unor medicamente, cele de mijloc - în 
industria cosmetică, ultimele, de fapt 
reziduuri, putând fi întrebuințate ca 
uleiuri de flotaţie la separarea metalelor 
nobile (...). 

De rezultatele practice ale cercetării 
de catedră sunt interesate industria 
medicamentelor şi a exploatării lem- 
nului, Trustul Plafar şi Intreprinderea de 
Cosmetice “Miraj” , Centrul de Chimie 
Organică Bucureşti şi Intreprinderea 
“Biofarm”, care ar putea livra, astfel, 
farmaciilor două noi medicamente - 
Heparovit şi Renogal (...). 

In stare lichidă, oleorezinele acumu- 
late în lemn, coajă sau conuri poartă 
denumirea de balsam. In contact cu 
aerul, acesta se transformă în răşină 
care, amestecată cu bucăţi de coajă, 
lemn sau cu nisip, devine baras. 
Oleorezinele sunt materii prime 
naturale din care se extrag, prin 
distilare şi separare, o componentă 
volatilă - terebentina şi una fixă - 
colofoniul. Acesta este folosit la 
fabricarea hârtiei şi a săpunului, a 
lacurilor, vopselelor şi cauciucului. 
Terebentina tehnică este necesară în 
industria textilă sau în fabricarea 
lacurilor, vopselelor, cauciucului (...). 
Este inutil să mai adăugăm că la 
Facultatea de Silvicultură din Braşov 
studenţii învaţă, nu teoretic, ci practic 
să prelucreze produsele forestiere 


INCI STINTĂ şi TEHNICĂ m mai-iunie 1999 


secundare. Între acestea se numără şi 
coaja de brad, pin, fag, stejar, gorun, 
salcâm, plop şi salcie. Coaja poate fi 
materie primă pentru plăci aglomerate, 
pentru produse rezinice, tanante şi 
mangal, prin fermentare putând da un 
compost util ca fertilizant, nutritiv, 
ameliorator de sol (...). 

Prin conţinutul bogat în vitamine, 
săruri minerale, enzime etc., fructele de 
pădure pot fi preferate unor medi- 
camente. Şi este mult mai plăcut şi mai 
sănătos să bei sucuri naturale 
limpezite, aromatizate şi pasteurizate 
din cireşe amare, coarne, zmeură, 
mure sau cătină. Sucurile sunt omolo- 
gate, pentru fiecare procedeu de fabri- 
care existând deja un brevet (Ştiinţă şi 
tehnică, 1982/1983). 

“Astăzi, uleiurile eterice, răşina, 
coaja nu se mai prelucrează. Singurele 
sucuri, doar pentru producţia internă, 
sunt cele uşor alcoolizate Cătina se 
mai valorifică. La export ieşim doar cu 
împletituri de răchită, vânat viu, semin- 
te şi puieţi forestieri, mangal, lemn sub 
formă de buşteni, produse ornamenta- 
le, fructe şi ciuperci proaspete”, ne spu- 
ne domnul ing. Adrian Alexandrescu de 
la Regia Romsilva (mai 1999). 


„MOCHETA” 
DE ARGEŞ 


O gravă încălcare a legilor în 
vigoare a avut loc la Piteşti, după cum 
se ştie, oraş mare, oraş închis. O sen- 
sibilă “persoană” până nu demult ve- 
detă de televiziune (vă amintiţi filmul 
“Dincolo de tăcerea plantelor”?) a 
căpătat în timp record buletin de Piteşti 
şi, bineînţeles locuinţă. Au semnat, 
pentru primirea sa în spaţiu, gospodarii 
judeţului. Domiciliul stabil al “persoa- 
nei”: Staţia de epurare a apelor orăşe- 
nes şi industriale, Piteşti. 

Este vorba de Pistia stratiotes, 
plantă acvatică subtropicală. Are o 
excelentă virtute: absoarbe şi metabo- 
lizează poluanţi din cele mai diverse 
medii acvatice. Se înmulțește prin 
lăstari şi rezistă la temperaturi cuprinse 
între 5 şi 40° C. Planta este studiată de 
mult timp la Institutul Central de Biolo- 
gie din Bucureşti de un colectiv condus 
de dr. Marioara Godeanu. Cunoaşterea 
biologiei acestei plante n-a fost o 
sarcină prea dificilă pentru specialişti. 
In schimb, adaptarea ei la condiţiile 
noastre climatice putea produce 
oricând surprize. In timpul iernii Pistia 
trebuie menajată(...). Cu toată grija ce i 
se poartă, în decembrie 1981 plăntuţei 
pare să nu-i meargă prea bine. In 
pepinieră face totuşi lăstari. In aprilie 


1982 este scoasă din pepinieră şi 
introdusă lângă lama deversoare a 
decantorului secundar, tot într-un 
limitator fără încălzire, acoperit cu o 
folie de polietilenă. Peste iarnă Pistia 
devenise cam “palidă” la chip, de vină 
fiind procesele enzimatice încetinite. In 
decantorul secundar, un “apartament 
cu confort sporit”, verdele se acc- 
entuează, ca şi ritmul de creştere. Se 
hrăneşte cu reziduuri existente în apa 
uzată, în general, cu poluanţi organici, 
substanţe ce au fost trecute o dată prin 
treapta biologică, pe care le descompu- 
ne, luându-şi din ele nutrienţii de bază, 
azotul şi fosforul, producând astfel de- 
nitrificarea şi defosforizarea efluentului 
global. Realizează, în acelaşi timp, şi 
un surplus de oxigenare a apei din de- 
cantorul secundar. La 20 iulie 1982, 
Pistia, într-un ritm exploziv, acoperă 
întreaga suprafaţă a decantorului. 
Peste 1 500 metri pătraţi, în mod obiş- 
nuit acoperiţi de o apă tulbure, sunt 
acum plini de nuanţe de verde, 
rotindu-se lent sub mângâ:ierea razelor 
de soare. Decantorul arată ca o imensă 
mochetă. 

Pentru Pistia va fi construită în staţie 
o piramidă bioenergetică. Piramida este 
o instalaţie climatizată necesară pentru: 
obţinerea materialului vegetal de 
populare a luciilor de apă; creşterea, 
chiar în timpul iernii, a unei mase 
vegetale care să asigure epurarea la 
parametri optimi a apelor uzate, dar 
care să poată fi valorificată şi în alte 
scopuri - furaj pentru animale, extragere 
de alcooli -; dezvoltarea unor specii de 
plante capabile să asigure constituenți 
utilizabili în industria farmaceutică (...). 


Experimentul din Argeş, excelent model 
de cercetare ecologică, este conclu- 
dent, credem, în ceea ce priveşte folo- 
sirea unor surse neconvenţionale de 
energie. Să reținem, deci, că Pistia nu- 
mără printre virtuțile ei: epurarea apelor 
uzate, sursă de hrană pentru animale, 
sursă pentru alcool, biogaz, produse 
farmaceutice sau cosmetice (Ştiinţă şi 
tehnică, 1982). 

Din fericire, această cercetare a 
continuat. In 1985 a intrat în 
funcţiune instalaţia biotehnologică de 
epurare şi obţinere de biomasă, de 
tip piramidă, la Piteşti în Argeş. 
Instalaţia este unică în lume. In 
următorii doi ani o instalaţie de 
acelaşi tip a fost realizată în cadrul 
Ministerului Apărării Naţionale. După 
trei ani (1986-1989) se pun în 
evidenţă efectul de piramidă, ca efect 
de formă, ca şi energiile care îl 
determină. Intre timp se construieşte 
şi o instalaţie plutitoare pe ape de 
mare. In 1990 se naşte Centrul de 
cercetări pentru tehnologii ecologice, 
care se ocupă direct de realizarea a 
trei proiecte pentru noi staţii de epu- 
rare în Timişoara, Brăila, Tulcea. Să 
remarcăm numărul impresionant de 
premii pe care “plăntuţa” l-a obţinut la 
Saloanele de invenţii din Nürnberg- 
Jena, Geneva, Budapesta Bruxelles, 
precum şi două medalii de aur şi 
argint, în 1998, pentru culturile de 
Spirulina pe ape minerale şi termo- 
minerale. Cercetările şi aplicaţiile 
continuă (mai 1999). 


VALERIA GEORGESCU ICHIM 


“Autostopul” 

Poate nu ştiţi ce este un autostop. 
Sau ce se prezenta în 1950 în paginile 
revistei sub această denumire. Ei bine, 
veţi afla căutând în numărul 9/februarie 
1950 din Știință şi tehnică că “mult timp 
şi multă muncă au cheltuit inginerii de 
pretutindeni, încercând să creeze un 
astfel de dispozitiv, dar toate aparatele 
automate construite de ei erau nesigu- 
re, scumpe şi complicate“. Evident, veţi 
afla cu acest prilej că “numai inginerii 
sovietici au reuşit să construiască un 
automat simplu, ieftin şi sigur“. Probabil 
că acum deja bănuiţi că, pe vremea 
aceea, autostopul semnifica “un dispo- 
zitiv care să poată opri automat trenul, 
dacă mecanicul, din diferite cauze, a 
trecut de semnalul de oprire“. Pe vre- 
mea noastră autostopul înseamnă tot o 
oprire, dar nu a trenului, ci a automobi- 
lului şi nu automată, ci pe bază de bu- 
năvoinţă. Lucrurile s-au schimbat deci 
întrucâtva... 


“Sonicitatea" 

Ştiinţă şi tehnică 2/1959 

Articol semnat de prof. dr. ing. 
Matei Lovinescu, membru corespon- 
dent al Academiei RPR, care prezintă, 
în termeni extrem de elogioşi, 
strălucita activitate de inventator a 
ilustrului savant român Gogu 
Constantinescu. Şi când te gândeşti că 
în anii '80 nu aveam voie nici să 
pomenim măcar numele acesta. Asta 
te face să ajungi la concluzia că a 
existat şi un proces de involu- 
ție/evoluţie în cazul cenzurii (nu ştiu 
precis ce termen să folosesc: evoluţie, 
în sensul că s-a amplificat cenzura, 
involuţie, în sensul că s-a prostit). 


“Cincisutiștii sprijină 


reforma bănească 
Ştiinţă şi tehnică 37/1952 
Dacă de reformă bănească am mai 
auzit, sincer, de cincisutişti nu. Primul 
meu gând m-a dus la cei care doresc să 
aibă la ei, în permanenţă, cinci sute de 
lei (cam mult pentru acele vremuri, mai 
ales după reforma monetară). Ei bine, 
aflaţi că limba română s-a îmbogăţit cu 
un nou termen care trebuia să de- 
finească “acel mecanic (de locomotivă - 
n.n.), care în decursul turei îndeplineşte 
normele turnusului strâns (asta chiar că 
nu mai ştiu ce este!!), făcând 500 km în 
24 de ore, adică 15 000 km pe lună...“. 
lată ce înseamnă creativitatea lingvistică 
dezvoltată în cadrul întrecerii socialiste. 


“Medicamente 


din m ai” 

Ştiinţă şi tehnică 25/1951 

Curiozitatea m-a împins să citesc 
acest articol în primul rând pentru faptul 
că la începutul lui erau descrise o serie 
de date privind medicina populară, 
obicei prin care oamenii din popor, din 
timpuri străvechi, îndepărtate, îşi vinde- 
cau animalele, oblojind cu terci de stru- 
guri mucegăiţi rănile infectate. Mai 
apoi, urmau, cum deja mă obişnuisem 
pentru acele vremuri, nenumăratele 
succese ale savanților ruşi şi sovietici 
privind descoperirea şi folosirea anti- 
bioticelor - V. Manasein şi A. Poloteb- 
nev (1871-1872), M. Tartacovschi 
(1916), nume pe care istoria ştiinţei le-a 
uitat. Cultura mea ştiinţifică în acest 
domeniu nu îmi indica decât un singur 
nume - Alexander Fleming, pe care din 
păcate nu l-am putut identifica cu nici 
un chip în acel amplu articol. Păcat! 

“Figuri de savanți 


români” 

Ştiinţă şi tehnică 27/1951 

Şocantă este, la această rubrică, ca- 
re revine din când în când în paginile re- 
vistei, totala “curăţare“ de orice referire la 
“cea mai avansată societate - societatea 
sovietică“. In acest număr este prezentat 
Emil Racoviţă (autor: dr. M. Şerban), aşa 
cum l-ar prezenta orice enciclopedie de 
astăzi. Oare ce au păzit cenzorii?! 


“Prima zăpadă” 

Ştiinţă şi tehnică 29/1951 reprezintă 
şi prima apariţie în revistă a unui nume 
devenit legendă - Nicolae Topor, şef de 
laborator, pe vremea aceea, la Direcţia 
Generală Hidrometeorologică. Material 
dens în explicaţii şi în date - cu această 
ocazie am aflat că cea mai timpurie 
zăpadă pentru Bucureşti s-a înregistrat 
la 26 septembrie 1906 (poate datele 
s-au mai schimbat între timp) -, complet 
depolitizat, ceea ce pare de-a dreptul o ` 
dizidenţă pentru timpurile acelea din 
partea unui şef, chiar şi de laborator. 


„Viața poate fi 


creată astăzi?" 

Este titlul unui articol apărut în nu- 
mărul 14 din 1950 al revistei Ştiinţă şi 
tehnică. lată ce citim în articol, printre 
altele: “Savantul sovietic G.M. Boşian, 
reuşind să obţină forme cristalizate de 
virusuri care se puteau preface apoi în 
virusuri vii şi chiar în microbi, a mai 
dovedit că viaţa nu s-a născut numai o 
singură dată, în vremuri străvechi, dar 
că ea continuă să se nască şi acum, în 
mod permanent, în jurul nostru. In- 
seamnă deci că şi astăzi, în anumite 
condițiuni, materia vie se poate naşte 
din materia neînsufleţită. Mai mult, 
G.M. Boşian a dovedit că în condiţii 
aspre de temperatură sau fierbere, 
microbii nu mor, ci se transformă doar. 
lar teoria lui Pasteur asupra distrugerii 
complete a microbilor nu mai poate fi 
admisă astăzi, în urma descoperirilor 
lui Boşian.“ Fiţi liniștiți, dimpotrivă, 
astăzi „descoperirile“ lui Boşian nu mai 
pot fi admise, iar Pasteur a rămas în 
panteonul nemuritorilor. lată deci la ce 
te poate conduce admiraţia necondiţio- 
nată faţă de ştiinţa sovietică, admiraţie 
cultivată până la delir în anii '49-'53. 
Asta nu înseamnă automat că Ştiinţa 
(domeniu care se scrie cu majusculă 
pentru sacrificiile imense de natură 
materială şi, mai ales, spirituală pe care 
le reclamă) nu poate greşi, nu are 
ezitări sau erori. Puterea şi măreţia ei 
constau în permanenta reînnoire, 
acumulare şi cizelare a adevărului. 


A consemnat IOAN ALBESCU 

ovestea pe care le-o spuse 
ES Getta 2 despre soţul ei îi impre- 

sionase vădit pe cei trei roboţi 
pământeni. Se gândeau că, la urma 
urmei, într-un viitor mai mult sau mai 
puţin îndepărtat, aceeaşi soartă îi 
aştepta şi pe ei: demontarea, recupe- 
rarea, recondiţionarea şi folosirea sub 
alt nume şi sub alţi indicatori. Un fel de 
metempsihoză a pieselor ce vor sluji, 
în cel mai bun caz, cine ştie cărui 
strung carusel fără conştiinţă. Stăteau 
cu capetele plecate, atât cât le per- 
mitea dispozitivul, când deodată Getta 
2, care privea prin hublou, exclamă: 

— la te uită! Parcă se vede o 
planetă! 

Cu paşi mărunți, comandantul Felix 
S 23 merse la hubloul său, mai mare şi 
mai curat, şi se uită în spaţiu. Intr-ade- 
văr, în depărtare se zărea luminând 
roşietic ceva de forma unei mingi de 
rugby. 

— Dacă nu mă înşel eu, zise 
comandantul, cred, după formă, că e... 
Dromikete. la verifică pe ce coor- 
donate suntem! 

Robotul programator-corector al 
zborului, Dromiket 4, merse degrabă la 
tabloul de comandă, răsuci butoanele 
roşii şi anunţă: 

— Suntem pe coordonatele stabilite! 

— Atunci asta e! zise Felix S 23. 
Dacă suntem pe coordonatele stabilite 
şi judecând după cât timp a trecut de 
când am plecat de-acasă, atunci 
trecem pe lângă Planeta Tălâmbilor. 

— A cui? făcu Getta 2. 

— A tălâmbilor. 

— Da ce-s ăştia? zise Getta 2. 

— Sunt nişte fiinţe ciudate, mai mici 
decât noi şi conţinând foarte mult 
brom. De fapt, întreaga planetă este 
formată din bromuri solidificate, răs- 
punse Felix S 23. Chiar şi atmosfera 
conţine nori imenşi şi vapori de brom. 

— Şi ei cum pot trăi acolo? întrebă 
Getta 2. 

— Acolo s-au născut, au crescut, 
s-au adaptat. N-ar putea trăi în altă at- 
mosferă. In trecut erau foarte mulţi, dar 
au fost masiv exterminați după desco- 
perirea planetei. 

— De ce? 

— Au o particularitate stranie: fac tot 
ce le ceri, te ascultă, indiferent ce le 
spui, trăiesc mereu în aşteptarea unui 


Epopeea Spațială 2084 
Episodul 36 
PLANETA 


TĂLÂMBILOR 


ordin. Când primii colonişti de pe Terra 
au sosit aici şi şi-au dat seama ce 
uriaş potenţial de muncă au, i-au 
exploatat, cum se spune, la sânge, 
deşi n-au sânge, au brom. Nu pot însă 
îndeplini decât munci fizice. Nu ştiu 
dacă ţineţi minte, dar apăruseră o dată 
la noi pe pieţe nişte nasturi în formă de 
romb, din plastic. Aici erau făcuţi. 
Vagoane întregi de nasturi erau trimise 
de-aici, apoi mături, făraşe, lampioane, 
tocătoare, sape, abţibilduri. Dar totul 
s-a dovedit a fi nerentabil, căci, deşi 
preţul forţei de muncă era practic zero, 
trebuiau aduse aici materiile prime, 
ceea ce costa enorm. Oamenii s-au 
retras, i-au lăsat în plata Domnului. 

— Hai să mergem să-i vedem şi noi! 
se rugă Getta 2. 

— Mergem, dar cu o condiţie, 
răspunse Felix S 23. Stăm doar cinci 
minute. Atmosfera e atât de puternic 
bromurizată că, indiferent de costumul 
de protecţie, bromul atacă în cele din 
urmă conştiinţa. Cei care au stat mai 
mult aici s-au trezit la întoarcerea pe 
Terra că încep să ceară să mun- 
cească, fără pauză, până la istovire. 

Dromiket 4 corectă traiectoria, 
îndreptând „Bourul“ spre planeta cu 
pricina, îşi puseră costumele şi căştile 
de protecţie şi în curând aterizară între 
două dealuri golaşe, roşcate. leşiră pe 
scara navei şi îndată văzură, plantate 
din loc în loc în peisajul arid, pancarte 
uriaşe pe care stătea scris: „BINE AŢI 
VENIT PE PLANETA NOASTRA! CE 
TREBUIE SĂ FACEM?“. Apoi imediat, 
pe panta dealului din stânga, văzură 
coborind în mare viteză un grup de 
vreo zece tălâmbi. Erau mici, cam de 
1,50 m, cu braţe lungi şi capete tugu- 
iate. Când ajunseră lângă picioarele 
navei, observară că aveau pielea 
roşietică şi ochii mari, profunzi. 


În revista Ştiinţă şi 
tehnică a apărut, de-a 
lungul timpului, două 
seriale umoristice 
semnate Ars Amatoria 
care au făcut vreme 
îndelungată deliciul 
cititorilor şi au produs 
spaime cenzorilor. In 
spatele acestor 
episoade se afla un 
singur personaj — loan 
Groşan. Reproducem 
unul dintre aceste 
episoade, cu 
menţiunea că tâlcul 
lui, poate, încă mai 
este de actualitate. 
(loan Albescu) 


— Bună ziua! le spuse comandantul 
Felix S 23. 

— Să trăiţi! răspunseră tălâmbii în 
cor. Ce trebuie să facem? 

Felix se uită neajutorat spre Getta 
2. Aceasta îi şopti: 

— Spune-le să facă tumbe! 

— Faceţi nişte tumbe! strigă coman- 
dantul. 

— Câte? întrebară tălâmbii. 

— Zece tumbe! 

Indată tălâmbii începură să sară cu 
genunchii la piept, numărând cu glas 
tare: „Unu, doi, trei...“. 

— Extraordinar! şopti Getta 2. 

— Ce trebuie să mai facem? între- 
bară ei după a zecea tumbă. 

— Mai faceţi zece! le strigă Felix, ca 
să câștige timp. 

Tălâmbii, fericiţi, începură să ţo- 
păie. In vremea asta, de pe plaiurile 
învecinate curgeau spre navă alţii şi 
alţii, femei, copii, bătrâni. Ajunşi lângă 
tovarăşii lor, întrebau ce trebuie să 
facă şi porneau şi ei să salte care cum 
puteau. Pământeni îi priveau fascinaţi. 

— Ăştia ne linşează dacă în conti- 
nuare nu le ordonăm nimic, zise cu 
voce scăzută Felix S 23. Mai bine să 
plecăm. 

Se întoarse spre mulţimea de tă- 
lâmbi care terminase de sărit şi 
aştepta nemişcată. 

— la ascultați aici! Toată lumea să 
meargă mersul piticului până la 
muntele de colo şi înapoi! Executarea! 
Când masa compactă a tălâmbilor 
deveni doar o pată cărămizie în 
depărtare, intrară în navă şi decolară. 

— Am o senzaţie ciudată, spuse 
după o vreme Getta 2, privind prin 
hublou. Puneţi-mă şi pe mine să fac 
ceva, orice: să mătur, să spăl, să 
gătesc... 


POLITICA STIINTEI 


SZABOLCS 


Născut la 18 februarie 
1946 în Gurghiu, județul 
Mureş. Absolvent 
al Facultății de Chimie 
a Univ fii Politehnica 
Bucureşti. Doctor în științe 
tehnice, a publicat peste 
100 de articole 
de specialitate, este autorul 
a 5 cărți de specialitate 
şi a 5 brevete de invenție 
în domeniul chimiei 
industriale şi protecției 
mediului înconjurător. Este 
profesor universitar 
la Universitatea Politehnica 
din București. A fost 
secretar de stat 
la Maman Industriei 
şi Comerţului şi actualmente 
este preşedintele Agenţiei 
pentru Ştiinţă, Tehnologie 
şi Inovare (structură 
ce înlocuieşte fostul Minister 
al Cercetării şi Tehnologiei). 


CERCETAREA 
ESTE 

UN DOMENIU 
PRIORITAR 


DE INVESTIŢIE 


- Ca nouă structură, dar şi ca o 
continuatoare a activităţii Ministerului 
Ştiinţei şi Tehnologie, care va fi stra- 
tegia Agenţiei Naţionale pentru Ştiinţă, 
Tehnologie şi Inovare în privinţa 
stimulării, promovării şi implementării 
cercetării ştiinţifice româneşti? 

- Eu aş sublinia în primul rând că 
este vorba de continuitate. Agenţia nu 
este o structură nouă, este o structură 
care preia toate competențele Minis- 
terului Cercetării şi Tehnologiei. Asta în- 
seamnă că tot ceea ce a început 
Ministerul Cercetării şi Tehnologiei, vom 
continua, fiindcă activitatea de cerce- 
tare a fost organizată în ultimii patru ani 
de acest minister şi tot ceea ce a făcut 
bine acest minister dorim să ducem mai 
departe. Momentul desigur este diferit. 
Acest lucru, de fapt, trebuie remarcat. 
Eu aş zice nu numai că este diferit, este 
un moment mai grav. In decursul anilor 
au fost fel şi fel de perioade, dar 


momentul de astăzi, dintr-un punct de 
vedere, se poate considera ca fiind mult 
mai dificil pentru acest domeniu. Şi 
dificultăţile provin, în general, din mediul 
macroeconomic, pentru că cercetarea 
în ultimii ani a fost un domeniu, n-aş 
putea spune neglijat, dar în orice caz 
neluat în seamă pe măsura importanţei 
pe care ar trebui s-o aibă într-o ţară 
care doreşte dezvoltarea. Spun acest 
lucru pentru că resursele cercetării au 
scăzut. Dacă luăm orice diagramă, 
orice grafic, observăm că atât resursele 
umane, cât şi resursele materiale în 
domeniul ştiinţei, tehnolgiei şi inovării 
au scăzut. Am ajuns, cum se spune pe 
româneşte, la fundul sacului, situaţie 
care în ştiinţă se numeşte punct critic. 
Există şi la bomba atomică o masă 
critică şi în cercetare există o masă cri- 
tică. Un colectiv de cercetare sub o 
anumită dimensiune a acestor resurse 
nu mai poate funcţiona. 

- Înainte de 1980, deşi cercetarea 
ştiinţifică, cantitativ, era de mare am- 
ploare (la noi existau institute de cer- 
cetare pe care puţine ţări îşi puteau 
permite luxul să le aibă - spre exemplu 
aveam un institut care se ocupa exclu- 
siv de cercetarea cartofului), în plan 
calitativ nu făceam altceva decât să 
“redescoperim” America, adică practic 
nu ne asumam nici un risc, nu făceam 
o cercetare autentică, ci mai degrabă o 


adaptare. 


- Eu nu'aş fi aşa de tranşant, nu 
consider situaţia ca fiind aşa de gravă. 
Care este explicaţia? Atunci când 
discutăm despre structura sistemului 
centralizat - deci cel vechi, ce carac- 
teriza situaţia de dinainte de 1989 -, 
acesta avea o componentă care se 
integra aproape perfect în viziunea de 
atunci. Sigur, era o viziune autarhică, 
prin care noi ne-am propus să facem 
totul. Nu discut acum dacă era bine sau 
nu acest lucru. Dar cercetarea de atunci 
servea foarte bine acestui scop. Foarte 
bine, până la o anumită limită. De ce? 
Fiindcă foarte multe asimilări de tehno- 
logii pe care le-am făcut la vremea res- 
pectivă aveau nevoie de un suport de 
cercetare pentru cântărirea ofertelor. 
Din acest punct de vedere, la ora actua- 
lă, eu am convingerea că se fac mari 
erori în momentul în care nu există spe- 
cialişti bine formaţi pentru cântărirea 
diverselor oferte. Fiindcă aici se vehi- 
culează sume extraordinar de mari, 
care necesită un studiu competent şi 
avizat. Or, cercetarea este şi un 
domeniu de pregătire, de formare de 
cadre, activitate extrem de importantă. 

- Care sunt priorităţile Agenţiei, 
există domenii ale ştiinţei care com- 
portă o atenție specială, se pune un 
accent deosebit pe valorificarea cer- 
cetării din partea Agenţiei? 

- Din acest punct de vedere este de 
remarcat că sistemul creat la un mo- 
ment dat, eu am zis prin anii '80, şi-a 
pierdut pe parcurs coerenţa. Practic, de 
atunci şi-a pierdut sprijinul din partea 
statului. De atunci a început sistemul să 
se demobilizeze. Care este soluţia? 
Avem suficiente exemple din istoria 

lumii civilizate din ultiimii 50 de ani că 
nici o ţară nu a ajuns să-şi dezvolte 
economia fără ca să investească sume 
enorme în cercetare. Cercetarea nu 
este un domeniu care trebuie sprijinit, 
asta este o idee falsă, nici nu ştiu de 
unde a provenit. Nu, în cercetare 
trebuie investit! Deci cercetarea nu 
trebuie sprijinită, nu trebuie ajutată, nu 
este un schilod care stă cu mâna 
întinsă, ci este un domeniu prioritar de 
investiţii pentru o ţară care doreşte să se 
dezvolte. Nu există nici o ţară care să fi 
ajuns undeva, ca o ţară luată în seamă 
în lume din punct de vedere al dezvoltării 
economice şi sociale, fără'ca să fi 
investit în cercetare sume enorme. De ce 
zic sume enorme, fiindcă noi vorbim 
despre procente din PIB. PIB-ul nostru 
are o valoare de ordinul 1 000 $ pe cap 
de locuitor. Este o sumă deja simbolică, 
dacă ne comparăm cu alte state. Dacă 
luăm însă în considerare că şi procentul 
din acest PIB este foarte mic la noi (0,0 
este şi jenant ca să spui această cifră, 
când vorbeşti despre dezvoltare), poţi 
constata că valoarea absolută a sumei 
investite pe cap de locuitor pentru 
cercetare este infimă. Pe când în ţările 
dezvoltate se ajunge să fie investite 3, 
4, 6% dintr-un PIB semnificativ, la 
nivelul a 5 000 $ pe cap de locuitor pe 
an. Aceasta este de fapt resursa din 
care poţi să susţii o dezvoltare durabilă. 
Dezvoltarea durabilă numai de aici 
poate să vină, de la resursele pe care ţi 
le formezi. Noi am creat o perioadă, dar 
de atunci consumăm totul. Noi suntem 
pe panta de micşorare a acestor 
resurse regenerabile la un punct foarte, 
foarte periculos. 


- Actualul buget nu ne aduce nimic 
bun? 

- Actualul buget este şi mai mic 
decât era justificabil să fie prin prisma 
unei politici, care îşi propune dez- 
voltarea. Deci este incoerent. Nu ştiu 
cum s-a ajuns ca tocmai din acest sec- 
tor să se ia şi acel puţin. Fiindcă 1% din 
PIB este foarte puţin, deci un procent 
încă nu asigură dezvoltarea. Să ne înţe- 
legem! Dezvoltarea ca s-o asiguri ai 
nevoie de 3, 4, 6 procente din PIB şi 
atunci, într-adevăr, poţi conta ca în trei, 
patru ani să te dezvolţi. Deci la ora 
actuală este impropiu să vorbim de dez- 
voltare. Noi la ora actuală putem vorbi, 
eventual, de supravieţuire, dar şi acesta 
este un obiectiv greu de atins. În 
consecinţă, care sunt priorităţile? Prio- 
ritatea este de a încerca imposibilul, de 
a încerca să păstrezi ceea ce se poate 
păstra şi să dezvolţi domeniile care sunt 


să zicem favorizate. Sunt câteva dome- 
nii favorizate care au o piaţă. Domeniul 
informaticii, de exemplu, astăzi are o pia- 
tă şi se dezvoltă. Chiar dacă statul s-ar 
opune, această piaţă tot ar exista. Dar 
problema dificilă, a noastră, a statului, a 
guvernului, este să ajutăm acele 
sectoare în care există o piaţă po- 
tenţială, dar nesolvabilă astăzi. Piaţa în 
cercetare este un fenomen foarte dificil 
de estimat, nu iese la suprafaţă ca o 
solicitare explicită, deci, în consecinţă, 
trebuie stimulată, trebuie descoperită, 
precum aurul. Aurul stă ascuns undeva 
în pământ, trebuie să sapi după el ca 
să-l aduci la suprafaţă. La fel este şi 
piaţa în cercetare. Trebuie săpat ca să 
o descoperi. Noi zicem că trebuie sti- 
mulată, ca să apară această piaţă, şi, 
pe de altă parte, mult mai grav este că 
trebuie suplinită solvabilitatea acestei 
pieţe. La ora actuală, din cauza degrin- 
goladei în economie, aceste pieţe nu pot 
să achite rezultatele cercetării pentru a le 
aplica. În acest moment, statul trebuie să 
intervină. Acesta este momentul de 
investiţie. Fiindcă statul va trăi după cinci 
ani, după ce va culege roadele, în situaţia 
unei economii care se dezvoltă, care dă 
biruri, dă impozite, dă taxe din care statul 
poate să-şi recupereze ceea ce a investit. 
Prin investiţie noi înţelegem să dai atunci 
când e nevoie şi să culegi atunci când 
roadele ajung să se împlinească. 


- Prin ce sistem se vor stabili zone- 
le de investiție spre care statul va 
canaliza banii respectivi? 


- E o întrebare foarte grea. Noi 
încercăm să punem în funcţiune un 
sistem deocamdată competiţional de 
finanţare a cercetării, care nu va fi în 
măsură suficientă să descopere piaţa. 
Va crea doar, să zicem, premisele 
pentru o excelenţă în cercetare. Deci 
ca cei mai buni să ajungă să-i invingă 
pe cei mai slabi. Încercăm să facem în 
paralel o finanţare instituţională, care 
să asigure cât de cât supraviețuirea. 
Aici este undeva lupta cu imposibilul. 
Încercăm deci să-i finanţăm pe ori- 
zontală pe toţi ca să nu moară, dar 
paralel încercăm să creăm o com- 
petiție între cercetători pentru a forţa 
calitatea. Etapa următoare ar fi sti- 
mularea pieţei. Şi pentru aceasta avem 
mecanismele deja imaginate. Meca- 
nismul esenţial este cofinanţarea. 


- Ce ne puteţi spune de centrele 
de excelenţă? 

-Este o idee care am impresia că 
este neînțeleasă în sensul ei adevărat. 
Excelenţa ca definiţie este simplă. In- 


seamnă a face cel mai bine ceea ce îţi 
propui, ceea ce constituie scopul şi 
obiectivul tău. In cercetare, în măsura în 
care ajungi cu eficienţă maximă la 
rezultate într-adevăr remarcabile, atunci 
se zice că ai atins excelența. A sprijini 
excelența este, într-adevăr, o acţiune 
de natură să dezvolte vârfurile. Să dez- 
volte ce este mai bun. Infrastructura 
corespunzătoare, împreună cu acest 
material uman, formează un centru de 
excelenţă. Excelenţa se creează prin 
aportul corespunzător al colectivului, ce 
dovedeşte prin activitatea lui în decurs 
de zeci de ani că este, într-adevăr, 
capabil să producă tot ceea ce este mai 
bun în domeniu. Asta înseamnă centru 
de excelenţă. 

- La ora actuală există o imagine 
destul de deteriorată a cercetării ştiin- 
țifice româneşti. Există o preocupare 
pentru a se îmbunătăţi această ima- 
gine? 

- Întrebarea iarăşi este dificilă. Într-a- 
devăr, imaginea este, hai să zicem, pes- 
triță. Eu n-aş spune că este o imagine 
deteriorată, eu aş zice că este o imagi- 
ne pestriță, incompletă. Care ar fi origi- 
nea acestei situaţii? Cauza acestei 
imagini, într-adevăr discutabilă, este 
complexă. Vorbeam de douăzeci de 
ani în care ştiinţa a fost cumva împinsă 
spre periferie. Acest fapt a avut, ca un 
prim efect, diminuarea rolului pe care 
ştiinţa ar fi trebuit să-l aibă. Noi vorbim 
despre rezultate, dar acestea sunt un 
efect, trebuie să căutăm cauza origi- 
nară. Ştiinţa nu mai este percepută de 
omul de rând ca ceva care-l ajută. Deci 
noi dorim să acţionăm asupra men- 
talităţii, asupra rolului privind acest 
domeniu. Multă lume afirmă că nicio- 
dată în guvernul şi instituţiile statului din 
România de astăzi nu a fost aşa de 
mare densitatea de oameni cu studii 
superioare, academicieni, profesori 
universitari sau cercetători ştiinţifici. Nu 
citez pe nimeni. Dacă aceşti politicieni, 
cei care decid, după cum am văzut, 
bugetul acesta de austeritate cu 0,0 
procente pentru ştiinţă şi care cu 
siguranţă cunosc că cercetarea este un 
domeniu prioritar de investiţii, dar n-au 
reuşit să-şi impună voinţa, înseamnă că 
trebuie acţionat cu foarte multă energie 
în toate domeniile ca să schimbăm 
această mentalitate. Deci nu imaginea 
trebuie s-o schimbăm, ci mentalitatea, 
mentalitate care creează însă imaginea. 


A consemnat 
IOAN ALBESCU 


Constantin D, 
Constantinescu 
(CEDEC) 


Gratia, județul Vlașca, din părinţi 

învățători, urmează şcoala primară 

în comuna natală şi Liceul "Cantemir Vodă" 
din București. Absolvă, în 1938, Academia 
de Înalte Studii Comerciale şi Industriale 

şi frecventează câţiva ani Institutul de Arte 
Plastice, fără a-l termina. Din 1934, 

ca student, se angajează la revista Radio 
Universul, iar după ce Îşi îndeplineşte stagiul 
militar (1938-1940) este concentrat, angajat 
civil la IAR (1940-1945). Este angajat 

ca redactor la Radio azi, revistă realizată 
de Editura Continent, iar din 1946 până 

în 1948 este încadrat ca redactor şi secretar 
de redacţie la Ziarul Științelor. În 1949, 
împreună cu Amo Hilf, participă 

la conceperea revistei Știință şi tehnică 
pentru tineret. În 1953 este concediat, fără 
preaviz, de la revista Ştiinţă şi tehnică, 
lucrează câteva luni ca zilier şi se angajează 
ca redactor tehnic-artistic la Apărarea 
sanitară, revistă editată de Crucea Roşie. 
În 1956 este arestat și acuzat de înaltă 
trădare. Din 1957 lucrează la Editura în limbi 
străine şi Editura Meridiane. Este membru 
al Fondului Plastic, al Asociaţiei Artiştilor 
Fotografi din România. De asemenea, este 

la Leipzig, Budapesta, Bratislava, Belgrad, 
Varşovia, Sofia, Praga. A fost, la rândul lui, 
premiat de trei ori la concursuri 
intemaţionale, pentru prezentarea artistică 
a albumelor publicate de Editura Meridiane. 


"PARCĂ 
A FOST IERI" 

- Ce amintiri vă trezeşte momentul 
înființării revistei Ştiinţă şi tehnică? 

- Pentru a fi mai bine înţeles, voi 
spune că subsemnatul făceam, iniţial, 
parte din redacţia revistei Ziarul 
Științelor, publicaţie editată de ziarul 
Universul, cel mai răspândit cotidian 
românesc din perioada interbelică. 

Redactor responsabil al revistei 


era, în 1948, Arno Hilf. Redacţia avea: 


puţini membri, dar mulţi şi valoroşi 
colaboratori, personalităţi bine cunos- 
cute ale vieţii culturale, ştiinţifice din 
ţara noastră. 

Ziarul Ştiinţelor avea deja o 
vechime de peste şaizeci de ani şi 
revista fusese condusă tot timpul de 
adevăraţi luptători pe tărâm cultural, 
inițiind şi susţinând, prin articole de 
popularizare, răspândirea culturii, a 
ştiinţei şi a tehnicii în rândul cititorilor. 

Conţinutul revistei era foarte 
variat, în bună măsură apăreau mate- 
riale originale, dar şi articole puse la 
dispoziţie de Biroul Sovietic de Infor- 
mai, Astfel de articole erau, de obi- 
cei, cele traduse din revistele sovie- 
tice Tehnica molodioji, Znanie Sila 
ş.a. şi aveau acelaşi ţel: populariza- 
rea cunoştinţelor ştiinţifice tehnice. 

Totul mergea, să zicem, normal, 
pentru acea epocă, până când un ziar 
românesc a publicat, la începutul 
anului 1949, un articol îndreptat 

împotriva revistei noastre şi, bineiîn- 
teles, a redactorului ei responsabil. 
Vă încredinţez că nu lipseau nici 
desenele satirice de rigoare... 

Ziarul cu pricina se numea Tânărul 
muncitor (adică Scânteia tineretului 
de mai apoi!), în ediţia în limba ma- 
ghiară era Ifjúmuncás sau aşa ceva. 
Ambele ziare erau oficioase ale 
Uniunii Tineretului Muncitor, leagănul 
UTC-ului de mai târziu. 

În articolul de care vorbim se cri- 
tica, fără cruţare, orientarea neprin- 
cipială a revistei noastre „care nu 
acorda deloc spaţiul cuvenit tinerilor 
inventatori şi inovatori din fabrici şi 
uzine, nepublicând în paginile sale 
decât articole cu totul străine de 
preocupările oamenilor muncii. Chiar 
şi fotografiile din URSS apar cenuşii, 
abia vizibile. Apoi traducerile din 
limba rusă sunt făcute anapoda, iar 
paginile revistei sunt pline de confuzii 
grave şi, în mod deliberat, revista are 
un caracter apolitic. Nu se acordă, 
spunea articolul din Tânărul muncitor, 
importanţa cuvenită curentului mate- 
rialist în biologie, prea puţine se spun 
despre Miciurin, despre Lîsenko şi 
despre teoriile şi practicile lor. Ziarul 
Științelor publică articole cu subiecte 
neinteresante şi articole confuze, ca 
Purificarea atmosferei urbane, Noutăţi 
în astrofizică, Vânătoarea de şopârle, 
sau se axează pe probleme de pură 
specialitate, ca Ilzomeria nucleelor 
atomice sa". 

Ca urmare a acestor critici, co- 
mandate de CC al UTM, for din sub- 
ordinea Partidului Muncitoresc 
Român, redacţia revistei noastre a 
răspuns printr-o notă foarte detaliată. 

Pe de altă parte, ţinând seama că 
erau criticate de oficiosul UTM-ului 
chiar şi articolele care proveneau din 
sursă sovietică, unele fiind traduceri 
sau prelucrări după revistele Tehnica 
Molodioji, Znanie Sila sau din alte 
reviste, fără să se menţioneze aceas- 
ta, ne-am gândit că ar trebui ca Biroul 
Sovietic de Infomaţii (care ne furniza 
materialul respectiv) să fie încunoş- 

tințat, în aşa fel încât să putem, pe 
viitor, să refuzăm materialele pe care 
ni le oferă. 

La propunerea redactorului res- 
ponsabil, Hilf, am fost desemnat ca, 
împreună cu un colaborator apropiat 
al revistei) inginerul Granic, vorbitor 
de limbă rusă, să mergem la Biroul 
Sovietic de Informaţii, pentru lămu- 
rirea situaţiei. 

Aşadar, am ajuns la Sovinform 
(Str. Doamnei colţ cu Str. Academiei), 
loc cunoscut de colegul meu, el fiind 
cel ce prelua, de acolo, materialele 
destinate revistei noastre. 

Primiţi şi salutaţi de şeful Biroului 
printr-o zguduitoare strângere de mâ- 
nă şi printr-un zdrastvui răsunător, 
maniera binevoitoare a demnitarului 
m-a surprins în mod plăcut chiar, mai 
ales când am constatat că ştia şi ro- 
mâneşte, la modul „cât de cât“, aşa 
că ne-am înţeles fără a recurge la 
perivoce. 

Tovarăşul se numea, dacă mai ştiu 
bine, Barzenco. După ce i-am explicat 
rostul vizitei noastre, acesta mi-a cerut 
detalii „mărunt-mărunt“, concret. 

I-am prezentat, foarte concret 
ziarul Tânărul muncitor, deschis chiar 
la pagina cu pricina, şi i-am cerut scu- 
ze pentru faptul că, pe viitor, nu vom 
mai putea publica materialele puse 
nouă la dispoziţie, cu amabilitate, de 
Sovinform, întrucât Partidul Munci- 
toresc Român, prin organizaţia sa de 
tineret, UTM, găseşte că aceste 
materiale sunt apolitice, confuze, 
neprincipiale şi descriind şopârle. 

Pentru a fi mai explicit, i-am arătat 
că articolul „Vânătoarea de șopârle“, 
material 100% sovietic, cu conţinut, 
fireşte, ştiinţific, este luat în derâdere, 
ca fiind ceva complet stupid şi 
oarecum apolitic. 

Tovarăşul Barzenco, la auzul 
acestor remarce, a sărit ca ars şi a 
înjurat pe ruseşte. Colegul meu, 
vorbitor de limbă rusă, mi-a tradus, 
discret, la ureche, spusele demni- 
tarului la care ne aflam. 

Punând mâna-i viguroasă pe tele- 
fon, tovarăşul a găvărit ceva, el ştia ce 
anume şi cu cine, după care, foarte vo- 
lubil, ne-a condus la uşă, spunându-mi 
să continuăm treaba, că totul va fi ceva 
mai altfel şi mult mai bine. 

Acest altceva şi acel mult mai bine 
am constatat a fi fost punerea la cale 
de către UTM a editării unei alte 
reviste, care să înlocuiască revista 
noastră, Ziarul Științelor. 


Nu după multe zile, redacţia noas- 
tră, restrânsă acum, şi ânume redac- 
torul responsabil (Hilf) şi subsemnatul, 
secretar de redacţie, ne-am mutat de 
la Palatul Universul într-o încăpere a 
unei clădiri de pe Academiei. Clădirea 
aparținuse tipografiei şi redacţiei 
ziarului liberal L'indépendance 
roumaine. Acolo s-au pus bazele noii 
reviste Ştiinţă şi tehnică pentru tineret. 
În redacție a venit, ca şef plin, uns de 
CC al UTM, un tânăr serios şi dornic 
să înveţe munca de ziarist. 

Era Mihai Rosenberg. 

Redacţia a fost completată cu încă 
un redactor, un corector, un tehno- 
redactor, un dispecer şi, mai târziu, şi 
cu o secretară şi cu doi tineri absol- 
ven de liceu (şcoală medie). Titlul pe 
care urma să-l poarte noua revistă n-a 
putut fi stabilit decât după 2-3 zile de 
discuţii, de propuneri şi de frământări. 
A fost consfințit titlul propus de noi şi 
completat de organizaţia oficială cu un 
subtitlu, marcat pe o panglicuţă roşie, 
cu sublinierea „pentru tineret'. 


- Ce personalităţi au contribuit la 
organizarea şi la susţinerea editorială a 
revistei, în primele momente de 


existenţă ale ei? 


- O dată stabilite detaliile organi- 
zatorice şi după alcătuirea unui sumar, 
în care să fie asigurată satisfacerea 
unei tematici corespunzătoare sco- 
pului propus, am avut, aşadar, în 
mare, elementele ce ne permiteau să 
deschidem calea numărului 1 al 
revistei noastre, Ştiinţă şi tehnică. 

S-a apelat, în primul rând, la 
redactorii şi colaboratorii fostei revis- 
te, Ziarul Științelor, dar şi la alţi cola- 
boratori externi, personalităţi de 
marcă ale culturii româneşti. 

Nume cunoscute, atât în ţară, cât 
şi în străinătate, cum au fost cele ale 
acad. Grigore Moisil, acad. Ştefan 
Milcu, acad. prof. univ. Călin Popovici 
etc., au figurat printre colaboratorii 
revistei noastre, fie prin contribuţii 
redacţionale, fie prin observaţii şi 
îndrumări privind calitatea mate- 
rialelor publicate. 

Colectivul redacţional a primit cu 
mult entuziasm să lucreze în spiritul 
caracteristic noii reviste şi să vină în 
sprijinul orientării acesteia, diferită 
oarecum de cea a revistei ce îşi 
încetase apariţia. 

Articole semnate de prof. univ. 
Mircea Naumescu, dr. |. Tătăranu, 


ing. A. Haralambie, ing. aviator 
Gheorghe Rado, George Rats, dr. 
Leonid Petrescu, ing. Leonid Straşun, 
Gheorghe Ursu (Babu), dr. chimist |. 
Focşăneanu au apărut în numărul de 
debut al revistei Ştiinţă şi tehnică 
pentru tineret. Erau, cu cincizeci de 
ani în urmă, numele unor redactori şi 
colaboratori veniţi de la Ziarul Ştiin- 
țelor. Ulterior, desigur, au apărut şi 
alte nume, alţi colaboratori, mulţi la 
număr, printre care s-au evidenţiat 
viitoare cadre de nădejde. 

În aceste momente de rememora- 
re, mă gândesc cu multă durere la 
prietenii şi colegii dispăruţi întru 
veşnicie. Dintre cei apropiaţi nouă, îmi 
apar în visul amintirilor colegi buni, 
drepţi, plini de talent, de entuziasm 
pentru munca asta a noastră: Roland 
Pava, I.C. Florea, Izu Focşăneanu, 
Moţi lonescu, Aurel Petrescu... 

Doamne! Şi câţi mai sunt... 


- La 50 de ani de la acel moment, 
care ar fi sfatul pe care îl daţi tinerilor 
de azi? 

- La vremea mea (cum se spune 
când începi să devii sau ai şi devenit 
istorie, pe viu), la vremea mea, zic, 
posibilitatea de a găsi cât mai sigure 
şi mai rapide căi ce urcă spre imensul 
munte al cunoaşterii nu prea existau. 
Mijloacele ştiinţifice şi tehnice de 
astăzi oferă tinerilor excepţionale 
posibilităţi de realizare. 

Tinerii trebuie să privească foarte 
serios acest avantaj, care, chiar dacă 
e imens, el trebuie menţinut şi, mai 
ales, amplificat prin studiu, prin ino- 
vare permanentă. 


A consemnat 
IOAN ALBESCU 

„PROGRAMUL 


pase 


După mai mult de zece 
ani de funcţionare 
pe orbită, timp în care 
a găzduit numeroase 
echipaje ruseşti 
şi internaţionale, 
suportând câteva zeci 
de cuplări cu nave 
cosmice şi navete cu 
echipaj sau automate, 
staţia orbitală MIR îşi 
va încheia „viața 
spaţială“ în iunie a.c. 
La acea dată, cel mai mare 
complex spaţial (cu o masă de 
circa 140 t), care a fost asamblat 
până acum în spaţiu, va fi 
dezafectat şi ar urma să intre 
controlat în atmosferă, unde 
ar urma să ardă, oferind pe cer 
spectacolul unui grandios 
meteor... artificial! Există şi opinii, 
conform cărora, stația MIR 
ar trebui trecută în conservare şi 
reamplasată pe o orbită 
de parcare, căpătând rolul 
de... obiect de muzeu. 


Din cer a căzut o... 
locomotiva! 


Tot anul acesta, dar în luna iulie, 
se împlinesc două decenii de când 
omenirea a trecut prin momente de 
panică: în acele zile, un bolid artificial 
de peste 90 t (cât o... locomotivă) 
urma să cadă pe Pământ din... cer! 
Era vorba, de fapt, de laboratorul 
orbital Skylab, gazda, din anii 1972- 
1974, a trei echipaje de astronauți, 
care au efectuat acolo peste 130 de 
experimente ştiinţifice şi pe care 
proiectanţii americani uitaseră, pur şi 
simplu, să-l doteze cu un motor 
pentru corectarea comandată a 
traiectoriei!... Atunci NASA a reuşit 
foarte greu să asigure căderea frag- 


mentelor „laboratorului ceresc“, parţial 
în Oceanul Pacific de Sud şi în pustiul 
australian, iar toţi oamenii au înţeles 
că astronautica nu reprezintă întot- 
deauna un... marş triumfal. 

Deşi nu era primul de acest fel, 
acest incident a readus în atenţia 
tuturor pericolul reprezentat de even- 
tuala cădere pe sol a unor fragmente 
de sateliți, la bordul cărora puteau 
exista generatoare atomice de ener- 
gie electrică, capabile astfel să polu- 
eze radioactiv planeta. De fapt, chiar 
existase un precedent, constituit de 
fostul satelit sovietic Cosmos-954, 
căzut în pădurile canadiene în ianua- 
rie 1978 şi care avea la bord un astfel 
de generator. (Deşi opinia publică a 
protestat, ex-sovieticii — cu disprețul 
caracteristic marilor puteri — au mai 
înregistrat astfel de accidente!). De 
atunci au apărut semne de întrebare 
privind capabilitatea de a recupera 
sau de a distruge, integral şi fără 
pericol, astfel de... duşmani veniţi 
din... cer! 


Pe scurt despre 
„reintrarea în atmosferă" 


Această noţiune de mecanică ce- 
rească semnifică revenirea din spaţiu 
a unui vehicul cosmic, urmată de 
pătrunderea lui în atmosfera plane- 
tară; aici, în funcţie de destinaţie, res- 
pectivul vehicul fie va fi frânat şi i se 
vor crea condiţii pentru a fi protejat şi 
astfel să aterizeze sigur, fie se va 
încălzi excesiv şi, în final, se va aprin- 
de şi va arde la fel ca în cazul feno- 
menelor care provoacă un meteor... 
Deci, în ultimul caz, respectivul 
vehicul va intra în atmosferă cu viteza 
pe care o avea la perigeul ultimei 
orbite circumplanetare, viteză foarte 


apropiată de prima viteză cosmică 
(7,8 km/s)! Ca urmare, vehiculul res- 
pectiv suferă o frânare intensă, provo- 
cată de valoarea ridicată a rezistenţei 
aerodinamice, determinată, la rândul 
ei, de străbaterea rapidă a atmosferei, 
rezultând o foarte intensă undă de 
şoc. Între această undă de şoc — de 
forma unui paraboloid de revoluţie — 
şi partea frontală a aparatului spaţial 
(sau a unor fragmente ale acestuia), 
temperatura aerului comprimat atinge 
câteva mii de grade, fiind astfel dega- 
jată, sub formă de căldură, aproxima- 
tiv aceeaşi cantitate de energie care 
s-a consumat pentru ca obiectul 
spaţial la care ne-am referit să ajungă 
şi să evolueze pe orbită. Această căl- 
dură se transmite obiectului, a cărui 
deplasare a provocat unda de şoc, el 
suferind astfel un puternic proces de 
topire şi ardere. 

Dacă este controlat aerotermodi- 
namic, acest proces poate fi folosit 
pentru prima etapă a frânării şi recu- 
perării cabinelor cosmice cu echipaj 
sau automate; în acest ultim caz cap- 
sulele spaţiale posedă straturi super- 
ficiale de protecţie termorezistente şi 
ablative pentru evitarea distrugerii lor 
prin ardere, iar reintrarea acestora în 
atmosferă se înscrie într-un aşa-numit 
„coridor al zborului aerodinamic stabil 
şi sigur“! 

O „ploaie de... 
sateliți”! 


Căderile pe sol ale satelitului Cos- 
mos-954 şi ale staţiei Skylab, care au 
fost intens mediatizate, nu au rămas 
unicate, Terra fiind percutată de 
numeroşi sateliți, la care s-a adăugat 
chiar şi o staţie orbitală; astfel, în fe- 
bruarie 1983, a căzut satelitul sovietic 
Cosmos-1402, având iarăşi la bord un 


MIR - ultimul 
sezon. 


generator nuclear-electric, apoi 
satelitul Cosmos-1900, în septembrie 
1988, dotat, de asemenea, cu un 
astfel de generator nuclear, satelitul 
Cosmos-1984 (13 februarie 1989, ale 
cărui rămăşiţe au căzut în Franţa), 
staţia orbitală Saliut-7 (februarie 
1991), satelitul Cosmos-398 (decem- 
brie 1995), satelitul chinez China-40 
(februarie-martie 1996) etc. O ade- 
vărată... „ploaie de sateliți“. Pentru ca 
zona de cădere să poată fi anticipată 
şi astfel să fie luate unele măsuri de 
protecţie, organisme spaţiale şi guver- 
namentale occidentale au înfiinţat un 
comitet amplu, însărcinat cu urmări- 
rea evoluţiei acelor aparate spaţiale 
susceptibile de a cădea pe Terra. 
Acest organism a beneficiat de dota- 
rea şi de personalul specializat din 
SUA (Reţeaua de radiolocatoare a 
Departamentului de Apărare al SUA) 
şi din Franţa (Centrul de orbitografie 
operaţională din Toulouse al CNES); 
acest comitet este investit cu posibi- 
litatea de a cere (în Franţa) subordo- 
nare directă faţă de prim-ministru, în 
caz de pericol iminent (acesta a fost 
cazul pentru satelitul Cosmos-1900). 


Cele patru faze ale... 


Se admite că procedurile operaţio- 
nale aferente obiectelor spaţiale, 
având o iminentă cădere pe sol, impli- 
că patru faze distincte. Astfel, prima 
fază este cea „de veghe“, care începe 


din a 90-a zi anterioară celei prelimi- 
nate pentru impact şi constă din acti- 
varea tuturor mijloacelor de urmărire 
şi perfectare a colaborării acestora. 

In următoarele 60 de zile — deci 
până la ziua 30 — se derulează cea 
de-a doua fază care cuprinde coordo- 
narea mijloacelor operaţionale, inclu- 
siv cele militare, destinate protecţiei 
civile. In această perioadă, fiecare 
informaţie recepţionată va fi ultilizată 
pentru recalcularea şi mai corecta 
precizare a zonei de impact. În faza 
de alertă, care durează până la ultima 
săptămână anterioară zilei „0“ 
preliminată pentru impact, suprave- 
gherea se intensifică şi devine siste- 
matică, urmând ca grupul de acţiune 
al Comitetului să ia în această săptă- 
mână, care reprezintă şi ultima fază, 
măsuri decisive de salvare... 

Un exemplu de eficienţă a acestei 
metodologii de lucru l-a reprezentat 
urmărirea, începând din 1990, a co- 
borîrii „în derivă“ a staţiei orbitale 
Saliut-7 şi precizarea locului de 
impact. Plasată pe o orbită aproape 
circulară (H=350 km), situată într-un 
plan înclinat cu 51*6 faţă de Ecuator, 
fosta staţie orbitală sovietică Saliut-7 
(greutate circa 40 t) ajunsese încă din 
1990 în situaţia de a fi scoasă de pe 
orbită şi plasată pe o traiectorie de 
coborîre abruptă, astfel încât să ardă 
la traversarea straturilor mai dense 
ale atmosferei înalte. 

În luna noiembrie a anului 1990, 
activitatea grupului de lucru al Co- 
mitetului pentru prevenirea pericolelor 
generate de căderea pe Pământ a 

... acest incident 

a readus în atenţia 
tuturor pericolul 
reprezentat 

de eventuala cădere 
pe sol a unor 
fragmente 

de sateliți... 


obiectelor orbitale de dimensiuni mari 
— cazul staţiei Saliut-7 — a fost activată 
astfel încât, în ianuarie 1991, au putut 
fi luate măsurile necesare impuse de 
faza de alertă, iar în faza ulterioară, de 
alertă maximă, s-au putut calcula şi 
urmări cu precizie locul căderii (Pa- 
cificul de Sud) şi chiar ora (347), 
prin înregistrarea ultimelor 144 de 
orbite ale staţiei... 


Pentru MIR -— o reintrare 
de excepție 


La bordul staţiei MIR există echi- 
pamente suficient de performante (re- 
ceptoare GPS+INS) şi mijloace de 
propulsie pentru ca acest mare 
laborator orbital să poată fi teleco- 
mandat spre a se înscrie pe o traiec- 
torie convenabilă şi cunoscută de in- 
trare în straturile dense ale atmo- 
sferei. De menţionat că, în conformi- 
tate cu Protocolul semnat în decem- 
brie 1996 de CNES (Franţa) şi Con- 
sorţiul Energhia (Rusia), în perioada 
februarie — iunie 1999 la bordul MIR va 
lucra ultimul echipaj internaţional, for- 
mat din cosmonauţii ruşi Victor 
Afanasiev şi Serghei Avdeev şi spaţio- 
nautul francez Jean-Pierre Haigneré, 
inginer de bord. Programul de cerce- 
tări ştiinţifice cunoscut sub denumirea 
PERSEUS - de fapt, ultimul derulat la 
bordul staţiei MIR — se axează pe 
problematici de exobiologie şi cos- 
mogonie, el fiind apreciat ca o 
oportunitate excepţională, deoarece 
urmează a fi continuat, în colaborare 
cu astronauți germani şi americani, la 
bordut viitoarei Staţii Spațiale Inter- 
naţionale, începând din anul 2000, 
când ar urma să fie asamblat şi primul 
modul destinat cercetărilor, iar la bord 
să ajungă şi primul echipaj de specia- 
lişti-cercetători!... 


Prof. dr. ing. FLORIN ZĂGĂNESCU, 
membru al Academiei Internaţionale 
de Astronautică 


LITAȚI ST 

UN VIITOR... ELECTRIC 


pP entru Sir Clive Sinclair viitorul se 
arată cu siguranță a fi unul 
“electric”! El este considerat cel mai 
faimos inventator în viață. Invențiile 
sale au vizat domenii diverse şi este 
puțin probabil să existe ţară pe glob 
care să nu fi beneficiat de unul din 
primele computere marcate ZX 
Spectrum. Prima sa mare realizare a 
fost calculatorul de buzunar. Com- 
puterul "de casă" ZX 80, cu o me- 
morie de 1kb, a înregistrat un ade- 
vărat succes la vremea sa. Acestuia 
i-a urmat ZX 81 cu un RAM de 16 kb 
şi grafică alb-negru, ce s-a vândut în 
300 000 de exemplare într-un an. Dar 
marele său succes a fost înregistrat 
cu ZX Spectrum, în 1982, o cutie 
mică neagră, de dimensiunile unui 
covoraş de mouse, având o memorie 
de 48 kb, o frecvenţă de 2 MHz, 
grafică color (se conecta la un 
televizor color obişnuit), ce a creat 
senzaţie în lumea “embrionară” a HC- 
urilor de atunci. În afară de compu- 
tere, el a mai realizat televizoare por- 
tabile miniaturale, ceasuri digitale şi 
chiar o maşină ecologică denumită 
C5. Viitorul său proiect va fi concre- 
tizat într-o bicicletă superuşoară, ce 
va putea fi pliată precum o umbrelă şi 
folosită pe porțiunile de drum în care 
nu există mijloace de transport în 
comun. Cât despre viitor: Sir Clive 
prevede realizarea unei maşini zbu- 
rătoare, propulsată de un motor cu 
combustibil gazos şi chiar autostrăzi 
aeriene controlate de către sisteme 
de navigaţie prin satelit. (LPS) 


ie A 
FAŢĂ-N FAŢĂ CU ISTORIA NN Z// 
SECOLULUI XX d: 


Ultimii 100 de ani au reprezentat 
momente memorabile în istoria 
umanităţii. Dar cine sunt “răspunzători” 
de toate acestea? Cele 100 de figuri 
remarcabile - selectate de către un juriu 
foarte exigent, reunind personalităţi 
contemporane din diferite domenii 
precum ştiinţă, tehnică, artă, modă, 
economie şi media - vor constitui prilejul 
unei expoziţii fotografice a sfârşitului de 
mileniu, ce se va desfăşura la National 
Portrait Gallery din Londra pe perioada 
22  octombrie-30 ianuarie 2000. 
Documentele fotografice sunt furnizate 
în special de către colecționari 
particulari, aşa cum este şi cazul 
fotografiei din anul 1953 a lui Francis 
Crick şi James Watson: cei ce au 
descoperit structura dublu helicoidală a 
ADN-ului. (LPS) 


Ro re 
ULCERELE 


Masticul este o răşină extrasă 
din rădăcina şi frunzele arborelui 
Pistacia lentiscus (fisticul), uti- 
lizată în bucătăria mediterane- 
ană. Sub formă de soluţie alcoo- 
lizată, aceasta are o reală putere 
bactericidă faţă de unul dintre 
principalii factori ce provoacă 
ulcerul gastric, şi anume ger- 
menul Helicobacter pylori. 

ACTUALITAŢI ST 


Julia Hill, militan- 
tă ecologistă înver- 
şunată, trăieşte de 
peste un an, mai 
exact din 10 decem- 
brie 1997, într-un ar- 
bore Sequoia gigan- 
tea, pentru a protes- 
ta împotriva hotăririi 
Guvernului american 
de a vinde unei oţe- 
lării 1 500 ha împă- 
durite cu aceste coni- 
fere seculare. In acest 
timp, Pacific Lumber 
(oţelăria în chestiune) 
şi-a revizuit oferta, 
crescând-o. 


UN AN ÎN... „AER“ 


TUTUNUL ŞI SPERMA 


Se ştia că tabagismul 
reduce numărul de sper- 
matozoizi. Un studiu ameri- 
cano-ceh, realizat pe un 
eşantion format din 20 de 
tineri adulţi, care fumau cir- 
ca 20 de ţigări pe zi, de- 
monstrează astăzi că aces- 


ta poate să inducă, de ase- 
menea, alterări genetice ale 
spermatozoidului ce induc 
sterilitatea. Anomalia obser- 
vată (excrescenţa din foto) 
s-a datorat prezenţei unui 
cromozom X supranumerar. 


BEBELUŞII 
VORBESC 


"ëm, 
Un copil de şapte luni fai] 
asimilează structura unei 
fraze şi înțelege cuvinte, Se 
cu mult timp înainte de a A 
putea să le pronunţe, 
afirmă Gary Marcus, pro- 
fesor la Departamentul de 
psihologie al Universității 
din New York. El este ca- 
pabil să memoreze un 
limbaj artificial, de tipul 
„Ga-Ti-Ga“, să-l recon- 
stituie şi să-şi dea sea- $ 
ma de schimbarea ordi- ES 
nii cuvintelor. d 


Unde se găsesc cele 10 oraşe din lume în care se 
respiră cel mai greu? Nouă dintre ele se află în 
China şi unul (clasat pe poziţia a cincea) în India. Răs- 
punsul ni-l dă un studiu realizat de World Resources 
Institute. Experții acestei organizaţii de reputaţie 
internaţională au estimat calitatea aerului, ținând cont de 
trei poluanţi proveniţi din combustibili fosili: dioxidul de 
sulf, dioxidul de azot şi particulele în suspensie în aer. 
Astfel, Lanzhou (China de Nord) este oraşul cu cel mai 
poluat aer din lume, concentraţia particulelor fiind de 700 
microgramel/litru. Or, Organizaţia Mondială a Sănătăţii a 
fixat un maximum de 90 microgramellitru. 


MICROFABRICĂ DE BERE 


enumită BrewZer, cea 
mai mică fabrică de 
bere din lume a fost inven- 
tată de către o companie 
britanică. Mica instalaţie, 
de formă sferică, prevă- 
zută cu cinci „picioare“ şi 
un furtun, este folosită 
pentru prelucrarea unei 
pudre alcătuită dintr-un 
amestec de mal, hamei şi 
drojdie: prima „bere 
instant“, căreia trebuie să i 
se adauge doar apă rece. 

Microfabrica. perso- 
nală poate produce o be- 
re de foartă bună calitate 


în gospodăria oricui. Se 
pot obține astfel 10 pinte 
(5,68 |) de bere premium 
bitter, alcoolizată 4,5%, 
prin simpla amestecare a 
pudrei cu apă şi lăsând-o 
la fermentat timp de 14 
zile. Problemele obişnuite 
legate de temperatură, 
transfer, sterilizare etc. au 
fost eliminate. Întreaga 
procesare durează mai 
puţin de 10 minute. 
Această inovaţie a 
presupus o muncă de cer- 
cetare de şase ani şi o in- 
vestiţie de 3 milioane de 


lire sterline, iar conform 
spuselor lui David Muggle- 
stone, de la Compania 
Miracle Beer: „lichidul ce 
rezultă nu este doar o be- 
re de casă, ci şi un produs 
de foarte bună calitate“. 

In Marea Britanie, 
consumul de bere repre- 
zintă mal mult de jumă- 
tate din consumul de bău- 
turi alcoolice, iar aproxi- 
mativ 30% din producţia 
de bere este consumată 
acasă, în fața micului 
ecran. (LPS) 

Poaţa a fost pisica copilăriei mele 
şi s-ar putea ca, datorită ei, specia din 
care făcea parte să fi devenit animalul 
meu favorit. Oricum, comportamentul 
Poaţei mi-a prilejuit primele observaţii 
etologice, naive desigur, dar a căror 
semnificație reală am înţeles-o ceva 
mai târziu. 

În primul rând, am observat la ea 
acel imbold spontan, de natură intemă, 
ce o determina să întreprindă o anu- 
mită acţiune. De pildă, se trezea din 
somn, se întindea alene, zgrepţăna, 
înfigându-şi ghearele în păturica ce-i 
servise drept aştemut, îşi arcuia în fine 
spinarea, apoi, hotărîtă, sărea jos din 
pat şi se cerea afară. li dădeam dru- 
mul şi urmăream să văd ce face. 
Uneori, se dovedea a fi solicitat ieşirea 
din dorința de a-şi păstra reputaţia de 
pisică foarte curată. Dar asta nu tot- 
deauna. De multe ori, o pomea întinsă 
spre magazia din fundul curţii, ca şi 
cum ar fi avut acolo. cine ştie ce treabă 
importantă, imposibil de amânat. 
Uneori, revenea de la magazie peste 
câtva timp cu un şoarece sau un şobo- 
lan tânăr în gură. De obicei se juca cu 
el, după care îl abandona sau, mai rar, îl 
mânca parţial sau total. Deşi bine 
hrănită, Poaţa pleca periodic la vânătoa- 
re, ceea ce dovedeşte existenţa şi acti- 
varea ciclică a instinctului de prădare. 

Stăteam şi mă întrebam: ce anume 
o face pe această pisică să se îndrep- 
te spre un anumit loc, la o anumită oră, 
acolo unde şi atunci când era evident 
că nici un stimul extem perceptibil n-o 
atrăgea? Ce se petrecea în căpşorul 
ei, ce mecanisme îi determinau acţiu- 
nile? Avea ea reprezentări mentale 
prin care îşi amintea evenimentele tre- 
cute şi le anticipa pe cele viitoare? 
Când, mai târziu, la liceu, am făcut 
cunoştinţă cu teoria reflexelor condiţio- 
nate a lui LP Pavlov, al cărei adept 
entuziast am devenit, acţiunile spon- 
tane ale pisicii mele au fost cele care, 
încă de atunci, mi-au strecurat în minte 
îndoiala. Concepţia pavlovistă în- 
cearcă - în forma sa clasică - să expli- 
ce totalitatea acţiunilor unui animal prin 
reflexe declanşate de stimuli externi, 


Marii pionieri ai etologiei, arăta 
Konrad Lorenz, au fost doi aşa- 
Ziel amatori, doi crescători 
pasionaţi de păsări, mai exact de 
porumbei şi turturele (Charles O. 
Whitman) şi de raje şi gâşte 
(Oskar Heinroth). În dorința de a 
stimula şi încuraja asemenea 
încercări, voi împărtăşi câteva 
din observațiile mele asupra 
pisicilor. 


Pisica Pufa 


dar ea nu reuşeşte să ofere o explica- 
ție acelor acte ce survin din iniţiativa 
animalului, fără intervenţia perceptibilă 
a vreunui semnal extem, aşa cum erau 
acţiunile menţionate ale pisicii Poaţa. 
Sigur, se poate obiecta că un sti- 
mul imperceptibil pentru om poate fi 
perceptibil pentru o pisică, aceasta 


fiind capabilă să recepteze un miros 
sau un sunet inaccesibil simţurilor 
noastre. Şi totuşi, în cazul în speţă, 
observaţia atentă şi repetată arăta că 
existau puţine şanse ca o intervenţie 
stimulatorie externă să fie prezentă. 
Pisica se trezea din somn, cerea insis- 
tent să i se dea drumul afară, apoi se 
îndrepta spre magazie de unde reve- 
nea, după un timp, cu un şoarece sau 
şobolan în gură. Or, în cameră ea nu 
putea nici vedea, nici auzi, nici chiar 
mirosi rozătoarele aflate în magazia 
situată la circa 50 m distanţă. Foarte 
probabil, o reprezentare mentală, de 
felul modelului de căutare sau de 
aşteptare postulat de etologi şi zoo- 
psihologi, declanşa şi, mai ales, 
orienta acțiunile pisicii. 

O situaţie similară survenea în peri- 
oadele „nunţilor' pisiceşti. Poaţa lipsea 
mai multe zile de acasă, apoi revenea, 
dormea dusă toată ziua, dar către 
seară, uneori la auzul miorlăiturilor lan- 
guroase ce răsunau în tăcerea nopții, 

de cele mai multe ori însă din senin, se 
trezea brusc, devenea extrem de agi- 
tată şi, miorlăind cu o intonație foarte 
specială, cu inflexiuni de contraalto, 
cerea imperios să i se dea drumul afa- 
ră. Putea să fie ploaie, vânt sau ger, 
nimic nu reuşea s-o reţină. Chemarea 
speciei este, la toate fiinţele vii, 
instinctul cel mai puternic. 


Totuşi, comportamentul pisicii, ca al 
oricărui mamifer, se modifică în cursul 
vieţii individuale prin învăţare. O formă 
majoră de învăţare este condiționarea 
clasică sau prin selecţia stimulului. 
Asocierea repetată a unui stimul indife- 
rent cu unul semnificativ duce la trans- 
ferul semnificației acestuia asupra pri- 
mului, care se transformă în ceea ce 
Pavlov numea excitant (stimul) condițio- 
nat, el devenind capabil să semnaleze 
animalului acelaşi eveniment ca şi sti- 
mulul semnificativ prim (necondiţionat). 
Procesul este însă mult mai complex în 
cazul comportamentului normal decât în 
experiențele de laborator în care se con- 
diţionează simple reacţii vegetative. 

O condiţionare complexă am ob- 
servat iniţial la Poaţa. Ea dormea fă- 
cută ghem pe divan, în timp ce radioul 
cânta destul de tare. Deodată, am vă- 
zut-o că sare ca arsă şi fuge la uşă, 
unde a început să miorlăie insistent, 
cerând să-i dau drumul. Ce să fie? Pe 
fereastră, am zărit-o pe mama trecând 
cu o găină în braţe spre poartă, unde 
va aştepta un trecător pe care să-l roa- 
ge s-o taie. Găina nu scotea nici un 
sunet. Cum va fi simţit Poaţa, care dor- 
mea (aparent) adânc, toată această 
situaţie care se va termina pentru ea 


cu un ospăț constând din măruntaie şi 
alte „delicatese" ce-i vor fi oferite? 
Cum percepea pisica cele ce se 
întâmplau în curte şi ceea ce urma să 
se întâmple? Cu ochii nu era posibil, 
căci dormea pe pat. Miros nu venea, 
pasărea era încă vie. Rămânea auzul. 
M-am gândit să înscenez o mică expe- 
riență: am rugat-o pe mama (spre ma- 
rea sa mirare) să facă pasărea să 
scoată vreun sunet, în timp ce trecea 
cu ea pe sub fereastră. Inainte ca biata 
găină să ajungă să crăune, pisica a fost 
dintr-un salt la uşă, mionăind cât o ţinea 
gura. Am privit pe geam: mama nici nu 
apucase să ia în mână găina, care se 
afla, încă legată de picior, într-o stare de 
semilibertate, nicicum s-o determine a se 
exprima sonor. Ce auzise oare pisica? 

M-am hotărît ca la viitorul sacrificiu 
galinaceu să fiu numai ochi şi, mai ales, 
urechi. Figura s-a repetat întocmai. Din 
senin, pisica a sărit în picioare, alergând 
disperată la uşă. Din senin? Parcă nu 
chiar, parcă am auzit eu un zgomot - un 
fel de hârşâit aspru, prelungit - şi abia 
atunci pisica s-a trezit brusc. Am dat fu- 
ga jos, în curte. Mama, cu cuțitul într-o 
mână, se pregătea să ia găina în cea- 
laltă. Şi am aflat ce se petrecea: de 
fiecare dată, înainte de acest moment, 
mama ascuţea cuțitul, frecându-l repe- 
tat de piatra unei trepte a scării, ce ser- 
vea drept gresie sau polizor. Cu ajutorul 
unui prieten (nu mai îndrăzneam s-o 
sâcâi pe mama cu prostiile mele), am 
repetat „experienţa". Pisica dormea 
dusă, în timp ce radioul cânta cu o in- 
tensitate normală. N-au trecut însă nici 
zece secunde din momentul în care 
amicul a început să ascută cuțitul şi 
„subiectul" experienţei se şi afla în faţa 
uşii, miorlăind cu disperare. 


Mult mai recent, actuala mea pisică 
de apartament, Pufa*, mi-a prilejuit 
observaţii similare. Pufa doarme dusă 
în dormitor, dar este suficient ca din 
bucătărie să se audă hârşâitul a două 
cuțite frecate reciproc, pentru a li se 
îmbunătăţi performanţa, sau zgomotul 
„Ciocanului" cu care se bat viitoarele 
fripturi ca, asemenea Poaţei, ea să se 
trezească într-o clipă şi să dea fuga la 
faţa locului. S-a întâmplat, uneori, 
chiar să se păcălească, deoarece bă- 
tăile erau produse cu alt instrument, nu 
cu bătătorul de came, şi în cu totul alte 
scopuri decât cele culinare. 

Aceste cazuri, aparent amuzante, 
reprezintă o formă de condiţionare prin 
selecţia stimulului, dar o selecţie care 
nu este tocmai pasivă, deoarece ani- 
malul nu se află într-un mediu izolat 
fonic, astfel încât să nu-i permită decât 
perceperea sunetului ce va fi con- 
diţionat şi nici nu se află în impo- 
sibilitate de a efectua mişcări voluntare, 
ambele aceste limitări - perceptivă şi 
executivă - fiind proprii montajului 
clasic practicat de Pavlov. De fapt, în 
cazul pisicilor respective n-a fost 
condiţionat un simplu reflex, ci un în- 
treg comportament apetitiv ce precede 
actul consumator al hrănirii; avem deci 
de-a face nu cu un reflex condiţionat 
propriu-zis, ci cu ceea ce B. Hassen- 
stein a denumit apetență condiţionată. 
Foarte probabil, la auzul cuţitului frecat 
de piatră, Poaţa începea să saliveze, 
dar acest reflex de salivaţie (pe care 
Pavlov a reuşit să-l izoleze şi să-l stu- 
dieze la câine) este doar o componen- 
tă reflexă simplă, integrată într-un com- 
portament motor complex şi intenţional, 
aşa cum se observă el la animalele 
aflate în situaţii normale. 

Două aspecte mi-au reţinut atenţia. 
Mai întâi, acuitatea şi selectivitatea cu 
care pisica extrăgea din cocteilul sonor 
ambiant hârşâitul cuţitului. În al doilea 
rând, puterea evocatoare a acestui 
semnal, care părea să-i comunice pisicii 
tot ceea ce avea să urmeze. Intr-ade- 
văr, comportamentul de solicitare al 
Poaţei nu era cel obişnuit, ci prezenta 
semne evidente ale unei agresivităţi pră- 
dătoare. Din păcate, n-am putut în nici 
unul din cazuri să estimez numărul de 
asocieri stimul-eveniment care au pre- 
cedat formarea apetenţei condiţionate. 

(Va urma) 


Dr. MIHAIL COCIU 


“Pufa nu este o pisică de rasă, ci o pisică 
paria care, în timpul unui viscol putemic, s-a 
adăpostit în blocul nostru, fiind apoi 


„adoptată de fiica mea. 

ACTUALITATI ST —— 


Weg sau cumpă- 
rarea muzicii cu aju- 
torul Internet-ului nu mai 
este de mult ceva nou. 
Dar a compune muzică 
folosindu-te de reţeaua 
mondială de calculatoa- 
re... este un eveniment! 
Un proiect al British Arts 
Council, denumit Earshot, 
utilizează o anumită apli- 
caţie pentru convertirea 
fişierelor HTML, transfor- 


mând astfel fiecare pagi- 
nă de web în sunete mu- 
zicale. Este deja dispo- 
nibilă o versiune a aces- 
teia, denumită Head- 
banger, pe care îl găsiți în 
site-ul Earshot (www. 
deepdisc.com/earshot/). 
Echipa care a dezvoltat 
acest proiect a perfecţio- 
nat fundaluri muzicale, 
artă şi programare, folo- 
sindu-se şi de facilităţile 
adiționale oferite de Cen- 
trul de artă digitală Artec 
(www.artec. org.uk). 

Şi pentru că softul 
converteşte fişierele 
HTML ale unei pagini de 
web, se „nasc“ sunete ce 
sunt asociate cu anumite 
HTML-uri. Pe măsură ce 
utilizatorul navighează 


în sfert de oră. 


pagină cu pagină, sune- 
tele se vor schimba în 
conformitate cu codul de 
bază. Softul va căuta, de 
asemenea, fişierele de 
sunet asociate sau încap- 
sulate, pagini de web pe 


care le mixează. Conform 
celor ce-au realizat Ear- 
shot, acesta: „transformă 
paginile web într-o vastă 
maşinărie de produs su- 
nete, la dispoziţia utili- 
zatorului“. (LPS) 


V aloarea unui cal ţine, în foarte mare mă- 
sură, şi de înfăţişarea sa. Inra, Franţa, a 
pus la punct o metodă, numită Equimetrix, 
ce permite selectionarea celor mai frumoa- 
se exemplare şi detectarea anomaliilor, 
cum ar fi, de exemplu, şchiopătatul. Două 
captatoare, fixate sub corpul animalului cu 
ajutorul unei curele elastice, înregistrează 
parametrii locomotori, cardiaci şi metabolici. 
Rezultatele obținute în cinci minute şi la faţa 
locului pot să determine aptitudinile 
tânărului cal pentru una sau alta dintre disci- 
plinele ecvestre. De asemenea, metoda 
permite să se prevadă, cu un an înainte, în 
70% din cazuri, şi potenţialul său sportiv. 
Desigur, aparatul nu va da niciodată pro- 
nosticuri infailibile. Graţie câtorva adaptări, 
el este astăzi folosit în medicina umană 
pentru decelarea patologiilor articulaţiilor 
genunchiului şi şoldului. 


aceţi parte dintre persoanele ce pot să decidă, înainte de culcare, ora 
la care se vor trezi în dimineaţa următoare? Această tulburătoare 
aptitudine de deşteptare mentală programată este explicată de Jan Born şi 
echipa sa de la Universitatea din Lübeck, Germania. Timp de trei nopți, 
cercetătorii au studiat somnul a 15 voluntari, analizând sângele lor din sfert 


Rezultatele arată că, înainte cu o oră de trezire, hipofiza (o glandă 
situată la baza creierului) secretă un hormon, şi anume adrenocorticotropi- 
na. Este prima etapă a unei cascade de reacţii hormonale care au un singur 
scop: să atenueze şocul deşteptării şi să ne permită să ne abandonăm cât 
mai confortabil în braţele lui Merfeu. Concluzia, deosebit de importantă, 
demonstrează că organismul nostru poate fi capabil să „înregistreze“ ora 
prevăzută de noi pentru trezire şi să organizeze un sistem hormonal 
„antistres“ în timpul somnului. 


ÎN VECINĂTATEA 
NOASTRĂ 

SE DESFĂŞOARĂ 
UN CONFLICT 
CUMPLIT. 
CONFORM 
STRATEGIEI 
NATO, 

MAI ÎNAINTE 

CA TRUPELE 
TERESTRE 

SĂ INVADEZE 
TERITORIUL 
INAMIC, AVIAŢIA 
JOACĂ ROLUL 
PRINCIPAL 

ÎN OBŢINEREA 
SUPREMAŢIEI 
AERIENE 

ŞI DISTRUGEREA 
ORICĂRUI FOCAR 
DE REZISTENȚĂ 
POTENŢIAL 


Tehnologia aflată la dispo- 
ziția forțelor aeriene ale 
NATO permite, în princi- 
piu, ca acest rezultat să 
fie obținut cu pierderi mini- 
me (dacă faceţi compara- 
jia cu cel de-al doilea răz- 
boi mondial, veți înţelege 
ce vrem să spunem). 
Există o gamă foarte largă 
de arme inteligente, înce- 
pând cu rachetele de croa- 
zieră, capabile să loveas- 
că o ţintă de la 2 000 km 
distanță, cu o precizie de 
10-15 m. Ele memorează 
terenul pe care urmează 
să-l survoleze, la mică 
înălțime, pentru a evita 
detectarea de către ra- 
darele inamice. Urmează 
apoi bombele ghidate prin 
laser. Avionul purtător ilu- 
minează ţinta cu un fas- 
cicul laser, lansează born- 
ba şi apoi pleacă liniştit 


spre casă. Un sistem de 
stabilizare  giroscopică 
păstrează fasciculul laser 
pe obiectiv, iar sistemul 
de dirijare, montat pe 
bombă, o va ghida către 
țintă. Unele dintre ele, 
pentru sporirea preciziei, 
au montat şi un sistem 
video, capabi! să anali- 
zeze contrastul dintre Dm 
şi peisajul din jur. (Acesta 
este motivul pentru care, 
în imaginile prezentate de 
către NATO, aţi văzut cum 
o asemenea rachetă s-a 
dirijat către un tren, plin de 
pasageri; contrastul dintre 
tren şi peisaj era mult mai 
mare decât cel dintre pod 
şi râu.) Mai există şi fai- 
moasele rachete antira- 
dar, menite să distrugă 
sistemele radar. Ele se 
plasează în interiorul fas- 
ciculului de unde elec- 


tromagnetice al antenei 
radar. NATO mai foloseş- 
te şi rachete „antipistă“, 
care în apropierea țintei 
se fragmentează într-o 
multitudine de mici submu- 
DI, care, la rândul lor, 
explodează numai după 
ce au perforat betonul 
pistei. Şi lista ar putea 
continua foarte mult. Noi, 
în acest număr, ne-am 
propus să prezentăm nu- 
mai o parte din miji 
folosite de către aviația 
NATO pentru transportul 
armelor către ţinte. Dacă 
va fi cazul, o vom com- 
pleta într-un număr viitor. 


CRISTIAN ROMÂN 


DOSAR 


Avionul B-2 este un bombardier 
multirol, capabil să lanseze muniţie 
nucleară sau convenţională. Marele 
său atu, care-l face vârful de lance al 
aviaţiei strategice a SUA, este cali- 
tatea de a fi invizibil pentru sistemele 
radar inamice. De aceea, el poate 
atinge obiective plasate adânc în teri- 
toriul inamic, în zone puternic apărate 
antiaerian. Spe deosebire de prede- 
cesoarele sale, cum ar fi B-52 sau B-1, 


Este primul avion din lume, opera- 
tional, construit pe baza tehnologiei 
Stealth. F-117 a fost folosit pentru 
prima dată în acţiuni de luptă, cu oca- 
zia războiului împotriva Irakului, misiu- 
nea sa principală fiind lichidarea 
sistemelor antiaeriene, înainte de lan- 
sarea în luptă- a confraţilor săi „vizibili“. 


CARACTERISTICI TEHNICE 
Sistem de propulsie: 2 turbomotoare 
General Electric F-404 

Tracţiune 


(fără realimentare) 
12 ore de zbor 
(cu realimentare) 


care erau nevoite să zboare la joasă 
înălţime pentru a evita radarul inamic 
(limitându-se astfel câmpul de vedere 
al țintei), el poate lansa atacuri de la 
mare înălţime, oferind senzorilor de 
atac un câmp mai mare de supra- 
veghere. Poate fi realimentat în zbor, 
astfel că el este capabil să atingă orice 
punct de pe glob. A fost folosit pentru 
prima dată în acţiuni de luptă cu ocazia 
războiului din Iugoslavia. 


El poate fi echipat cu o gamă largă de 
arme ultrasofisticate, care, împreună cu 
echipamentele de bord de ultimă gene- 
raţie, asigură distrugerea eficientă a 
țintelor cu un minimum de efort din par- 

CARACTERISTICI TEHNICE 
Sistem de propulsie: 4 turbomotoare 


General Electric 
F-118 - Ge-100 
Tracţiune: 2 x 7 800 kgf/motor 
Lungime: 20,9 m 
Înălţime: 5,1 m 
Anvergură: 52,12 m 
Plafon de zbor: 15 000 m 
Greutate la decolare 
(tipic): 152,635 t 
Sarcină utilă: 18t 
Rază de acţiune, 
fără realimentare în zbor: 6 000 km 


0,9 M 
Armament: bombe convenționale 


şi nucleare 
Echipaj: 2 


tea pilotului. Se cuvine să mai facem o 
menţiune suplimentară. Deşi indicativul 
său este F-117, care desemnează un 
avion de vânătoare, el a fost folosit mai 
ales în misiuni de bombardament. 


